
FORTALE. 



Det bevingede Ord: * Shakespeare und kein Ende<^ er 
første Gang blevet udtalt af Goethe^ og dette Ord er blevet 
efterlignet af en nu levende tydsk Videnskabsmand, E. Duhois- 
Reymond, som har sagt: * Goethe und kein Ende.< Skulde 
et saadant Udtryk anvendes paa en dansk Forfatter, maatte 
det vist blive Ludvig Holberg, det kom til at gjælde. Thi 
der synes ikke at være nogen Ende paa de Bøger, Afhand- 
linger, Notitser, som skrives og udgives om ham, — et smukt 
Vidnesbyrd om, hvor indholdsrig han selv og hans Skrifter 
ere, og om hvilken dragende Magt der er i dem. Det kan 
da ogsaa siges, at, som Tiden skrider og mere fjærner sig 
fra Holbergs Levetid, bliver Kjendskabet til ham, Forstaaelsen 
af ham og Vurderingen af hans Skrifter fyldigere og sikrere. 

Men hge langt er man fra at faa en udførlig, omhyggelig 
udarbejdet Levnetsbeskrivelse af Holberg, og Aarsagen hertil 
maa for en Del søges hos ham selv, idet han har skrevet sit 
Livs Historie i sine tre latinske Breve til en høj fornem Herre, 
med en Afslutning i Epistel Nr. 447 i femte Bind af den 
store Epistel-Samling. Som det gjerne gaar den, der skriver 
sin Autobiografi, har Holberg nemlig i disse Breve talt meget 
om sig selv, men i højere Grad, end det som oftest er Til- 
fældet ved den Slags Arbejder, har han talt meget lidt om 
andre. Gjennemlæser man de tre Epistler, vil man snart 
blive opmærksom paa, at Holberg nævner ved Navn og om- 
taler de Personer, til hvilke han har staaet i Forhold og havt 



Forbindelse med i sin Barndom og sin Ungdom — han an- 
fører dog hverken sin Faders eller sin Moders Navne, og at 
han ligeledes nævner og omtaler mange af de Personer, med 
hvilke han har stiftet Bekjendtskab eller er kommen i Be- 
røring paa sine mange Udenlandsrejser; men at han fra Tiden, 
efter at han var bleven Professor ved Universitetet, af alle de 
Mænd, der dengang levede i Kjøbenhavn, i alle tre Epistler 
kun nævner A. H. o: Andreas Hojer, Povel Rytter, Christen 
Andersen, Ole Pedersen, hvilke tre sidste Navne staa paa 
Titelbladene af de to polemiske latinske Disputatser fra Aaret 
1719, og Skuespiller Montaigu. Alle de mange andre Per- 
soner, mellem hvilke Holberg har bevæget sig fra 1719 til 
henimod 1743, have for Epistlernes Læsere levet saa at sige 
i et »terra incognita.« Og da Holberg i sin 'Levnetsbeskrivelse 
for denne Tids Vedkommende mest lever i sig selv og i sine 
Skrifter, men lidet i en Menneskeverden, og aldrig taler om 
andre her i Landet, uden naar det gj ælder Dommen om hans 
Skrifter, saa er Følgen heraf bleven den, at hans Tale altid 
ligeoverfor hans Omverdens Mennesker føres i ganske alminde- 
lige Udtryk. Holberg-Biografen nødsages derfor til at opsøge 
andre Kilder, for at drage disse Mennesker frem. For en Del 
af dem er dette lykkets, men for den allerstørste Del er det 
ikke lykkets. Saa staar Biografen med Holberg i den ene 
Haand, men med en temmelig tom anden Haand, og Resul- 
tatet bliver da det, at Holberg egenthg er den eneste, som 
fører Ordet. Enhver ny Holberg-Biograf nødes til at gjentage 
hvad hans Forgængere have sagt, hvilket igjen mest bliver en 
Gjentagelse af hvad Holberg har sagt. Der mangler et 
Komplement, som kunde hjælpe til at faa en fyldig Biografi 
af ham, og dette Komplement skulde være kommet fra hans 
Samtidige, enten direkte fra dem eller gjennem Holberg; thi 
det der trænges til, er sikre Tilknytningspunkter til hans 
Samtid. Nu havde Holberg selv forfattet og udgivet sin 
Biografi; hans Samtidige nøjedes med den, og der var saa 
godt som Ingen, der tog sig paa at gjøre udførlige Optegnelser 
eller samle Bidrag til at forøge den. Hertil kommer endvidere 



den beklagelige Mangel paa Breve til og fra Holberg, og 
Mangel paa Breve, i hvilke han omtales. Biografier af Hol- 
berg ville altid blive ufuldstændige. 

De fleste monografiske Arbejder om Holberg fra den 
nyeste Tid bringe en virkelig Berigelse af Literaturen om ham, 
fordi de meddele noget Nyt og noget Sikkert. Men det er 
nylig hændet, at et Arbejde er kommet frem, der bringer en 
Forøgelse, men ikke en Berigelse af denne Literatur, fordi dets 
Indhold vel er nyt, men dette Nye er galt. Dette Arbejde, 
som gaar ud paa at give en Forstaaelse af Holbergs første 
latinske Epistel til en højfornem Herre, der fuldstændig kuld- 
Kaster den Forstaaelse af det, som hidtil har været den gjæl- 
dende, er behandlet i det følgende første Afsnit. Hertil slutter 
sig det andet Afsnit .om Holbergs Fjender og Venner, et Æmne 
som vist ikke er blevet behandlet tidligere. Begge Afsnit, 
tagne tilsammen, kunne siges at indeholde Bidrag til Forstaaelsen 
dels i det Hele, dels for flere Enkeltheders Vedkommende af 
de trende Epistler. De kunne ogsaa siges at indeholde Bidrag 
til en Holberg-Biografi. 

Modums Bad 30. Juni 1895. 

Chr. Bruun, 

Ludvig Holberg ueraus Viljam Olsvigr. 



Ved Foraarstid 1728 udkom et af Ludvig Holberg 
forfattet Skrift, som var af den største Betydning for 
hans Samtid og er blevet det ikke mindre for hans Efter- 
tid, idet det indeholder Fortællingen om hans Liv -indtil 
Slutningen af Aaret 1727. Dette Skrift er det første af 
hans latinske Breve til en højfornem Herre, hvilket senere 
efterfulgtes af et andet, 1737, og et tredie, 1743, der ere 
stilede til den samme højfornemme Mand. 

Skriftets Titel har følgende Udseende: 

LUDOVICI HOL- 
BERGII 

AD 

VIRUM PERILLUSTREM 

* * * 

EPISTOLA. 

(Træsnit.) 

Bogen er i et lille Oktav-Format og bestaar af Titel- 
blad, Text, Side 1—212, samt et Blad med Undskyldning 
for Trykfejlene og med Rettelser til de værste af dem. 

" * ' Til Oplysning om, hvorledes dette Skrift er frem- 
Eommet, meddeles først følgende Stykke, som uden 
Overskrift og uden Underskrift eller Datering er trykt 
paa Titelbladets Bagside^: 

» Cum vartis casibus Jactatus fuerit celeberrimus 
Autor ob crebraSy qvas faculiatibus destitutus susceptt 
peregrinaiiones, vitaque illius turbarum satis ferax ob 
poemata satyrica, carmina Jocularia et comædids 
morales, qvæ non leves illi molestias crearunt, edttio- 
nem hujus epistolæ haud ingratam popularibus fore 
spero; præsertim cum solita illi scHpta sit ingenit 
festivitate, qvæ ipsas etiam nugas commendabiles reddit. 
Qvo magis crisi civium expositus sit Autor, eo paratior 
erit audaciæ venia, in eo, qvod Epistolam amico ian- 
tum scriptam, sed existimationi scribentis consulentem 
publici juris facere, inscio ipso, sustinuerim: poterit 
etiam eadem epistola de errore illos convincere, qvi 
lingva danica nil neqve scribi neqve scribi posse 
autumarunt.<^ 

Paa Dansk kan dette Stykke gjengives paa følgende 
Maade : 

»Da den berømmelige Forfatter har tumlet om og 
har oplevet forskjellige Hændelser, eftersom han, skjøndt 
uden Midler, har foretaget hyppige iRejser udenlands, og 
da hans Liv har været rigt nok paa Bevægelser frem- 
kaldte ved hans satyriske Poemer, hans Skjemtedigte og 
hans moralske Komedier, hvilke have voldet ham ikke 
ringe Besvær, saa tror jeg, at det ikke vil være hans 
Landsmænd ukjærkomment, at denne Epistel udgives; 
saameget mere som den er skreven med hans sædvanlige 
Lune og Lystighed, der endog gjøre de bare Løjer be- 
hagelige. Jo mere Autor har været udsat for sine Med- 
borgeres Kritik, desto villigere ville de tilgive den Dristig- 

^ Tildels aftrykt hos N, M. Petersen, Bidrag til den danske Lite- 
raturs Historie. IV., Kbh. 1868, S. 492. 2. Udg., Kbh. 1871, S. 
368—69. 

hed hos mig, at jeg har taget mig paa, uden hans Vidende, 
at offenthggjøre Epistlen, der vel blot er skreven til en 
Ven, men dog tager Sigte paa at forsvare Skribentens 
gode Navn og Rygte. Desuden kan Epistlen overbevise 
om, at de tage Fejl, som have sagt, at der hverken skrives 
eller kan skrives i det danske Sprog.« 

Træsnittet paa Titelbladet fremstiller en Sfinx om- 
givet af en Laurbærkrands. Det er ikke godt at sige, 
om det er Udgiveren eller Bogtrykkeren, som har valgt 
dette Billede; men som Sagerne staa, ligger der noget 
Symbolsk i, at netop den Figur er valgt. Paa Titelbladet 
er der hverken nævnet Trykkested eller Aarstal eller 
Forlægger eller Bogtrykker eller Udgiver; paa Pladsen, 
hvor, efter vanlig Skik og Brug, Noget af alt dette skulde 
være at læse, er den gaadefulde Sfinx afbildet, og Skriftet, 
der følger efter denne underlige Skikkelse, er fuldt af 
Gaader, som Mange have prøvet paa at løse, men som 
aldrig ville blive løste i hele deres Omfang, fordi Holberg 
ikke selv har givet tilstrækkelige og aldeles sikre Vink 
til at finde Løsningerne. 

Den første Gaade staar paa en Maade allerede at 
læse paa Bogens Titelblad og den kan til Læserens Be- 
kvemmelighed omskrives saaledes: »Kan Du gætte, hvem 
den »vir perillustris« er, til hvem Ludvig Holberg har 
skrevet sih Epistel og hvem han har betegnet ved tre 
Stjerner?« For at løse Gaaden, maa man læse det Stykke, 
som er trykt paa Bagsiden af Titelbladet og er gjengivet 
ovenfor, thi i det siges der, at Epistlen er skreven til en 
Ven, og skjøndt det ikke fremgaar med fuldstændig Klar- 
hed, at det virkelig forholder sig saaledes, heller ikke at 
selve Vennen, Holbergs »vir perillustris,« har udgivet 
Brevet, nødes man dog, i alt Fald foreløbig, til af de 
brugte Ord at drage den Slutning, at denne Ven uden 
Forfatterens Vidende har ladet Epistlen trykke. Men 
hvem er denne Ven, som jo maa have været knyttet 
til Holberg paa det allernøjeste? For at svare paa dette 

Spørgsmaal, maa et andet Spørgsmaal rejses. Hvormeget 
veed man ora Ludvig Holbergs meget nære Omgangs- 
kreds f. Ex. ved Aaret 1727, saa at man, med nogen 
Rimelighed, kan udfinde Vennens Navn? Strengt taget 
veed man Intet herom og staar da paa usikker Grund. 
Man har dog, allerede for længe siden, prøvet paa at 
gætte Gaaden. Den lærde Degn i Taarnby paa Amager, 
Jochum Halling, der døde 1737, har nedskrevet, at 
»Vir perillustris« er Frederik Rostgaard^, Halling 
stod i venligt Forhold til sine Sognepræster i Taarnby, 
til Biskop Worm, til Provst Reenberg og vistnok til 
andre lærde Mænd i Kjøbenhavn, og i hans Forklaring 
af, hvem »vir perillustris« er, tør man vistnok søge et 
Vidnesbyrd om hvad man paa den Tid i visse kjøben- 
havnske Kredse sagde herom. En anden Notits om 
»Vennen« stammer fra en af Holbergs yngre Samtidige, 
Jakob Langebek, der i en Dagbog, som han har ført hos 
Rostgaards paa Krogerup i Aaret 1738, har nedskrevet*, 
at »Vir perillustris« er Greve (Christian) Rantzau, som 
dengang var Statholder i Norge. At Holberg har staaet 
i Forhold til Rantzau — uden at man dog veed Noget 
nærmere herom — kan sluttes af, at Holberg i et Brev, 
som han 1714 skrev fra Amsterdam til Professor Gram, 
beder denne om at bringe et indlagt Brev til Rantzau 
fra sig*. Man har gættet videre. Werlauff har saa- 
ledes gættet paa Christian Reitzer^, som, medens han var 
Professor juris ved Kjøbenhavns Universitet, havde op- 
muntret Holberg til at fuldføre sit første Skrift, og som. 



1 Chr. Bruun i Danske Samlinger, I., Kbh. 1865—66, S. 14, Anm. 1. 

* Meddelt af L. Daae i Historisk Tidsskrift, IL, Kristiania 1872, 
S. 291. Notitsen har Langebek vistnok faaet af Rostgaard. 

^ »Jeg vil bede, I vil have den Godhed for mig at befordre ind- 
lagte Breve, besynderlig det Brev til Baron Rantzov.« Brevet 
er udgivet af R. Nyerup i Athene, I., Kbh. 1813, S. 133. 

* Se N. M. Petersen, Bidrag til den danske Literaturs Historie, 
Slutningsheftet, Kbh. 1864, S. VII. 2. Udg. Kbh. 1871, IV., S. 368. 

medens dette var under Arbejde, havde givet ham Ad- 
gang til at benytte sit rige Bibiiothek. Reitzer var Stift- 
amtmand i Aalborg, dengang Holbergs »Epistola« udkom; 
han døde 1736, og følgelig kunne Holbergs anden og tredie 
»Epistola« ikke være henvendte til ham. Man har gættet 
paa Greve Christian Danneskjold' Samsøe, hvem Holberg 
ogsaa skyldte Forbindtlighed, idet der var givet ham 
Tilladelse til at benytte Grevens Haandskriftsamling. Greve 
Danneskjold døde den 17. Februar 1728, altsaa medens 
»Epistola« I. var under Trykning, og følgelig kan Holberg 
ikke have tiltalt ham i den anden og tredie »Epistola.« 

Endelig har man tænkt sig, at »vir perillustris« er 
et »non ens,« og at hans Navn er »Nemo.« I denne Ret- 
ning har den kyndige, kritiske Filolog og Rektor, Dr. C. 
V. Elberling udtalt sig paa følgende Maade (paa Latin) ^ : 
»Jeg skulde formode, at dengang Holberg vilde fortælle 
om sit Liv, og han mente, at det vilde tage sig altfor 
anmassende ud, om han gjorde dette af egen Drift, at 
han da har opdigtet, at en højfornem Mand havde paa- 
lagt ham et saadant Hverv, og at han ikke vovede at 
lade være at lyde hans Bud; og at han har gjort det 
Samme, som han gjorde i den anden og den tredie 
Epistel og ligeledes i sine danske Epistler; han skrev sin 
Epistel i Tiltaleform til en Anden, da han ønskede, at 
Brevene skulde læses af Alle. Men denne Sag har ikke 
Stort at sige.« Dette Sidste seer ganske plausibelt ud; 
men Menneskene ere nu engang nysgjerrige, der er 
maaske ikke mange, der ville sige Ja til Rektor Elber- 
lings anførte Ord, og, som det vil fremgaa af det Føl- 
gende, er der dem, der netop lægge en meget stor Vægt 
paa at vide, hvem »vir perillustris« er, og som fastholde, 
at han er en virkelig Personlighed. 

Skjønt jeg maa indvende mod Rektor Elberlings 



1 c. V. Elberling i Danske Samlinger, IV., Kbh. 1868-69, S. 
273—74. 

Kritik, at det latinske Sprog ikke gjør Epistlen egnet til 
at læses af alle Danske, saa vil jeg dog kunne tiltræde 
Kritiken, naar jeg udvider Begrebet alle, idet jeg da fore- 
stiller mig, at der derved ikke blot maa tænkes paa 
danske, men ogsaa paa fremmede Læsere, Læsere, der 
stod paa samme Dannelsestrin som Holberg, altsaa Lærde, 
Forfattere, Digtere, som forstode at læse en latinsk Bog. 
Men Elberlings Tanke, at »vir perillustris« er en Fiktion, 
den er jeg ganske enig med ham i. Jeg betragter saavel 
Benyttelsen af disse Ord som hvad der fortælles om 
Maaden, paa hvilken Epistlen er bleven udgivet, som et 
æsthetisk Kunstgreb, og følgelig søger jeg intet Historisk 
i disse Meddelelser fra den navnløse Udgiver. Som vi 
strax ville se, betragter Holberg Epistlen som »nugæ,« 
hvilket vil sige saameget som en underholdende, morsom 
Bog, i hvilken han stiller sig selv og hvad han har op- 
levet som Midtpunkt, uden at opfylde Historiens Krav 
paa en udførlig og tilforladelig Behandling af enhver 
Enkelthed. Hermed kan det hænge sammen, at Epistlen 
er skreven med en vis flot Skjødesløshed; thi det man 
kalder Akribi, det vil sige Klarhed, Nøjagtighed saavel i 
hvad der siges og i hvorledes dette siges, har ikke ligget 
Holberg stærkt paa Sinde. Dette gjælder f. Ex. ved Hol- 
bergs Tidsbetegnelser. I den tredie^»Epistola,« som ud- 
kom 1743, tales der om i, at man »nylig« (^nuper<^) har 
set en engelsk berømt General lade sig kommandere af 
sin Hustru. Det er Hertugen af Mariborough, der sigtes 
til, men han døde 1722. Ligeledes tales der om Newtons 
højtidelige Begravelse, som »nylig« (>^nuper«) har fundet 
Sted. Newton blev begravet den 28. Marts 1727. Naar 
derfor Holberg omtaler Noget som skeet for nogle Aar, 
for faa Aar siden, saa kan det godt være skeet for mange 
Aar siden. Fortællingen i »Epistola« glider rask frem, 
men ofte, naar man vil vide Noget aldeles bestemt, og 



1 Epistola III. i Opuscula latina, IL, S. 109, 113. 

ønsker Svar paa vigtige Spørgsmaal, saa faar man intet 
Svar af Holberg. Mere end én Gang befinder man sig 
under Læsningen af Epistlen som paa gyngende Grund. 
Da Luxdorph engang havde sagt, at Holberg var doven, 
og Suhm, forbavset over denne Ytring, bemærkede imod 
den, at Holberg jo havde skrevet saa overordentlig mange 
Bøger, svarede Luxdorph, at han havde sigtet til Holbergs 
Hastværk (»ob festtnationem«)^. Hans Mening var den, 
at Holberg ikke gav sig Tid til at revidere og polere 
sine Bøger. Et Exempel paa en saadan Mangel paa 
Revision, og som en Følge heraf paa Uklarhed, skal an- 
føres fra »Epistola« L Side 143 fortælles i Løbet af 13 
Linier, at Holbergs Komedier fandt mange Velyndere og 
at de bleve spillede til stor Fordel for Skuespillerne 
(stanto comoedorum lucro^J, at uagtet de bleve angrebne 
af Misundere, holdt de sig uforstyrret til den Dag idag 
(»ad hoc usque tempus<^), at den fornemme Mand har 
\ undret sig over, at vore Skuespil nu holde op, hvortil 
Holberg bemærker, at han mere undrer sig over, at de 
have kunnet holde sig under disse trange Forhold 
(nn istis angustiis^). Det er tydeligt, at her mangler en- 
hver nøjagtig Betegnelse af Tiden og Begivenhederne, 
der sigtes til, og det Hele svømmer derfor ud. 

I Forordet til »Epistola« siges det, at den er bleven 
udgivet »autore inscio« o: »uden Forfatterens Vidende.« 
Man kunde af disse Ord slutte, at det var imod Holbergs 
Ønske og Vilje, at Vennen udgav Skriftet. Men man 
har utvivlsomt Ret til at tage et Forbehold ligeoverfor 
en saadan Slutning, thi de allerførste Sider i Epistlen 
føre Tanken til en anden Opfattelse; de danne en Slags 



' Scriptores rerum DarUcarum, VIL, præfatio, Bl. g 2. — Her 
kan dog erindres om de to sidste Linier i Luxdorphs bekjendte 
Epigram under et Portræt af Holberg: 

Dum patrium emendai, delectat et instruit orbem, 
Vix alius scripsit plus meUusque simul. 

Indledning og aftrykkes her i den latinske Form^ og i 
dansk Oversættelse (fra 1745): 

^Nihil est, Vir Perillustris, qvod libentius siisctpio, 
qoam id qvod tu injungis. At jubes me in literas 
mittere ea, qvæ ad vitam meam spectant, cum taraen 
ille non sim, cui munere Numinis datum est facere 
scribenda. Deposcis a me nugas, qcæ vix ab otiosis 
impetrare aliqvid perituri temporis possunt, injungis 
mihi historiam, qvæ^ 

Cedro nunc licet ambulet peruncta, 
CordyUis mxidida tegat papyro, 
Vel thuris piperisqve sit cucullus. 

Novi, æqve diffidle mihi esse facere scribenda ae 
scribere legenda, qvo circa obnixus semper sum aliis 
ad scribendas ejusmodi nugas identidem mestimulan- 
tibus. At, qvam primum voluntatis tuæ judiciiqve tui 
de me ae scriptis meis mihi factum est indicium, malæ 
fidei videri posse verebar, si tanti viri testimonio va- 
datus reluctari diutius pergerem. Igitur morem ge- 
sturus voluntati tuæ^, 

cum tibi tantus amor casus cognoscere nostros, 

mitto tibi eas, qvas Jam diu a me efflagitas, nænia^. 
Videbis e mediocritate rerum gestarum, editione in- 
digna esse, qvæ stylo me proseqvi Jubes, videbis e styli 
tenuitate reprimi me magis, qvam excitari debere, nam, 
cum ea etiam, qvæ notatu maxime digna sunt, parum 
æqvis auribus accipiuntur, si desit orationis gratia, 
qvid exspectandum in ista tam styli qvam argumenti 
sterilitate, ubi nihil neqve copiose, neqve ornate did 
potest Tibi igitur, non aliis, hane epistolam scribo. 



1 Epistola, S. 1—2. 

^ Citatet er taget fra Martiaf, Epigr., IIL, 2, men omsat af Hol- 
berg. ElberHng i Danske Samlinger, IV., S. 276. 
3 Citatet er taget fra Virgil, Æn., II., 10. Efberling samme Sted. 

a cujus editione si rationes, qvas adduxi, deterrere 
neqveant, addam et hane, qvod scilicet tuo potius qvam 
meo pertculo edatur, nam te consilii, me tantum poeni- 
tebit obseqviL Complexus sum non Ha pridem qvd- 
tuor libris historiam Petri Paarsii. Sg^ra_posmcttii§. 
in eos dirigitur, qvi operosi sunt in nihilo scribendo, 
qviqve famæ id adsignare conantur, qvæ in silentio 
ae obseuritate esse ma^ime debent Vereor, ne tela, 
qvæ in alios tor si, in me eodem jure retorqveantur ; 
vereor, ne diear seripsisse Historiam Nobilis Hispani 
(Don Juan), qui Romam projieiseens eellam ibi con- 
duxit, in qva postq^am aliqvot dies qvieti dederat, in 
patriam mox summa eum gloria revertitur, Igitur in 
te, seribere Jubentem, dabitur actio, tibi ob steriles 
istas nugas, si forte edideris, diea seribetur, me vero 
imperio tanti Viri obluetari non ausum exeusabit 
obseqvii neeessitas. Et, qvoniam pauca nimis sugge- 
rit materia, qvæ eognitioni tuæ sternam, nee debet 
prologus enormior esse qvam fabula, rem statim 
aggrediar^< 

Dette Stykke er oversat paa Dansk paa følgende 
Maade i Aaret 1745*: 

»Der er intet, min Herre! som jeg med større For- 
nøyelse stræber at efterkomme end det, han befaler mig. 
Men min Herre byder mig at give ham Efterretning om 
mit Liv og Levnet, da jeg dog aldrig har været i den 
Stand, at jeg har kunnet forrette noget, som er værdt at 
sætte Pen til Papiir for; min Herre begiærer at vide 
Bagateller, som ørkesløse Mennesker neppe skulde an- 
vende noget af den Tid paa at læse igiennem, som de 

* Oversættelsen, S. 1—2. — Det bemærkes, at naar der i det 
Følgende ikke udtrykkelig henvises til »Oversættelsen,« (Levins 
Udgave af: Ludmg Holbergs trende Epistler til *•* hvorudi 
befattes det Fornemste af Hans Liv og Levnet Kbh. 1857.) 
ere Stykkerne paa Dansk af >Epistola< oversatte af denne Afhand- 
lings Forfatter. 

dog drive u-nyttig bort; Han befaler mig at skrive en 
Historie, som jeg dog veed, i hvor meget man end pynter 
derpaa, vil komme til at dandse i Urteboderne, og tiene 
til Fudderal for Peber og Rosiner^. Dette veed jeg, at 
det er mig ligesaa vanskeligt at giøre noget, som er 
værdt at skrives, som at skrive noget, som er værdt at 
læses, og af den Aarsag har alle stedse faaet Afslag hos 
mig, naar de har villet tilskynde mig til at skrive saadan 
Snak*. Men, saa snart jeg fik Efterretning om min 
Herres Villie, saavel som og de gode Tanker, han har 
om mig og mine Skrifter, frygtede jeg, at det vilde ansees; 
som Egensindighed af mig, om jeg ikke strax stræbte at 
fornøye ham. Efterdi da min Herre har saa stor Lyst 
til at vide*, hvad der er hændet mig, maa jeg og efter- 
leve hans Befaling, og sende ham det* han saa længe 
har holdt an hos mig om. Min Herre faaer nok at see, 
naar han kommer til at læse, hvor lidet mærkværdige 
mine Bedrifter ere, at det, han befaler mig at skrive, ikke 
er værdt at komme for Lyset. Han faaer og nok at see, 
naar han kommer til at kiende, hvor maver en Stiil jeg 
fører, at han heller burde raade mig fra at skrive, end 
skynde mig dertil; Thi man seer jo gemeenlig hos de 
fleste, at de kiedes ved at læse det, som er i sig selv 
got, dersom det ikke er udført udi en behagelig Skrive- 
maade; hvad vil man da dømme herom, hvor det kom- 
mer til at fattes baade paa en rig Materie, og en ziirlig 
Stiil? Derfore skriver jeg dette Brev til min Herre allene, 



^ »Nu spadsere du kanst, med Ceder salvet, 
For Sadeller i fugtigt Svøb at gjemme, 
Samt benyttes som Tut for Snus og Peber.« 

S. Meislings Oversættelse. 

^ »Nugæ^ O: Bagateller, Narrestreger, Løjer. 

* 'Da din Lyst er saa stor at erfare Alt, hvad mig er hændet.« 

^ Ordet ^ncemas* er her slet ikke oversat; det kan maaske gjen- 
gives ved »Sørgekantate.« ^Næniæ^ betyder egentlig Klage- 
sange, der synges ved en Ligprocession, Ligvers. 

og ikke til andre, og, dersom oven anførte Aarsager ikke 
kand skrække ham fra at lade det komme for Lyset, vil 
jeg legge dette til, at, om det kommer ud, kommer det 
mere til at staae paa hans Regning end paa min; thi 
min Herre kommer til at fortryde sit Raad, jeg derimod 
allene min Lydighed. For nogen Tid siden skrev jeg udi 
4re Bøger Peder Paarses Historie, hvor Satiren skiærpes 
imod dem, som ere meget geskæftige i at skrive det, som 
er slet intet, og som arbeyde paa, at udblæse det iblant 
Folk, som mest burde skiules og ties. Men jeg frygter, 
at de Pile, som jeg har udskudt mod andre, vil vende 
tilbage paa mig selv. Jeg frygter, man vil bebreide mig 
at have skrevet den Spanske Ædelmands (Don Juan) 
Historie, som giorde en Reyse til Rom, hvor han leyede 
sig et lidet Logement, for at hvile ud nogle Dage, og 
reyste saa med stor Berømmelse tilbage igien til sit 
Fæderne-Land. Derfore skal min Herre have all Skylden 
for dette u-nyttige Verk, saasom han har befalet mig at 
skrive, thi jeg kand undskyldes med, at jeg ikke har 
dristet mig til at være saa stor en Mands Ordre ulydig. 
Men jeg vil strax begive mig til Sa^en selv, thi ellers 
kunde Fortalen snart blive længere end Historien, som 
indeholder ikkun faa Ting, som ere værde at vide.« 

Oversættelsen af dette Stykke er noget fri, men den 
gjengiver den latinske Texts Karakter, og denne korte 
Indledning kan tjene til at vise, i hvilken Tone Epistlen 
er skreven. To Ting er der her, som maa fremhæves, v 
Den ene er, at medens Holberg ellers nok holder af at 
rose sig selv, er han her meget beskeden i sine Ytringer, 
f. Ex., naar han siger, at det er vanskeligt for ham at 
skrive Noget, som er værdt at læses, hvor der dog næppe 
kan tænkes paa, at han sigter til den latinske Form, i 
hvilken han har indklædt sin Fortælling, medens han i 
Virkeligheden sigter til selve Fortællingens Indhold, til 
Fortællingen om hvad han har oplevet. Den anden Ting ^ 
er, at Holberg ganske bestemt har tænkt sig, at Epistlen 

Chr. Bruun: Om Ludvig Holberg. 2 

skulde trykkes ; thi han nævner ikke, at han har forbudt 
det, derimod trækker han sig tilbage, han vil ikke selv 
bære noget Ansvar for Udgivelsen, men skyder dette 
over paa >Vir perillustris;« Holberg dækker sig og gjør 
sig al mulig Umage for at spille den Uskyldige. Hele 
. denne Indledning bør utvivlsomt betragtes fra en æsthetisk, 
en stilistisk Side, derimod ikke fra en historisk. 

Men saa blev Holberg ærgerlig over Noget, og da 
han førte Klage herover, faldt han ud af den Rolle, han 
havde givet sig. Som ovenfor sagt, indeholder Bogen 
foruden Titelblad og Text endnu et Blad, som er sat 
sidst i den, uden at falde ind under Signeringen, altsaa 
er klæbet til, og paa dette Blad læses følgende — Efter- 
skrift, kan det kaldes^: 

»iVbn absqve aliqva animi ægritudine video episto- 
lam ab amico, cut soli scripta erat, typis evulgatam, 
præsertim cum non paucis scateat erroribus, qvi osci- 
tantia eorum, qvibus cura editionis demandata fuit, 
irrepserunt At qvid loqvor de ægritudine ammi [o : 
animi], qvasi fas mihi esset gravius succensere Viro, 
cui plurimum debeo ; Igitur, cum res semelf acta inf acta 
Jieri neqocat, deleatur omnis indignatio. Pleraqve 
errata ea sunt, qvæ ne ab iniqvissimis qvidem censo- 
ribus Autori mihi imputari possunt, cum eædem-^pe 
voculæ Jam recte Jam secus in una eademque pagina 
impressæ sint. Qvocirca conspectum eorum heic dåre 
supersedeo, in eo eæcusatior, qvod totam hane hiemem 
febri tertiana misere vexor, adeo ut nec animus nec 
vires mihi suppetant ad singula curatius eæaminanda. 
Notanda tantum sunt gravissima, qvæ seqvuntur,<!^ 

Derefter anføres 11 Trykfejl med Rettelser, hvor det er 
hændet Holberg, at det første Sidetal, som nævnes, er 



'* Efterskriften er tildels aftrykt hos N. M. Petersen^ Bidrag til 
den danske Literaturs Histore. IV., Kbh. 1858, S. 492—93. 
Udg. 1871, S. 368. 

en Trykfejl, 40 istedenfor 39, og at lidt længere fremme 
103 læses istedenfor 104. Trykfejlen i selve Efterskriften, 
»ammi* for ^animi,« er allerede antydet. 

Denne Efterskrift kan gjengives paa Dansk paa følgende 
Maade : 

»Det er med nogen Ærgrelse jeg seer, at Epistlen, 
som kun var skreven til en Ven, er bleven udgivet af 
ham, især fordi den er plettet af ikke faa Trykfejl, hvilke 
have indsneget sig paa Grund af Skjødesløshed hos dem, 
hvem Udgivelsen var bleven overdraget. Men hvad taler 
jeg om Ærgrelse, som om jeg havde Ret til at vredes 
paa en Mand, hvem jeg skylder saa overmaade meget. 
Da nu gjort Gjerning ikke staar til at ændre, saa maa 
jeg kaste al Harme til Side. De fleste Fejl ere af den 
Natur, at selv de ubilligste Censorer ikke kunne regne mig. 
Forfatteren, dem til Last; thi ofte ere paa samme Side de 
samnie Ord snart trykte rigtig, snart forkert. Jeg undlader 
derfor her at give en Fortegnelse paa dem alle, og dette 
maa saa meget mere være mig undskyldt, som jeg hele 
denne Vinter har været slemt plaget af en Tredie-Dags- 
Feber, saa at jeg hverken har Sind eller Kræfter til 
nøjere at undersøge alle Enkeltheder. Dog maa jeg an- 
føre de groveste Fejl, hvilke ere følgende.« 

Der kan aldeles ingen Tvivl være om, at Efterskriften 
er forfattet af Ludvig Holberg. Men det Samme maa 
vistnok ogsaa gjælde Fortalen. Thi hvem anden end han 
vilde tale om moralske Komedier, Holbergs Yndlingsudtryk 
ora sine Komedier? Og røber ikke Bemærkningen, at 
nu kan man blive overbevist om, at den Tro er ugrundet, 
at der hverken skrives eller kan skrives paa Dansk, at 
Forfatteren er Holberg? Thi det er jo Noget, som han 
gjentagne Gange fremhæver, at ved hans Skrifter er 
det danske Sprog blevet poleret, og at den danske 
Literatur ved hans Skrifter kan møde frem ved 
Siden af de fremmede Literaturer, den franske og den 

2' 

engelske *. Endelig berører Fortalen de Bevægelser, al den 
Besvær, som Holbergs Satirer, skjemtsomrae Digte og mo- 
ralske Komedier havde forvoldt ham, og al den Kritik, de 
havde fremkaldt hos hans Medborgere, og det paa en saadan 
Maade, at Læseren let kan bringes til at tro, at det til'dels er 
for at faa Alt dette frem, og for at vinde Læserens Med- 
lidenhed, at Bogen er forfattet. Men det kan kun Hol- 
berg have skrevet, — og Fortalen kan gjælde som ef. 
Program for hvad der følger efter. 



* Se Epistola S. 129 : i^habere Daniam poema vernaculum Gallis 
^ Anglis monstrabile ;< S. 144: »spectacula ista gloriosa 
nomini Danico,'^ ^qvod his apectacultis [!] expoUri posset 
linguæ [!] Danica ;<^ cfr. S. 211. Epistola III. i Opuscula Latina, 
IL, S. 23: »Docui scopum operum meorum esse, non ut 
censorem agam, sed ut in literis eleganUoribus specimina 
qvædam dentur, ^ ut haheat Patria, qoo obmam eatur crisi 
eorum, qm defectuni qvemdam in his literis nobis olim 
objecerunt « Fortalen til de fem første Bøger af Epigrammerne 
i Opuscula Latina, L, S. 232: Holberg har skrevet sine for- 
skjellige Værker *eum solum in flnem, ut specimina dentur 
operum quorundam imprimis elegantiorum^ quorum dqfectuni 
objicere nobis solitæ sunt mcinæ gentes, ^ ut habeat patria^ 
quo crisi huic obmam eatur.* Sml. Just Justesens Betænkning 
over Peder Paarses Historie: »Hvis dette Poema maa finde 
videre Yndest hos de mange brave Folk, der have fundet Smag 
udi de forrige Bøger, vil han stedse beflitte sig paa, saa viit 
hans ringe Kræfter kand tillade, at lade see andre gode 
Specimina i Danske Skrifter, og derved nogenledes til intet 
giøre de reproches, som en eller anden haver understaaet sig 
offentlig at giøre os udi dend henseende.« Holbergs Peder 
Paars. Paany udgivet af F. L. Liebenberg. Kbhvn. 1863. 
S. 14. Just Justesens Betænkning over Komedier, i første Bind 
af Komedierne, 1723: »Autor har derforuden skrevet en Hob 
andre Comoedier og ved saadant og andet hans idelige Møye 
og Arbeyde foraarsaget, at vores Danske, som tilforn i ingen 
Anseelse hidindtil har været, nu omstunder reyser Hovedet i 
Veyret baade mod det Franske og Engelske.« Holbergs Co- 
medier udg. ved F. L. Liebenberg, HL, Kbh. 1870, S. 625. Se 
ogsaa Fortalen til Heltindehistorierne, S. XVII, Udg. 1861. 

Det burde have været den Samme, der taler i For- 
ordet, som — formelt — skulde tale i Efterskriften, og 
om end Holberg bevarer Formen, at Brevet er skrevet 
til Vennen, og kun til ham, og at denne til hans Ærgrelse 
har udgivet det, saa røber han sig dog nu som den, der 
har havt mere med Brevets Udgivelse at gjøre, end han 
ligefrem vil indrømme, og han glemmer, at han i Indled- 
ningen udtrykkelig har skudt Ansvaret for en mulig Ud- 
givelse, og da dog utvivlsomt ogsaa for hele Udgivelses- 
Maaden og hele Korrekturlæsningen, over paa Vennen. 
Som en sikker, historisk Oplysning tør man vist betragte 
Meddelelsen i Efterskriften om, at Holberg hele Vinteren 
1727 — 28 har været alvorlig syg, har lidt af Tertian- 
Feber, — paa sin store Udenlandsrejse led Holberg af 
Kvartan-Feber, hvilken han, som bekjendt, fik fordrevet, 
da han paa Hjemrejsen kom til at musicere sammen med 
Venner i Huset hos sit Bysbarn Adrian Geelmuyden i 
Amsterdam. 

Epistlen er dateret allersidst : ^Hafniæ pridie Calend. 
Januar, Anno MDCCXXVII,«^ o: »Kjøbenhavn den 
31. December 1727.« Trykningen maa være begyndt 
snart efter, thi Hans Gram omtaler Bogen som udkommen 
i et Brev, dateret den 3. April 1728, til den lærde Joh. Alb. 
Fabricius i Hamborg, den samme tydske Lærde, som 
Holberg besøgte i Hamborg 1726, da han fra sin sidste 
Udenlandsrejse vendte hjem gjennem denne By. Om 
Epistlen er skreven udi Et eller i flere Partier, er det 
vanskeligt at danne sig nogen sikker Mening om. Thi 
det er en Ejendommelighed ved dette Skrift, at uagtet 
det er en Levnetsbeskrivelse, altsaa et historisk Skrift, 
er der kun givet meget faa chronologiske Holdepunkter 
i det, ja, der er i hele Bogen kun nævnet fire Aarstal: 
1702, Aaret for Bergens Brand ogAaret, da Holberg blev 
Student, 1722, Aaret, da »Den politiske Kandestøber« blev 
opført første Gang, 1725, da Holberg sidste Gang rejste 
udenlands, og 1727, Aaret, da Epistlen blev sluttet. Der 

findes dog et Par Tids-Antydninger, som ogsaa kunne 
benyttes. Efter at have nævnet sine Komedier og talt 
om deres Modtagelse siger Holberg, S. 143^: »Min Herre 
forundrer sig i sin sidste Skrivelse over, at vores Co- 
moediernu ophører.« Her kan der være sigtet til Stands- 
ningen af Skuepladsens Virksomhed 1725, og man kunde 
slutte deraf, at dette Sted i »Epistola« er skrevet 1725 *. 
Men S. 142 anfører Holberg blandt de af ham forfattede 
Komedier, som vare blevne spillede, men ikke udgivne, 
som det sidste: >^PePjidus Vitricus,^ o: »Pernilles korte 
Frøkenstand,« der bevislig blev opført for første Gang 
den 3. Februar 1727*, og følgelig maa denne Notits 
være skreven efter den Dag. Begivenhederne faldt nu 
saaledes, at den 3. Februar blev denne Komedie spillet, 
den 24. Februar 1727 blev »Den danske Komedies Lig- 
begængelse« opført, og saa blev Theatret lukket. Nu 
læser man i »Epistola« først en lang Meddelelse om de 
20 første Komedier, derefter nogle almindelige Bemærk- 
ninger om dem, derpaa Ordene: »Min Herre forundrer 
sig over, at vores Comoedier nu ophører etc.,« hvorefter 
der i Resten af Brevet ikke tales et eneste Ord om Ko- 
medierne eller om Theatret. Der synes da ikke at kunne 
være Noget til Hinder for at antage, at de anførte Ord 
sigte til Theatrets Standsning 1727, og at følgelig Stykket, 
som indledes med disse Ord, er skrevet i Tiden derefter. 
Men Noget aldeles sikkert lader sig ikke sige herom. 

Holberg siger S. 167: ^cum decem abhinc annis 
Parisiis essem, credidi duos tantum ibi esse bibliothecas,^ 
O: »da jeg for 10 Aar siden var i Paris, trode jeg, at 



1 L. Holbergii Epistola ad Virum perillustrem, Udg. 1728, S. 14B. 

Oversættelsen S. 106. 
* J. Martensen, Om Pernilles korte Frøkensland, i »Museum« 1894, 

1 , S. 366 ff. 
3 Th. Ooerskou, Den danske Skueplads, L, S. 380. J. Martensen^ 

anf. St, S. 380. 

der kun var 2 Bibliotkeker i denne By^.« Holberg op- 
holdt sig i Paris i Vinteren 1714 — 15, og »lOAar efter« 
vil altsaa blive Vinteren 1724—25. Men Holberg tilbragte 
Vinteren 1725—26 i Frankrigs Hovedstad, og han har 
da vel brugt de 10 Aar som et rundt Tal, saa at man 
maa gaa til 1726 eller 1727 som Aaret, da Bemærkningen 
om Bibliothekerne i Paris blev nedskreven. Det er vel 
rimeligst at antage, at Holberg er begyndt tidligere at 
skrive Epistlen, men at en stor Del af den er skreven i 
Aarene 1726 og 27, efter at »Metamorphosis« var gjort 
færdige. 

Det, som staar fast, er, at Holberg har sluttet sin første 
»Epistola ad Virum perillustrem ***« den 31. December 
1727, og at Bogen udkom sidst i Marts eller først i 
April 1728. 

Der kjendes ingen Anmeldelse af Bogen fra denne 
Tid, hverken fremkommen i noget indenlandsk eller i 
noget udenlandsk Tidsskrift. Men Hans Gram udtalte 
sig om den i det latinske Brev til Fabricius i Hamborg 
skrevet den 3, April 1728. Det Stykke af dette Brev, 



^ De to Bibliotheker, som Holberg besøgte under sit første Op- 
hold i Paris, vare la Bibliothéque de Mazarin og la Bihliothéqiie 
de St. Victor. Det tredie Bibliothek, som han lærte at kjende 
under sit andet Ophold der, var la Bibliothéque des Aoocats. 
Under sit første Ophold benyttede han det store private 
Bi^on'ske Bibliothek, hvis Ejer da var l'abbé /. P, Bignon, 
der til Bibliothekar havde en dansk Mand, Apostaten Borman 
(paa Fransk kaldtes han Bornemann). 

* Det kan mærkes, at Maaden, paa hvilken Holberg i »Epistola« 
omtaler sine fem første Komedier, har meget tilfælles med 
Maaden, paa hvilken han taler om dem i Just Justesens »Be- 
tænkning over Comoedier« i første Tome af Komedierne fra 
1723. Epistola, S. 134; Oversættelsen, S. 99. Se Holbergs 
Comedier udgivne ved F. L. Liebenberg, HL, Kbh. 1870, S. 622 fE. 
Paa dette sidste Sted berømmes den første Fremstiller af Jeppe 
paa Bjerget, Gram^ hvis Navn anføres, medens det er udeladt 
i »Epistola.« 

som handler herom, er udgivet tidligere ^ og det vil 
derfor være tilstrækkeligt her at meddele det i dansk 
Oversættelse : 

»Forfatter til Brevet fra Holger Danske til Burman 
er Ludvig Holberg, Professor Eloqventiæ ved vort Uni- 
versitet, som ved sine Skrifter i det danske Sprog, for 
det meste satyriske og Komedier, og altid udgivne med 
Forfattermærket Hans Mikkelsen, har faaet et Navn hos 
vore Landsmænd, (thi han har saa godt som Intet ud- 
givet paa Latin før dette Brev til Burman), men som nu 
synes ogsaa at ville gjøre sig berømt hos Fremmede ved 
et Skrift, som er udkommet i disse Dage med kjøben- 
havnske Typer (skjøndt Trykkestedet forties paa Titel- 
bladet), nemlig en lille Bog paa 212 Sider i 8^<» med 
Titel: Ludov. Holbergii ad Virum Penllustrem Epi- 
stola. Indholdet er Forfatterens Livshistorie; han be- 
gynder med sine Forældre og gjennemgaar alle Trinene 
i sit Liv i en vittig og lystig Fortælling (saaledes synes 
nu han, der i den Slags ret føler sig hjemme), i hvilken 
han omtaler Alt, hvad der er hændet ham hjemme, i Ud- 
landet og paa hans Rejser, thi fire Gange er han rejst 
herhjemmefra. Og i dette Skrift har han ret gjort sine 
Kritikere og sine Modstandere — om han ellers har 
nogen, som han ofte klager over — det til Behag, idet 
han har givet dem en rig Anledning til at le og til at 
le ad sig, idet han rundt om har strøet saamange Lov- 
taler over sig, sine Komedier, sine Satirer, saa mange ^ 
Historier og Fortælhnger, der snart ere vittige, snart ere 
fade og flove, ogsaa i sit iøvrig ikke ulærde Sprog har 
strøet saamange Fejl og grammatikalske Forsyndelser, 
af hvilke nogle ere nævnede af ham, men rigtignok ikke 



» Stykket er trykt i »Danske Samlinger,« I., Kbh. 1865—66, S. 14—15. 
Dateringen er: »III. Non. April 1728.« Brevet er første Gang 
blevet trykt i »Sylloge nova Epistolarujn,« Norimb. 1760, 1., 
S. 588—90. 

alle i Trykfejls-Listen sidst i Bogen Det er 

faldet mig ind, at sende Dig selve det Holbergske Skrift, 
for at det med sin gode Ret kan trséde ind i den Af- 
deling af dit Bibliothek, som prydes af dem, der forfatte 
Levnetsbeskrivelser. Kommer det Burman for Øje, tror 
jeg, at han ikke vil give det nogen anden Plads end den, 
hvor Hr. dAssouq/'s Hændelser, Scarrons Roman 
comique og lignende Skrifter sættes hen. Jeg har læst 
i Huefs Autobiografi, at Dronningen af Sverig (Christina) 
engang, da Saumaise levede i Stockholm, overraskede 
ham, medens han, for at fordrive Tiden og sin Podagra, 
læste en Snavs Bog, som hedder Moyen de parvenir. 
Maaske kan den lille Bog, jeg sender Dig, paa en eller 
anden Maade more en Saumaise, naar han er bleven 
træt af de alvorlige Sager.« 

Det kan ikke nægtes, at Gram har Ret, naar han 
dadler Sproget i Holbergs »Epistola.« Thi Latinen i den 
har paa mange Steder en vis Lighed med et skjødesløst 
talt latinsk Sprog fra Holbergs Tid, hvilket vil sige, at 
disse Steder nok kunne opfattes af en dansk Latiners 
Øre, medens de undertiden ere vanskelige at forstaa for 
den, der vil veje dem efter det latinske Skriftsprogs 
strenge Love; og saa kommer hertil slemme Fejl, som 
det er ubegribeligt, at Holberg ikke er bleven opmærk- 
soni paa itide (f. Eks. ^sentm for *sensi,«^ S. 199) i. 
Gram siger, at Bogen er trykt med kjøbenhavnske Typer, 
skjøndt Trykkestedet forties paa Titelbladet; han nævner 
ikke, hvilken Bogtrykker der har trykt Bogen, og det kunde 
jo ogsaa være Fabricius ligegyldigt. Med nogen Sand- 
synlighed kan det siges, at Bogen er trykt af Johan 
Jørgen Høpffner, og som Støttepunkt for denne Mening 
kan det nævnes, at de samme latinske Typer, med hvilke 
»Epistola« er trykt, gjenfindes i Holbergs Skrift: »Dan- 
marks og Norges Beskrivelse,« som 1729 — altsaaAaret 



Rettet i Trykfejlslisten. 

efter, at »Epistola« udkom — blev trykt hos Universitets- 
Bogtrykker Johan Jørgen Høpffner. 

»Epistola« udkom anden Gang 1736, og denne Ud- 
gave er, efter Titelbladets Ord, udkommen i Frankfurt 
og Leipzig, uden dog at Forlægger, Boghandler eller 
Bogtrykker ere navngivne; paa Titelbladet er trykt en 
(Bogtrykker-)Vignet med en svømmende Svane. Det er 
usandsynligt, at Holberg har havt Noget at gjøre med 
denne Udgave, thi han havde næppe ladet saadanne Ord 
staa som »Kandestober,<f^ »Den Vogehindede,^ t^ Jeppe 
pan Bierged,« »Junlestus.« Forordet er aftrykt, men 
Efterskriften med Trykfejlene er naturligvis ikke med- 
tagen. Tredie Gang blev »Epistola« trykt i første Bind 
af Holbergs »Opuscula qvædam Latina,« hvilken Bog, 
efter hvad der staar paa Titelbladet, udkom »Lipsiæ 
sumtibus B. Hieron. Christ. Paulli Viduæ, MDCCXXXVIL« 
Denne ^nova editio^^ er »prioribus emendatior,«^ hvilket 
betyder, at især Trykfejl i de tidligere Udgaver ere rettede, 
medens dog »Kandestober,<^ » Vogelsindede,« »pan 
Bierged^ ere beholdte — derimod læses »Juulestue,« 
samt at Texten paa flere Steder er bleven forandret, o: 
forbedret. Bogen indeholder tillige (S. 213 — 36) Holbergs 
andet, temmelig korte. Brev til en højforneip Herre — 
hvor man læser »Rasmus Burg<^ istedenfor »Rasmus 
Berg« — og de fem første Bøger af Holbergs Epi- 
grammer. Holberg maa altsaa have staaet i en vis For- 
bindelse med Paulli's Enke, siden han har ladet hende 
faa disse Nyheder, men han har næppe selv direkte havt 
Noget med Udgivelsen at gjøre; thi han havde ellers 
rettet de forkerte Titler paa Komedierne, og han havde 
ikke kaldt Lægen Winsløw »WiVissoc.« — I det første 
Bind af »Opuscula« er der sammen med Titelbladet trykt 
et Forsatsblad med Titel: »LUDOVICI HOLBERGII AD 
VIR. PERILLUSTREM *:,* EPISTOLA I.« Indbindes 
Bogen rigtigt, skal dette Blad staa efter Titelbladet som 
det andet Blad i Bogen; det kommer da til at svare til 

Forsatsbladet imellem Siderne 212 og 215, hvilket har 
Titlen: »LVDOVICI HOLBERGII AD VIRVM PERILLV- 
STREM EPISTOLA SECVNDA.« 

»LUDOVICI HOLBERGII AD VIRUM PERILLUSTREM 
EPISTOLA TERTIA« danner det største Afsnit (S. 1—192), 
efterfulgt af den sjete Bog af Epigrammerne, af Holbergs 
»Opusculorum Latinorum Pars altera.« Dette Bind har 
intet Hoved-Titelblad, men kun en Smudstitel, og der 
findes ikke i det nogen Angivelse af hvor, naar, af hvem 
og paa hvis Bekostning det er trykt. W, Høiberg an- 
giver soin Trykkeaar 1738, hvilket er urigtigt, eftersom der 
tales meget i Bogen om »Niels Klim,« dette Værks Frem- 
komst og dets Modtagelse af Publikum; men »Niels Klim« 
udkom 1741. I Frankfurt & Leipzig-Messekataloget for 
Mikkelsdags-Messen 1743 nævnes: ^Holberg Opuscula 
varia partes III. 8. Hafniæ apud Otto Chr. Wenzel.^ 
En Boghandler Wentzel omtales * 1740 som Ejer af den 
Paulli'ske Boghandel, og disse forskjellige Notitser oplyse 
om, naar det andet Bind af Holbergs Opuscula Latina er 
udkommet, og om at det er udkommet i Kjøbenhavn. 

Paa Dansk udkom de to første Breve i Bergen 1741, 
oversatte af Thfomas] Gfeorg] Kfrog], I Fortalen 
siger Oversætteren, at han har oversat Bogen uden at 
indhente Holbergs Vilje, og han skyder Skylden for mulige 
Fejl over paa den daarlige Udgave af Originalen, »efter- 
som de Exemplarer, der mig vare faldne i Hænder, over- 
alt vare opfyldte med Tryk-Fejl, hvilke som oftest ikke 



* c. F. Gessner kalder ham Joh. Christoffer Wentzel. Se 
C. Nyrop, Bidrag til den danske Boghandels Historie, I., Kbh. 
1870, S. 321 . Men mon det rette Navn ikke er Otto Christoffer 
Wentzel? Denne samme Tanke er ogsaa fremsat af P. M. 
Stolpe, Dagspressen i Danmark, IL, Kbh. 1879, S. 117. — Be- 
tegnelsen * partes III« er uklar; mon man kan tænke sig, at 
der menes: pars I., Opuscula Latina I. med Epistola I. og IL; 
pars IL, af Opuscula Latina I. .Epigrammatum libri quinque; 
pars IIL, Opuscula Latina IL? 

uden af Author selv kan rettes.« Alle tre Breve udkom 
paa Dansk i Aaret 1745, trykt og bekostet af Ernst 
Henrik Berling^. Denne har sat sit Navn under For- 
talen, i hvilken han fortæller, at den første Del af Hol- 
bergs Opuscula Latina er trykt til Leipzig 1737 »og den 
anden for to Aar siden traadte for Lyset,« altsaa 1743; 
da den første Oversættelse »syntes gode Skjønnere mindre 
lykkelig end man havde ønsket, saa har jeg til Publici 
Fornøjelse paa min Bekostning besørget en Dansk Version 
af dem alle tre, hvilken jeg her har den Ære at levere 
fra min Presse. Om samme har truffet Autoris Mening 
nærmere og reusseret bedre, overlader jeg andre at 
dømme, saasom jeg selv derudi ikke kan decidere.« Man 
veed desværre ikke Noget om, hvem der har udført denne 
Oversættelse. C. W. Smith formoder 2, at den er bleven 
gjennemseet og billiget af Holberg, men at Holberg ikke 
har været Oversætteren, eftersom han næppe vilde have 
begaaet de ikke faa Fejl, der forekomme i den. Det kan 
dog være, at Holberg har havt mere med den at gjøre 
end at gjennemse den og give den sit Imprimatur. Thi 
dels kan der paavises forandrede Udtryk, som synes at 
maatte tilskrives Holberg », dels er det danske Sprog 
helt igjennem Holbergsk. 



Og samme Aar kom et »Nyt Oplag. Trykt i de Berhngske 
Arvingers Bogtrykkerie og paa deres Forlag, ved L. H. Lillie.« 
' L. Holbergs trende Epistler til *«♦, Udg. 1857, S. VI. 
For Exempel: I det første Brev læses S. 133: »m mcntem 
nonnulUs venit . . . ludos scenicos Danico idiomate heic insti- 
tuere etc.,« Oversættelsen har: »jeg fik i Sinde ... at skrive 
nogle Comoedier i vores Moders Maal etc.« I det tredie Brev 
staar der S. 87: ^Gallicis ae Anglicis Musis mature initiatus 
etc,« Oversættelsen har: »Thi saasom jeg i Tide kom til at 
studere ved de Franske og Engelske Academier etc.« Samme 
Sted S. 103 staar der: >cum Gallia sit cera Musarum sedes 
etc.,« Oversættelsen har: »da Paris er det rette Sæde for bog- 
lige Konster etc < 

Indtil den allernyeste Tid har Forstaaelsen af Hol- 
bergs første Epistola været den samme som den, Gram 
har fremsat i sit Brev til Fabricius — bortset fra Spydig- 
hederne — , nemlig at Holberg har fortalt sin Historie, 
fortalt om hvad han har oplevet, fortalt om sine Skrifter, 
om de Besværligheder, hans satiriske Digte og hans 
Komedier havde voldt ham, og givet sin aabenhjertige 
Fortælling en saadan Form, at den frembød en under- 
holdende, paa mange Steder morsom Læsning, medens 
man har været saa fjæm som muligt fra at finde noget 
Hemmelighedsfuldt i dette Skrift. 

Men i Aaret 1895 fremkommer der en lille Bog af 
en norsk Forfatter, Viljam Olsvig, i hvilken der ud- 
vikles og søges bevist en hel ny Forstaaelse af Holbergs 
første »Epistola.« Denne Bog har Titlen: »Det store 
Vendepunkt i Holbergs Liv,« og den er udkommen i Hol- 
bergs Fødeby Bergen. Bogen bestaar af 2 Blade og 
104 Sider ; paa den sidste Side, umiddelbart efter Texten, 
læses: »Oxford, november 1894;« paa Bagsiden af det 
andet Blad læses: »Med Tak til Venner og Hjelpere. 
Bergen, Januar 1895.« Endelig læses allersidst i Bogen, 
efter nogle Rettelser: »S. S. Marcus et Catharinus ae 
tertius ille Johannes, num pro isto studio jus docendi in 
sua academia autori dåre velint? — Qui legerunt^ 
Disse Ord, som for de fleste Læsere, der ikke ere Nor- 
mænd, ere noget gaadefulde, kunne maaske forstaas som 
sigtende til et Ønske hos Forfatteren om, paa sin Af- 
handling at blive kreeret til Doctor philosophiæ ved 
Christiania-Universitet? Eller er Bogen en forkastet 
Disputats? De tre anførte Fornavne er det, ved Hjælp af 
den norske Statskalender, ikke vanskeligt at forsyne med 
de dem tilhørende Efternavne, og man vil da faa frem 
Navnene paajre nulevende Professorer ved Universitetet 
i Christiania. 

Forfatteren er vistnok en meget ung Mand. Havde 
han skrevet i en mere fremrykket Alder, saa havde 

vistnok hans Kundskaber været større og sikrere end 
nu » ; havde han skrevet sin Bog i en modnere Alder, 
vilde hans Dømmekraft uden Tvivl have været mere ud- 
viklet, saa at han ikke havde udtalt sig paa en saa ufor- 
standig og letsindig Maade, som han har gjort; havde 
han ventet med at forfatte sit Skrift, til hans Opdragelse 
var bleven fuldendt, saa havde han utvivlsomt givet det 
en tækkelig Form, medens han nu har skrevet det i en 
Form, som passer sig for dem, der, for at bruge etHol- 
bergsk Udtryk, høre hjemme under Sieur Nagels Fane, 
og har talt i et saadant Sprog, at man kan anvende Hol- 
bergs Ord paa ham*: »Man maa eorrigere vildfarende 
Mennesker med Formaninger, men Bespottere med Ris 
og Svøbe.« Bogen er, strengt taget, knap værd, at der 
ofres et Ord paa den; men et saadant Halløj-Sprog, som 
gaar igjennem den, og den Sikkerhed, hvormed For- 
fatteren dømmer, kan virke imponerende og vinde svage 
Sjæle for sig«. For at bringe Orden i alt det Vilderede, 



Hans Gram har i et Brev skrevet til Greve Christian Rantzau 
i Aaret 1734 fremsat nogle Bemærkninger om den Tids unge 
Normænd, som kom til Universitetet; han siger, at mange af 
dem vare »mere ingenieuse« end deres ligealdrende unge 
Danske, men de vidste ikke meget og lod haant om grundige 
Studier, i hvilken Retning de stod tilbage baade for de Danske 
og for Islænderne. Hvor passer ikke denne Dom paa Nutidens 
unge Normand Viljam Olsvig! Denne bruger om Gram Ud- 
trykket »den sterile Gram.« Gid Viljam Olsvig vilde læse det 
Brev fra Gram, som er citeret, saa vilde han, hvis han ellers 
forstaar at læse, mærke, at Gram havde en god og skarp Iagt- 
tagelsesevne. Brevet er udgivet i Odin Wolffs Journal for 
Politik, Natur- og Menneske-Kundskab, Kbh. 1810, I., S. 207 ff. 
L. Holberg, Epistler, I., Nr. 14, S. 61, i Udgaven fra 1865. 
Efter at dette var skrevet, kom der mig en Kritik af Viljam 
Olsvigs Bog for Øje, der er trykt i det norske »Nyt Tidsskrift,« 
Ny Række, 3. Aarg. 1895, S. 489—92, og er underskreven: 
Jakob Norby. Denne Forfatter er glad over Olsvigs Bog, som 
han fuldstændig godkjender, — uden at prøve den i nogen 

som Viljam Olsvig fører sine Læsere ind i, er denne Af- 
handling skreven. Men Lejligheden benyttes til at frem- 
sætte en og anden Bemærkning om Holberg, som Læs- 
ningen af hans Skrifter og Beskjæftigelsen med ham og 
hans Samtids Historie gjennem mange Aar har givet An- 
ledning til. 

Den Olsvigske Bog er et Forsøg i den højere Kritik, 
idet der i den gives Svar paa Spørgsmaalene: »Hvilken 
Betydning har Holbergs »Epistola ad Virum perillustrem?« 
Hvad er det, som har givet ham Anledning til at forfatte 
dette Skrift, naar er det skrevet, og hvem er »Vir 
perillustris?« Svarene paa disse Spørgsmaal ere følgende : 
Epistlen er en Apologi forfattet paa en Tid, da en 
Sammensværgelse var stiftet for at knuse Holberg; den 
er henvendt til Kongen, Frederik den Fjerde; den kan 
betragtes som et retsligt Indlæg lagt frem for Kongen 
som øverste Dommer ; den er skrevet umiddelbart efter, 
at Holberg var kommen hjem fra sin Udenlandsrejse til 
Paris, og den er sluttet den 31. December 1726. Det 
store Vendepunkt i Holbergs Liv indtraf den Gang; thi 
hans Digterbahe blev brudt, og det var hans Fjenders 
Forfølgelser, som vare Skyld heri. 

Forinden der tales nærmere om dette Besultat af 
Viljam Olsvigs kritiske Undersøgelse, vil det være rettest 
at fremdrage nogle af de Fejltagelser, paa hvilke hans 
Bog er saa rig; kun nogle af dem, thi dem alle vil det 
blive for vidtløftigt at gjennemgaa. De, som nævnes, 
ville være tilstrækkelige til at vise, med hvilken Uagtsom- 



Retning. — En anonym Anmeldelse af Olsvigs Bog, som er 
fornuftig skreven og roligt gjendriver hans Paastande, læses i 
»Den Berlingske Tidende« Mandag Aften 13. Maj 1895, Tillæg. 
— £n længere Anmeldelse af samme Bog findes i det norske 
»Morgenbladet«, Extranummer for 19. Maj 1895, undertegnet: 
—10—; Forfatteren af denne Anmeldelse er fuldstændig uenig 
med Viljam Olsvig. 

hed og Uforstand og Mangel paa Kundskab hans Bog er 
skreven. 

Saaledes læses S. 5 følgende Udtalelse om »et ud- 
mærket tilsprang til den første fuldstændige Holberg- 
bibliografi, anonymt af C. J. A. Philipsen,«^ der udkom 1847 : 
»Men det blev med en første Prøve, som Kjøbenhavns 
universitet og lærde selskaber ikke ansaa det nødvendigt 
at fortsætte; der meldte sig ingen mæcenat til at støtte 
en videreførelse af det paabegyndte arbeide, og det kgl. 
regjeringsdepartement for dansk aandsliv fandt det heller 
ikke paakrævet.« Hertil kan svares: E. C. Werlauff 
har 1856 meddelt \ at Philipsen omtrent et Aar før sin 
Død erholdt kongeligt Tilsagn om Understøttelse af det 
Offentlige til Udgivelse af hans paatænkte Arbejde, og at 
han i den Anledning lod trykke som Prøve »Den Hol- 
bergske Literaturs Historie og Bibliographie. Prøvehefte, 
trykt som Manuskript.« Trykt i Thieles Bogtrykkeri 1847. 
8. 70 SS. I 50 Expl. Werlauff siger fremdeles: »Allerede 
denne Prøve kan vise, hvilket Tab den Holbergske Littera- 
tur leed ved Philipsens Død d. Ilte Oktober 1848; i 
denne Retning vil han vistnok ikke kunne erstattes af 
noget Sarafund og seent eller aldrig af nogen enkelt 
Litterator.« — Hertil kan føjes, at Philipsens Familie til- 
lod det store kongelige Bibliothek at udtage af den Af- 
dødes Holberg-Bibliothek, hvad det selv manglede, og at 
den senere overlod Forfatteren af dette lille Skrift alle 
hans haandskrevne Samlinger til det store Værk om 
Holberg-Literaturen, som han havde gjort til sit Livs 
Opgave 2. Disse Samlinger indeholde kun, hvad man kan 



1 E. c. Werkuijgr, Holbergiana, i Nyt Historisk Tidsskrift, VI., Kbh. 
1856, S. 338—40. 

^ Alle Werlauffs haandskrevne Holbergiana tilhøre ligeledes 
denne Forfatter, forærede ham af Werlauff, og da denne For- 
fatter i sine yngre Dage har anlagt en ret anselig San) lin g 
Holbergiana, saa er vel den rigeste Samling af Materiale til 

kalde Raamateriale, thi før sin Død havde Philipsen kun 
gjort saa meget færdigt af sin Holberg-Bibliografi, som 
foreligger i hans Skrift fra 1847. Hvad det vil sige, at 
forfatte en udførlig Holberg-Bibliografi, er ogsaa vist ved to 
Skrifter af Chr. Bruun, det i 1862 udkomne med Titel: 
»Ludvig Holbergs Peder Paars. Et Afsnit af en Holberg- 
Bibliographi,« 8. VI og 106 SS., og det i 1872 udkomne 
med Titel: »Ludvig Holberg som Lærer i Historie,« 8., 
136 SS. Til at behandle hele Holberg-Literaturen paa 
samme Maade, som det er sket i disse tre nævnte Bøger, 
kræves der en umaadelig Tid og en Mand, der helt kan 
ofre sig til et saadant Arbejde; thi kan dette ikke ud- 
føres paa en jævn, sammenhængende Maade, kommer 
der større Afbrydelser, saa brister Traaden, og det bliver 
ofte vanskeligt nok at knytte de brudte Stykker sammen. 
S. 15 tales der om »det overmægtige Tremagtsfor- 
bund,« som vilde undertrykke Holberg, nemlig »de tre 
samfundsmagter: Tyskerne, universitetet og kirken.« Saa 
hedder det: »De første slag tvinges Holberg til at levere 
mod Hojer og protegéerne af de tyske patriciere, som 
fyldte alle magtposter inden statens administration.« Det 
er noget Nonsens, her er sagt. Der var intet Forbund 
imod Holberg. Han bruger i sin latinske Epistel Ordet 
»codctus sum,<^ hvilket maa oversættes ved: »jeg blev 
nødt« til — at svare Forfatteren af »DånnemarckischeGe- 
schiehte;« det var ingen anden end Holberg selv, som 
nødte ham til at gjøre dette Skridt, fordi han var bleven 



Oplysning om Holberg og den holbergske Literatur, der hidtil 
er bragt tilveje, nu i hans Besiddelse. — Hvis man fra 
Werlauffs udmærkede Bog: »Historiske Antegnelser ti! Holbergs 
atten første Skuespil« og fra hans andre Arbejder om Holberg 
og hans Skrifter vil slutte sig til Værdien af hans efterladte 
Holbergiana, vil man ved at gjennemgaa dem blive skuffet. 
Thi de ere ikke mange, og der mangler til at gjøre Noget ud 
af dem Werlauffs store Hukommelse og omfattende Lærdom. 
Chr. Bruun: Om Ludvig Holberg. 3 

fornærmet over, at Hojer havde bedømt et Stykke i en 
Bog af ham med nogle nedsættende Ord. En Strid 
mellem Holberg og Protegéerne af de tydske Patriciere 
kjendes ikke. — S. 16 hedder det: »Mod denne mur af 
selvgod tykhodethed, holsteinsk patricier-hovmod, neder- 
saksisk aandsforladthed, sjællandsk stavnsbunden [!], liv- 
egen usseldom, mod dette kompakte barbari, som i 
russisk underdanighed og undersaatlig loyalitet kysser 
enevoldsmagtens skidne skospidser, — mod denne uhygge- 
lige bøtg er det, Holberg kjæmper sin heroiske livskamp 

i disse ti aar [1718 — 27]. Han døiet bitre nederlag etc 

I sit levnetsbrev . . . skriger Holberg ud det sidste nød- 
skrig. Saa synker han i afmagt til jorden, og bøigens 
kolde, klamme skoddehav lukker sig over den slagne 
digter . . . Digteren og dramatikeren Holberg laa maal- 
bunden i mange, lange aar . . . Den fysiske overmagt 
har kun tvunget ham til at lægge baand paa sin natur; 
han har lært at tie . . . og at vente.« Det er en vild, 
en raa Fantasi, som har født denne Tale, der er Usand- 
hed fra Ende til anden. Men dette med bølgen er 
glimrende; hvilket Stof til et symbolsk Maleri I Og hertil 
er nu at sige, at de bitre Nederlag, som Holberg skal 
have lidt, vides der Intet om; at den, der tvinges af en 
fysisk Overmagt, maa have faaet Prygl, eller der maa 
være lagt voldsom Haand paa ham, men at intet af disse 
to Tilfælde gjælder Holberg. 

Hvad udtrykket »undersaatlig loyalitet« angaar, saa 
forstod Holberg meget godt at lade den komme til Orde 
for sin Persons Vedkommende. Det kan man læse sig 
til i hans Dedikationer: 1711 foran »Introduction til de 
fornemste europæiske Rigers Historie,« 1713 foran »An- 
hang« til dette samme Skrift, begge Gange henvendte til 
Kronprinds Christian, der var født 1699; 1715 foran 
»Moralske Kjærne eller Introduction til Natur- og Folke- 
retten,« 1729 foran »Danmarks og Norges Beskrivelse,« 
begge Gange til Frederik den Fjerde; 1732 foran »Dan- 

marks Riges Historie« til Christian denSjete; 1745 foran 
Oversættelsen af »Herodian« til Frederik den Femte. I 
den Henseende fulgte Holberg, hvad der var Skik og 
Brug*. 

S. 20 læser man en Udtalelse om, at »den glimrende 
danske patricier Rostgaard i 1712 undertrykte Holbergs 
»17. Aarhundredes danske Historie.*« Dette er ikke rig- 
tigt; thi vel vides det, at Rostgaard blev beskikket til at 
reAridere dette Arbejde, men om hans Dom om det vides 
Intet, og det er følgelig utilladeligt at sige, at Rostgaard 



* Et Sted i sit første Skrift falder Holberg ud af sin Rolle som 
Historieskriver og bliver hel loyal i sine Udtryk. Efter nemlig 
at have fortalt om Freden i Travendal fortsætter han paa 
følgende Maade: > Efter at Rigerne nu vare bragte udi Roelig- 
hed, tog Hans Mayest. sig Rigernes Sager med Iver an, og 
bemøyede sig meget at bringe sine af Gud tilbetroede Lande 
udi en god Stand, til hvilken ende hånd allernaadigst udgav 
mange herlige og nyttige Forordninger, og udi det Aar 1704 
giorde en Reyse til de yderste Nordlige Græntzer, og glædde 
sine længst bortliggende Undersaatter med sin Ållernaadigste 
Nærværelse.« >Introduction til de fornemste Europæiske Rigers 
Historie,« Kbh. 1711, S. 713. Throndhjem var den nordligste 
Stad, som Frederik den Fjerde kom til. Et andet Exempel paa 
Holbergs loyale Følelser ligeoverfor sin Konge kan hentes fra 
hans »Danmarks og Norges Beskrivelse,« 1729, S. 504—5. 
Efter at han har fortalt de oldenborgske Kongers Historie ind- 
til Christian den Femtes Død, giver han en Lovtale over Frederik 
den Fjerde. Men da det er overdraget en anden at forfatte 
hans Historie (nemlig Andreas Hojer^ som 1722 blev udnævnt 
til kongelig Historiograf) >vil jeg med Chrisiiani 5. død slutte 
dette Gapitel, og ønske med alle trohieriige undersaattere, at 
det maa behage GUd at styrke Hs. Majt, forlænge Hans dage, 
velsigne Hans Regiment ydermere saaledes, at Hs. Majt. maa 
nyde frugterne af sin lange møye og arbeyde, indtil den store 
GUD forflytter ham did hen, hvor han fuldkommelig vil blive 
belønnet for sin møye, aarvaagenhed, gudsfrygt, retfærdighed 
og andre store dyder, hvorved han har skinnet, som et stort 
lys, blant andre Regentere paa jorden.« 

3* 

undertrykte det. Det var iøvrig 1711, ikke 1712, at Rost- 
gaard blev beskikket til at revidere Holbergs Skrift. 

Paa samme Side hedder det: »Holbergs fattigdom 
var i 1717 slig, at han i februar maatte modtage akademisk 
fattighjælp, og senere, i december, endog ret og slet af 
fattigkassen.« Denne Fremstilling af Forholdene er 
skjødesløs og urigtig. Sagen forholder sig saaledes. I 
Februar 1717 vedtog Universitets-Konsistoriet, at da der 
af Collegii Medicei (o: Borchs Collegiums) Appendicis 
Beholdning var 43 Rdl. i Beholdning, efter at det sidste 
Regnskab var afsluttet, og da Fundatsen fastsatte, at 
hvad der aarlig blev tilovers »bliver efter Consistorii 
Betænkning at uddeles til fattige og skikkelige Studiosis, « 
saa vedtog Konsistorium nu, at tildele Ludvig Holberg 
det opsparede Beløb, »som den hos hvilken der findes 
samme begge Reqvisita, som Fundatsen om formelder.« 
Det var følgelig ikke »Fattighjælp«, som Holberg modtog. 
Den 11. December 1717 henvendte Holberg sig skriftlig 
til Konsistorium og anholdt om, at »ifald der maatte 
være nogen Subsidia ved Academiet, de da maatte hannem 
til Subsistence forundes;« »hvorpaa blev resolveret, at 
naar de kongelige Renter indkommer, vil Professores 
giøre for hannem hvad muligt kan være. Imidlertid skal 
hannem strax forundes 20 Rdl. af Trinitatis Kirkes 
Fattigespenge, indtil anden Ley lighed forefalder.« Naar 
det erindres, at Trinitatis-Kirke var Universitetskirke, og 
at følgelig Konsistorium havde Rettighed til at raade over 
Kirkens Kasses Beholdning, saa vil det ses, at det dels er 
ganske urigtigt sagt, at Holberg fik Hjælp »slet og ret 
af Fattigkassen,« — thi derved maa forstaas Stadens 
Fattigkasse, dels at Konsistorium gjorde hvad det for- 
maaede, for at hjælpe den fattige Holberg. Dette er 
allerede oplyst 1805 af R. Nyerup ^. Den 18. December 

1 R. Nyerup, Histor.-statist. Skildring af Tilstanden i Danmark 
og Norge, III., 2. Kbh. 1806, S. 240. Kilden er Konsistoriums 
Forhandlings-Protokol . 

1717 tiltraadte Holberg det Professorat som lønnet 
Universitetslærer, hvilket han hidtil havde havt som 
ulønnet Professor adjunctus, og dermed var det forbi 
med hans Nød. Som det gik ham, er det gaaet mange 
Mænd, der i en mere fremrykket Alder have vundet en 
god økonomisk Stilling og et berømt Navn, medens de i 
deres Dngdom eller i deres yngre Aar have havt svært 
for at subsistere og have modtaget Hjælp af andre. — 
Kan man ellers tro Holberg, saa har Fattigdommen ikke 
trykket ham. Idetmindste fortæller han i sin tredie 
Epistola: »Jeg har prøvet baade hvad det vil sige at 
være fattig og hvad det vil sige at være rig. Da jeg al- 
deles ingen Midler havde, var jeg ikke plaget af nogen 
Bekymring. »Jeg gik paa Landevejen under Sang og med 
en tom Pengepung ved Siden af Røveren^.«* 

S. 27 siges det, at Frederik den Fjerde fra sin Uden- 
landsrejse, 1709, havde »ført med til Kjøbenhavn et 
italiensk operaselskab og en fransk teatertrup«. Dette er 
ikke rigtigt; thi Frederik den Fjerde førte slet ikke 
fremmede Theaterselskaber hjem med sig; fransk Theater 
var der i Kjøbenhavn allerede fra Christian den Femtes 
Tid, italiensk Opera var der i Kjøbenhavn flere Aar før 
Kongens Udenlandsrejse 1709. 

Paa samme Side staar der Noget om, at »Rostgaard 
og Gram og Hojer (hvilke S. 20 kaldes dette »hundske kryb«) 
vilde ha Paars brændt af bøddelen«. Dette er ikke rig- 
tigt; thi det var kun Rostgaard, som foreslog, at ikke 
hele Peder Paars, men kun første Bog af dette Digt 
skulde brændes; Hojer havde ikke Noget med den Sag 
at gjøre. 

S. 29 læser man, at Holberg »paa et punkt af sit 
liv har overveiet muhgheden af at bosætte sigi Bryssel.« 



' L. Holhergii Opusculorum Latinorum Pars altera, S. 91. Citatet 
i det anførte Stykke er et Vers fra Juvenal^ Sat X, 22. Elberling. 

Naar mon det var? Mon den Gang Holberg paa sin sidste 
Udenlandsrejse i Amsterdam »først besluttede at blive 
Vinteren over i Bryssel, men siden forkastede det igjen, 
og besluttede at opholde sig den Tid i Paris?« Men her 
er der jo ikke Tale om at bosætte sig, hvilket forud- 
sætter, at man opgiver sit tidligere Hjem. 

S. 39 i en Anmærkning siges, at Holberg ikke selv 
udgav nogen ny Ddgave af Peder Paars efter den første 
fuldstændige af 1720: »Der har muligens været bogtryk- 
kere, som i det skjulte har sørget for, at Paars ikke 
fuldstændig gik ud af boghandelen. Men først i 1772 er 
Kjøbenhavn moden til at forlange en ny Udgave af Paars ; 
der findes da en Klokker som, anonymt, paatager sig 
udgivelsen.« Hvor den Mand maa være uvidende ona 
den Holbergske Literatur, som har skrevet disse Linier 1 
Han kjender ikke til Skriftet, som ovenfor (S. 33) er 
nævnet og handler om Peder-Paars-Literaturen, og han 
har vist ikke seet Kvartudgaven af 1772, der gjør Epoke 
ikke blot i Holberg-Literaturen, men i hele den danske 
og norske Literaturs Historie. Kunde Viljam Olsvig blot 
blive en saadan Klokker som Laurids Schou, og kunde 
han blot, om end anonymt, faa sit Navn knyttet til et 
Arbejde, som Kvartudgaven af Peder Paars 1772! Om 
Schous Virksomhed ved dens Tilvejebringelse har A, E, 
Boye givet Oplysninger saa langt tilbage som i Aaret 1832 ^. 

S. 41 tales der om »en længere liste over sætninger, 
som skulde troes,« hvilken Liste var sammensat et Par 
Hundrede Aar tidligere etsteds nede i Baiern, »opsat af 
særdeles logiske hoder, tidens lærdeste filologer, sona 
kunde baade græsk og hebraisk, baade leksikon og 
gramatik, men som rigtignok ikke havde den svageste 



^ Peder Paars. Et comisk Heltedigt af L. Holberg. Udg. af A. 
E. Boye. Andet Oplag, Kbh. 1832, S. 307 ff. - M. N. C. Kali- 
Rasmussen i »Orion,« 4. Bd. Kbh. 1841, S. 167, Anm. — Sml. 
Chr. Bruun, Ludvig Holbergs Peder Paars, Kbh. 1862, S. 14. 

anelse om at et sprog er en naturhistorisk organisme, 
med al menneskenaturens uafladelige Foranderlighed og 
mangel paa evig fasthed.« Pokkers Fyr, den Viljam 
Olsvig! Han skulde vel ikke være uvidende om, at den 
augsborgske Konfession er affattet paa Latin, og at den 
ikke er affattet i Baiern? 

S. 46 omtales »Holger Danskes Brev til Burman« og 
der siges om dette lille Holbergske Arbejde: »I dette 
forsvarsskrift for Danmarks ære, for den høiere dannelse 
og videnskabelighed i Kjøbenhavn, vil man føle, hvorledes 
der gjennem den overdrevne, parodierende ligprækenros 
over den berømmelige danske nation, aander den bitreste 
haan over det land etc.,« nemlig Danmark, og S. 48 siges 
i en Annjærkning, at Holbergianeren »Chr. Brun ikke 
har forstaaet Parodien i dette Brev.« Dette sidste er 
fuldkomment rigtigt; denne Holbergianer har hverken i 
1865 eller i 1895 kunnet finde den Parodi i Holger Danskes 
Brev til Burman, som Viljam Olsvig har opdaget, en Op- 
dagelse, som næppe nogen anden end netop selve Op- 
dageren vil beundre. 

S. 48 læses: »I 1729 maa den kgl. historiograf Hojer 
døie et nyt oplag af Holbergs satire af 1719: DeHistoricis 
Danicis.« Dette er ikke rigtigt; thi der kom ikke i Hol- 
bergs Levetid noget nyt Oplag af dette Skrift. Wille 
Heiberg nævner i sine Holbergiana, der udkom i Aaret 
1755^ og i hvilken Bog Satiren er aftrykt, at en saadan 
Udgave fremkom 1729 i 8^ »inscio autore,« men jeg kan 
forsikre, at man forgjæves vil lede efter den i noget af 
de mange danske private Bibliotheks-Kataloger fra det 
18. Aarhundrede, som ere bevarede. Høibergs Notits 
maa bero paa en Fejltagelse. 

S. 50 omtales Andreas Hojer og hans formentlige 
»evige Berømmelse« »som den virkelige grundlægger af 



^ W. Heiberg, Kiøbenhavnske Samlinger af rare trykte og utrykte 
Piecer. 1. Holbergiana, Kbh. 1755, S. 482. 

dansk og norsk lovkyndighed.« Lovkyndigheden blev 
naturligvis derefter; og den løftende indflydelse af den 
højerske statsret varte heldigvis for normændenes ved- 
kommende ikke længer end til 1814 ^« Mon Viljam Olsvig 
har noget Begreb om det nyere Studium af dansk og 
norsk Ret og om dets Udvikling, siden det ved Andreas 
Hojer var begyndt ved Universitetet? Det er ellers kjede- 
ligt for Viljam Olsvig, at Hojers Statsret udkom i Chri- 
stiania 1783 efter et Kollegiehefte skrevet paa hans Fore- 
læsninger (han døde 1739) oversat paa Dansk og udgivet 
af Peder Mortensen Bredsdorf, Og mon Viljam Olsvig 
husker, at der først 1833 og 1866 udkom omfattende 
Fremstillinger af den norske Statsret? 

S. 51 fortælles, at Rostgaard ved 1730 »indlægger 
sig nu udødelig fortjeneste og kjøbenhavnsk berømmelse 
ved at begynde paa et leksikon.« Denne Spydighed burde 
være udeladt, thi, hvad der her er anført, er ikke rigtigt. 
Rostgaard var nemlig dengang ved at slutte sit danske 
Lexikon, paa hvilket han var begyndt saa tidlig som 
noget efter Aar 17002. 

S. 63 læser man, at, da Holberg »skal omtale sit 
besøg i Leipzig i 1708, kan han ikke bare sig for at 
haane de tyske universitets-lærere, og at berøre det i 



^ F. stang, Norges konstitutionelle Ret, Chra. 1833. T. H. 
Aschehoug, Norges offentlige Ret, Chra. 1866—85. Ny Udgave, 
Chra. 1891-93. 

2 S. 58 i Viljam Olsvigs Bog tales der om, at ^ihe Taller^ 1709 
bragte Meddelelser om Frederik den Fjerdes Rejse i Norditalien, 
og > spøger med hans forventede visit hos paven, og tilbage til 
Hoffesterne i Dresden. Den store monark synes ikke at ha 
svermet for Holland og England.« Det er ikke godt at se, hvad 
denne Notits har at gjøre i et Skrift om Holberg. Lignende 
Meddelelser som The Tatlers om Frederik den Fjerdes Rejse 
findes i andre af Samtidens Aviser, f. Ex. i Gazette de France. 
— Det var vel rimeligt, at Kongen, naar han vilde foretage 
sig en Forlystelsesrejse, undgik at rejse igjennem Lande, hvor 
der førtes Krig. 

Kjøbenhavn berømte navn Tomasius paa en saadan 
maade, at han afverger sine kritikeres paastand om, at 
han skulde skylde denne mand nogen særiig aandelig 
paa virkning.« Dette er ikke rigtigt refereret. I sin Epistel 
fortæller Holberg: »Fra Leipzig reiste jeg til Halle, hvor 
jeg ikke fik Tiid til at komme til nogen af Professorerne, 
uden allene til den vitberømte Thoraasium, af hvis Dis- 
cours jeg fandt kuns liden Trøst, thi han talte kuns om 
almindelige Ting, saasom han maaske ikke holdt det 
Umagen værd at holde lærde Discurser med en Lærling.« 
Thoraasius var Professor i Halle, ikke i Leipzig. Holberg 
har benyttet Thomasius's Skrifter i sin Bog: »Moralsk 
Kjærne eller Introduction til Natur- og Folkerettens Kund- 
skab,« som udkom første Gang 1715^, og paa hvis 
Titelblad der staar, at denne Introduction er »uddragen 
af de fornemste Juristers besynderlig GrotiiPufendorfs 
og Thomasii Skrifter;« Fortalen slutter med en Bemærk- 
ning om, at Puf^ndorfs System holdes for det fuld- 
komneste og bedste, »thi hvad som udi den Materie er 
skrevet efter ham, er ikke af nogen synderlig Vigtighed, 
naar jeg undtager Thomasii Skrifter, hvilke af mange 
formedelst Autoris Skarpsindighed ere høit anseede 2.« 
Holberg siger udtrykkelig i »Epistola,« at han har skrevet 
sin Indledning til Natur- og Folkerettens Kundskab 
»secundum principia Grotii ae Pufendorfii, qvi simul 
cum Christ Thomasio perpetui mihi duces in itinere 
meo fuerunt,« o: »efter Grotii og Puffendorfs Principia, 
der tillige med Christ. Thomasio vare mine Vey visere 3.« 
Holberg havde Respekt for denne rigt begavede og mærke- 
lige Mand. 



^ Denne Bog holder Viljam Olsvig af at give Titlen — mellem 
Citations-Tegn — »Moderne Retsbegreber.« 

- Epistola, S. 119. Oversættelsen, S. 88. 

^ Dette Stykke er udeladt i den anden Udgave af Holbergs In- 
troduction til Natur- og Folkeretten, som udkom 1728, og findes 
heller ikke i de følgende Udgaver. 



42 

S. 69 siges det i en Anmærkning, at »Forfatteren og 
digteren Addison blev to gange medlem af et whig-mini- 
sterium.« Dette er ikke rigtigt; thi Addison var kun 1 
Gang Medlem af et Whig-Ministerium, nemlig 1717, .da han 
blev secretary of state og derved Medlem af Kabinettet. 

S. 77 læses: »En dansk mand kan i 1886 skrive en 
doktor-afhandling til Kjøbenhavns universitet om Addison, 
uden at nævne Holberg.« Dette er ganske rigtigt; Dr. 
phil. A. Hansen har ikke nævnet Holberg i sin Afhand- 
ling om Addison af den simple Grund, at Holberg ingen 
Plads kunde faa i den saaledes som den er anlagt. 

Samme Side læses: »Og i sytti-aarene kunde en af 
de kjøbenhavnske Holbergianere udgi Holbergs 539 epistler 
med et »»lærd«« apparat af noter — uden at nævne 
Addison.« Dette er ikke rigtigt; thi Addisons Navn er 
nævnet i Anmærkningen til Epistel 512 i femte Bind S. 322. 

Disse Exempler ville være tilstrækkelige til at vise, 
hvor lidet nøjagtig Viljam Olsvig er med Hensyn til de 
Fakta han fremdrager. Men den værste og den største 
Fejl staar endnu tilbage. 

Viljam Olsvig anfører nogle bibliografiske Oplysninger 
om Holbergs latinske Epistel, men de ere ikke nøjagtige. 
Han har nemlig selv kun seet Udgaven, som paa Titel- 
bladet bærer Navnene Frankfurt og Leipzig samt Aars- 
tallet 1736, og Udgaven i Holbergs Opuscula Latina, der 
udkom i Leipzig 1737. Men den tidligste Udgave, som 
Gram har omtalt i sit ovenfor omtalte Brev af 3. April 
1728, har han ikke seet; han formoder, »at der før april 
1728 har været trykte eksemplarer paa nogle hænder i 
Kjøbenhavn,« og spørger, »om den 1. Udgave har været 
trykt som »manuskript«? »til privat cirkulation?«« Følge- 
lig veed han ikke, at det Forord, som han kjender fra 
Udgaven af 1736, allerede er trykt i den første Udgave 
fra 1728, og følgelig er det urigtigt, naar han S. 8 siger : 
»Udgiveren i 1736 ignorerede, at Holbergs landsmænd 
allerede havde den udgave, som vi har betegnet med 

»Gram 28.«« Udgiveren i 1736 ignorerer Intet; han af- 
trykker kun hvad han havde for sig i Udgaven af 1728, 
der snart var en vel bekjendt Bog i Kjøbenhavn. Thi 
Holberg har ikke trykt Noget som Manuskript, eftersom 
det var ham magtpaaliggende, at Publikum snarest muligt 
kunde faa i Hænde hvad han havde skrevet. Fortalen og 
Efterskriften om Trykfejlene ere Vidnesbyrd nok om, at 
Bogen ikke er bleven trykt som Manuskript, men strax 
er bleven »publici juris.« 

Medens Viljam Olsvig ikke er istand til sikrere end 
nogen Anden af dem, som have skrevet om Ludvig Hol- 
bergs Liv, at kunne bestemme, naar Holberg er begyndt 
paa at skrive sin latinske Epistel, er han saa lykkelig at 
have udfundet, at alle Holb^rgianere før ham have løbet 
med Limstangen, naar de skulde bestemme, paa hvilken 
Tid" Holberg har sluttet sit Brev. Disse have nemlig for- 
klaret Dateringen sidst i Brevet som 31. December 1727, 
men de have derved vist, at de ikke have forstaaet hverken 
Brevet, eller Holberg, eller Dateringen eller det latinske 
Sprog, de have vist sig som nogle Dummerhoveder, thi 
de skulde have forklaret Dateringen som 31. December 
1726. Det har Viljam Olsvig gjort, og hvad han siger 
er som Kalifens Ord: Visdom. 

Nej, Viljam Olsvig har taget fejl. S. 9 i sin Bog an- 
fører han Dateringen rigtig saaledes: ^Hafniae Pridie 
Calend. Januar. Anno MDCCXXVIL<^ Men S. 10 
hvor han oversætter Dateringen, anfører han den saaledes: 
»Pridie Cai. Jan. i727,^ altsaa med Udeladelse af Ordet 
9 Anno.« Medens Dateringen skal oversættes paa følgende 
Maade: »I Kjøbenhavn Dagen før den 1. Januar. lAaret 
1727,« hvilket bliver den 31. December i Aaret 1727, thi 
den i Dateringen nævnte 1. Januar bliver 1. Januar 
1728, og kun kan blive denne Datum, saa mener han, at 
Dateringen enten kan oversættes ved »31. December 1727« 
eller »Dagen før den 1. Jan. 1727,« hvilket sidste bliver 
»31. December 1726.« Og han bemærker da, at »der er 



grunde som taler for, at brevets datering bør forstaaes 
som nytaarsaften 1726.« Men ligeoverfor den tydelige 
Datering i Brevet gjælde disse Grunde, som man siger, 
til Wandsbeck. Som en saadan Grund anføres, at den 
Tid, da Holberg skrev Epistlen, var Overgangstiden mel- 
lem den gamle latinske Kalender og den nye gregorianske, 
og at derfor »maatte Holbergs latinske dato være tvil- 
som, og kunde bli misforstaaet.« Ja, Holberg fortæller 
i sin »Introduction til de fornemste europæiske Rigers 
Historie,« Kbh. 1711, S. 456, at Slaget ved Hochsted 
stod den 13. August »efter gammel Stiil,« og Holberg 
lader Vielgeschrey i den Stundesløse, 2. Akt, 1. Scene, 
diktere sine Skrivere: »Samme Ægteskabs-Kontract er 
berammet at sluttes den 1. April styli novi;« hvilke bedre 
Beviser kan der ønskes paa, at Holberg var usikker i 
Tidsregningen? Nej, saaledes forholder det sig ikke. 
Overgangstiden mellem den julianske og den gregorianske 
Tidsregning faldt for Danmarks Vedkommende i Aaret 
1700 efter at Forandringen var bleven bebudet ved et 
kongeligt Reskript af 28. November 1699. I Almanaken 
for 1700 staar der over Siderne for Februar: »Februarius 
eller Blidemaaned hafver XVIII Dage,« og fra den 18. 
Februar er der et Spring til 1. Marts; men i Almanaken 
for 1701 og for alle de nærmeste Aar er den gregorianske 
Kalender brugt. Thi i det anførte Reskript blev det 
under Mulkt forbudt, i Danmark at bruge nogen anden 
Almanak end den autoriserede, og det blev befalet, at 
alle Breve og Dokumenter skulde dateres og forstaas 
efter den. Der tilføjes: »Skulde nogen misbruge denne 
Almanakkens Forandring til nogen forsætlig Svig og Be- 
drageri i Breves og Dokumenters Datering, skal den 
Skyldige derefter efter Sagens befundne Beskaffenhed i 
højeste Maader ansees og straffes.« Dette Reskript viser, 
hvor magtpaaliggende det var Regjeringen, at faa den 
nye Tidsregning hurtigst muligt indført. Da nu Holberg 
skrev sin latinske Epistel, maatte han datere efter den 

danske Almanak, som han havde liggende for sig, og 
vilde han skrive »den 31. December 1727« paa Latin, 
kunde han skrive: ^Pridie Cai. Januar. Anno 1727 <f^y 
eller ^Pridie Cai. Januar. 1728.^ Paa samme Maade, 
hvis han vilde skrive paa Latin: den 31. December 1726, 
kunde han skrive: »Pridie CaL Januar. Anno 1726,« 
eller: ^Pridie CaL Januar. 1727.« 

Naar Dateringen af Holbergs Epistel ikke kan blive 
31. December 1726, glider et af Bladene ud i det Kort- 
hus, som Viljam Olsvig har bygget op, og dermed staar 
hele Huset, det vil sige, hele hans Theori, for Fald^. 

Det i Holbergs Liv, som Viljam Olsvig egentlig ønsker 
at have Rede paa, er Spørgsmaalet om, hvilken Grunden 
er til, at Holbergs digteriske Virksomhed som satirisk 
Digter og som Komedieskriver synes saa pludselig at 
holde op med Aaret 1726? Svaret, som han giver paa 
dette Spørgsmaal, er: der rejstes, netop medens Holberg 
var i Udlandet 1725 — 26, af hans Fjender en saa vold- 
som Storm, for fuldstændig at knuse ham, at han fandt 
sig foranlediget deraf til at søge Kongens Beskyttelse; 
derfor skrev han sin Epistel tilsyneladende til »en høj- 
fornem Herre,« men i Virkeligheden til Kongen. »Det 
er fra begyndelse til ende en advokatorisk henvendelse 
til kongen. Det blev Holberg aftvunget, i 1726, under 



^ I »Morgenbladets« Extranumer for den 16. Juni 1895 har Viljam 
Olsvig meddelt yderligere Beviser for Rigtigheden af sin Paa- 
stand, at >Epistola« er skrevet i Sommeren 1726, og sluttet den 
31. December 1726. Disse formentlige Beviser kunne dog ikke 
rokke den aldeles sikre Kjendsgjerning, at Holberg har dateret 
sit Skrift den 31. December 1727, hvilken Datering ogsaa er 
fastholdt af Anmelderen af Viljam Olsvigs Bog, som findes i 
> Morgenbladets« Extranumer for den 19. Maj 1896. Olsvigs Ar- 
tikel er rettet imod denne Anmelder, som kun har betegnet sig 
ved Mærket: — 10 — , altsaa er anonym, men hvem Olsvig 
har tilladt sig at navngive. Jeg anser mig ikke for berettiget 
til at gjentage Navnet her. 

farlige konjunkturer som truede med at gjøre ham umulig 
i Kjøbenhavn; som truede med at maalbinde ham fuld- 
stændig; og som virkelig havde til følge, at digteren 
Holberg, satirikeren og dramatikeren, blev maalbunden. 
Formen af en biografi er kun en maske, en stilart, som 
Holberg bruger som vehikel for sin forsvarstale til Kjø- 
benhavns magthavere, og for sin apel til kongens beskyt- 
telse mod hans truende fiender, — disse snigmordere af 
et frit aandsliv i Danmark^.« Et andet Citat vil ogsaa 
vise Forfatterens Opfattelse 2 : »Holberg havde i farens 
stund givet kongen et løfte om ikke for fremtiden at 
stifte ufred ved flere satirer eller komedier. Og Holberg 
har visselig holdt dette løfte, i det vesentlige. I Frederik 
den 4.S levetid offentliggjorde han ingen flere komedier 
eller poetiske arbeider. Men hans kraft var ikke brudt; 
hans karakter var ikke knekket. Han trækker sig tilbage 
i sig selv, og kaster sig med iver over historiske arbeider. 
Han vil vente og samle kræfter, og søge at komme 
udenom bøigen.^ 

Hvor det dog er forunderligt, at denne for Holberg 
saa betydningsfulde Episode ikke er bleven opdaget tid- 
ligere, at Holberg selv ikke har sagt et eneste Ord om 
den; og at Ingen af de mangfoldige, som have skrevet 
om ham, have været istand til at fortælle, at saaledes 
er det gaaet til! Men at den unge Viljam Olsvig har 
siddet i Oxford og der har fundet Grunden til at Holberg 
holdt op med at skrive Satirer og Komedier! Holberg 
har i Farens Stund givet Kongen et Løfte om, ikke i 
hans Levetid at skrive flere Satirer eller Komedier ! Dette 
er, for at bruge et af Viljam Olsvigs Udtryk, noget »neder- 
saxisk« Vrøvl. Men Viljam Olsvig kan endog føre Beviser 
for Rigtigheden af sit Paafund! Hvor ere nu disse Be- 



1 Viljam Olsvig, S. 53-64. 
« Viljam Olsvig, S. 49. 

viser? De findes i et Par Linier i Holbergs »Epistola.« 
Sagen forholder sig saaledes. 

I sin »Epistola« fortæller Holberg om sine første 
Komedier og om Besværet og Vanskelighederne, som de 
havde forvoldt ham, og han skriver saa^: »Æb? hac 
scribendi assiduitate dejicere mihi vires comperiebam. 
Hine ad ihermas Aqvisgranenses iter meditabar, muni- 
tusqve diplomate regio initio mensis Julii An. 1725 in 
viam medabam^ o : »Jeg fornam endeligen, at Kræfterne 
gik bort fra mig ved den idelige Skrivning, hvorudover 
jeg besluttede at giøre en Reyse til det varme Bad udi 
Acken, hvilken Reyse jeg ogsaa paatog mig først i Junii 
Maaned 1725, da jeg havde forsynet mig med et konge- 
ligt Reyse-Pas2.« — Strax efter fortæller Holberg. » Tanta 
eodem anno er at aer is intemperies ut, licet initio men- 
sis Julii iter ingrederer etc«, hvilket i den danske Over- 
sættelse er blevet til: »Samme Aar var det saadant 
umildt Veyrligt, at, omendskiønt det var i Begyndelsen 
af Junii Maaned etc.« Originalen og Oversættelsen 
stemme ikke overens, og det bliver usikkert, i hvilken 
Maaned. Holberg gav sig ud paa sin femte Refjse, i Juni 
eller i Juli. Det hjælper ikke til at klare denne Tvivl, 
at det vides*, at der den 23. April 1725 blev udfærdiget 
i Kancelliet Pas for »Professor Lingvæ Latinæ L. Holberg« 
til en Baderejse. 

Saa følger i »Epistola« FortæUingen om Rejsen til 
Paris og om Opholdet der hele Vinteren 1725 — 26. 



^ Epistola, S. 145. Ogsaa saaledes i Udgaven i Opuscula Latina, 
I., S. 145. Oversættelsen, S. 107—8. 

* Er det ikke paafaldende, at i Krogs Oversættelse af de to første 
Breve staar der paa disse Steder Juni? Mon Holberg har fore- 
taget Rettelsen Juli til Juni i nogle Exemplarer og Krog havt 
et saadant Exemplar for sig? Og mon Oversætteren 1745 har 
kopieret Krogs Oversættelse? 

^ H. Matzen^ Kjøbenhavns Universitets Retshistorie, I., S. 332, 
Anm. 9. 

Omsider agter han at rejse hjem ^: »ExactaParisiis 
hyeme, reditum in patriam meditor. Integrum fere 
mensem ante suscepitonem hujus itineris ingenti soli- 
citudine excruciabar, ae si ad Indos eundum foreiy^ 
O: »Da jeg nu havde været Vinteren over i Paris, maatte 
jeg til at tænke paa Hiemreysen. Næsten en heel Maaned, 
førend jeg begav mig paa Rey sen, var jeg saa bekymret 
i Sindet, som om jeg skulde have reyst til Indien.« Det 
ene Uheld stødte til det andet, saa at det blev en be- 
sværlig Rejse. Saaledes kom der, netop som han var 
færdig til at tage afsted fra Paris, en Forordning ud, 
som befalede, at der ingen Mønt, hverken fransk eller 
anden Mønt, maatte føres ud af Landet, men at alt Guld 
og Sølv skulde bringes til Skatkammeret, og her skulde 
der tilbageholdes en fjerde Del deraf. ^Hincargentum, 
qvod iiineri Amstelodamum destinaveram, tantum 
decrementi passum est, ut vererer ne nummis destitu- 
tus pallium in itinere oppignorandum esset,^ o: »hvor- 
udover de Penge, jeg havde lavet til min Reyse til 
Amsterdam, blev saa mærkelig formindsket, at jeg fryg- 
tede jeg kom til kort 2.« 

Midt i Februar (1726) rejser Holberg fra Paris. Paa 
Vejen har han stadig Uheld. Han vil engang spadsere 
et Stykke, men farer vild og kan ikke finde Vognen. 
Han faar en Hest, men er hvert Øjebhk i Fare for at 
falde af den, og dette Ridt maa han tilmed foretage i en 
bidende kold Nordenvind. Han fortæller saa Følgende*: 
y> Tandem Balmam ventum est, ubi socios itineris re- 
periebam, qvibus hane malorum seriem pathetice ex- 
posui. Porro Amstelodamum eum venirem, literæ 
qvas e patria expeetabam nondum allatæ erant Hine 



1 Epistola, S. 185—86. Oversættelsen, S. 138. 
* Oversættelsen er her ikke nøjagtig; den burde lyde saaledes: 
>at jeg frygtede for at jeg paa Vejen maatte pantsætte min Kappe.« 
8 Epistola, S. 188. Oversættelsen, S. 139. 

nummis destitutus anxie ibi octiduum exegi: inveni tan- 
dem veterem amicum, a qvo aliqvot aureos mutuo 
sumpsi Absumtis Amstelodami duabus septimanis 
tandem affertur Epistola, sed longe alia, qvam eæpec- 
taveram. Scripta erat ab amico, qvi consilium mihi 
dedit accelerandi itineris, cum inimici mei insidias 
absenti struerent Hæc a me afferuntur non alium 
injinemy qvam ut monstrem, concatenata semperesse 
rnala, qvæ mihi eveniunt, molestiamqve molestiæ nexam 
aliam ex se gignere, cujus rei innumera alia exempla in 
medium proferre poter am., qvæ, licet casu Jiant, iamen 
ut casus non videntur« o: »Omsider kom jeg dog til 
Bapaume, hvor jeg fandt mine Kamerater, og fortalte 
déra all den Fortred, jeg havde lidet, siden jeg skildtes 
fra dem. Desforuden, da jeg kom til Amsterdam, vare 
de Breve, jeg ventede hjemme fra, ikke endnu ankomne, 
hvorudover jeg udi 8te Dage maatte leve meget bekymret 
for Penge ^. Da jeg havde levet tvende Uger i Amster- 
dam, kom der omsider et Brev til mig, men et langt 
andet, end jeg havde ventet; det var skrevet af een af 
mine gode Venner, som raadde mig til at iile med 
Hiemreysen det snareste skee kunde, saasom der vare 
nogle af mine Fiender, som i min Fraværelse satte stærk 
efter mig. Dette anfører jeg allene, for at vise, hvor- 
ledes alle Fortrædeligheder, som møder mig, gemeenlig 
ere samlede, og den eene hænger gierne af den anden, 
hvorpaa jeg kunde anføre utallige andre Exempler, hvilke, 
endskiønt de have deres Aarsag, synes dog ikke som 
blotte Hændelser^.« 

Efter Digressionen om Uheldene vender Holberg helt 
tilbage til at fortælle om sin Hjemrejse, og taler om, 

^ Meget frit oversat. Rigtigt oversat maa det hedde: »Da jeg 
ingen Penge havde, tilbragte jeg otte Dage i Ængstelse ; endelig 
traf jeg en gammel Ven, af hvem jeg laante nogle Gylden.^ 

^ Rigtigere oversat: > Hvilke, skjøndt de ske tilfældigt, dog synes 
ikke at være Tilfældigheder. 
Chr. Bruun: Om Ludvig Holberg. 4 

hvilken Vej der er den bekvemmeste, naar man vil rejse 
fra Paris til Bryssel; han fortæller om nogle Hændelser, 
han havde paa Vejen, fremdeles om at han opholdt sig 
tre Uger i Amsterdam og besøgte Jean le Clerc. Der- 
paa hedder det^: ^Allatis demum qvas diu Amstelodami 
exspectaveram literis projiciscor Hamburgum per 
Frtstam Orientalem« o: »Da nu det Brev endelig ankom, 
som jeg saa længe havde ventet efter i Amsterdam, reyste 
jeg til Hamborg igiennem Ost-Friisland.« 

Holberg fortæller ikke, naar han kom tilbage til Kjø- 
benhavn, men Tiden for hans Hjemkomst kan bestemmes 
med nogenlunde Sikkerhed. Da han rejste igjennem Ost- 
friesland, stødte han nemhg paa bevæbnede Flokke i 
Anledning af et Oprør af Friserne mod deres Fyrste. 
Da han kom i Nærheden af Nortmoor, stødte han paa 
de to kæmpende Partiers Stridsmænd, og blev nødsaget 
til at vende tilbage til Byen Leer; Dagen efter, den 7. 
April 1726, leveredes en Kamp, et Slag, som varede fire 
Timer 2. Det er da sandsynligt, at Holberg har været i 
sit Hjem i de sidste Dage af April eller de første Dage 
af Maj 1726. 

I sin »Epistola« skriver saa Holberg »: »lia gvinta 
peregrinatione defunctus, aggredior ultimam manum 
imponere inchoato ante abitum poemati cujus titulus: 
Metamorphosis« o: »Da jeg nu saaledes var hiemkom- 
men fra min 5te udenlands Reyse, tog jeg mig fore, at 
fuldføre det Poetiske Skrift, jeg havde begyndt paa, 
førend jeg reyste bort, hvilket kaldes Metamorphosis.« 

Dette Digt udkom ved Vinterens Begyndelse: »Udi 
Kiøbenhavn er nyelig trykt et fornøyeligt Skrift, som 



^ Epistola, S. 191. Oversættelsen, S. 142. 

2 Holstein. Correspondent, 1726, Nr. 64,20. April; T. D.Wiarda, 
Ostfriesische Geschichte, VII., Aurich 1797, S. 281 ff. Holberg 
havde en Samtale med Kapitajn »Andri« (o: Andree), der var 
Fører for Oprørerne. 

3 Epistola, S. 196. Oversættelsen, S. 145. 

fører Titel : Metamorphosis, « staar der meddelt den 29. No- 
vember 1726 i »Nye Tidender om lærde og eurieuse Sager.« 
I Juni 1727 udkom i Holland Holbergs Brev til Burman, 
som i Juli blev optrykt i Kjøbenhavn i »Nye Tidender 
om lærde og eurieuse Sager,« 24. og 31. Juli, og desuden 
udkom særskilt i dansk Oversættelse. I Aaret 1728 ud- 
kom »Epistola ad Virum perillustrem,« en ny Udgave af 
»Introduction til de fornemste Europæiske Rigers Hi- 
storie, forbedret med et nyt Tillæg fra det Aar 1709 
til disse Tider,« en ny Udgave af »Naturens og Folke- 
rettens Kundskab, forøget med adskillige nye Exempler og 
mange rare og eurieuse Spørsmaal,« og en ny Udgave 
af de fire Skjemtedigte, 1728 og 1729 udkom de to paa 
Latin skrevne Samtaler; 1729 blev Afhandlingen om 
Prioriteterne i Kjøbenhavn forfattet, og samme Aar ud- 
kom »Danmarks og Norges Beskrivelse,« Vidnesbyrd nok 
om Holbergs store FHd i disse Aar, — og saa har han 
vist ogsaa været beskjæftiget med sin »Danmarks Riges 
Historie,« af hvilken første Bind udkom 1732. Holberg 
var Mand for paa samme Tid at have mange Jern i Ilden. 
Viljam Olsvig mener nu, at det er Brevet fra Vennen, 
som Holberg « modtog i Amsterdam, der paa en Maade 
har fremkaldt hans »Epistola.« Men Viljam Olsvig lægger 
rigtignok Vold paa Holbergs Ord paa en mærkelig Maade. 
Holberg »havde bange anelser« ved Tiden før Afrejsen 
fra Paris, siger Viljam Olsvig. Men disse Anelser, som 
Holberg slet ikke berører, behøve jo ikke at have angaaet 
Forhold i Kjøbenhavn ; Holberg kunde godt være ilde til- 
mode, da han skulde rejse, dels fordi hans Penge vare 
ved at slippe op, dels fordi han maatte begynde Hjem- 
rejsen i Februar Maaned. Han havde paa sin Udrejse 
ved Sommertid følt det ubehagelige i at rejse i daarligt 
Vejr og kold Temperatur, og nu skulde han udsættes 
for det Samme ved Vintertid! Olsvig siger, at »vi 
maa huske, at i 1726 var Holberg en økonomisk af- 
hængig mand ; han havde kun sin løn som kongelig pro- 

4* 

fessor; han havde endnu faaet lidet eller intet for sine 
bøger.« Det sidste veed man nu ikke Noget om, og 
Holberg var, hvilket strax skal blive paavist, netop som 
Professor en økonomisk uafhængig Mand, thi Profes- 
sorerne havde gode Indtægter. Olsvig siger fremdeles: 
»Vi forstaar det saaledes, at Holbergs hovedkuls afreise 
fra Paris var foraarsaget af dette brev, eller et brev af 
lignende indhold etc.« Men Holbergs Afrejse fra Paris 
var jo ikke hovedkulds, eftersom han selv siger, at han 
en hel Maaned, før han rejste, følte sig saa beklemt, som 
om han skulde rejse til Indien, og altsaa i hele denne 
Maaned har tænkt paa Rejsen og vel forberedt sig til 
den; et Brev modtaget i Amsterdam, efter at han er 
rejst fra Paris, kan ikke have fremkaldt hans Afrejse fra 
Paris, og der vides ikke det mindste om, at Holberg i 
Paris har modtaget et Brev af lignende Indhold som det, 
han fik i Amsterdam. Det Brev, som Holberg ventede 
paa i Amsterdam, maa jo have været, hvad man nu 
kalder et Pengebrev; det kom ogsaa, men sildigere end 
det var ventet, og forinden var det Brev fra Vennen 
kommet, som indeholdt Meddelelsen om Uvennernes 
Efterstræbelser i Kjøbenhavn. — At Holberg var en 
økonomisk afhængig Mand, fordi han kun havde sin 
Professor-Løn at leve af, er en ganske urigtig Fortælling, 
der kan modbevises med Holbergs egne Ord. Han med- 
deler nemlig i sin »Epistola\« at han levede to Aar, 
efter at hans Skrift om Naturretten var udkommet, i 
Bekymring, og at han talte paa Fingrene Timer og Mi- 
nuter, indtil endeUg den længe ventede Stjerne gik op 
for ham og han opnaaede Løn, som dog noget lettede 
ham i hans Nød. Og kort efter fortæller han: »der ind- 
traf senere hyppigt Skifte [blandt Professorerne], idet 
nogle forlod Universitetet dels for at overtage Præste- 
embeder, dels for at overtage Bispeembeder, andre døde. 



1 Epistola, S. 121, 122. Oversættelsen, S. 90 

Saa blev jeg i kort Tid [i Dec. 1720] Assessor i Konsistorium, 
jeg voxede i Ære og i Løn, hvilken, som De veed, ved 
vort Universitet følger med Ancienniteten. Da jeg nu var 
bleven fri for de huslige Bekymringer, som i hele mit 
f oregaaende Liv holdt mig i Spænding og Uro, saa tænkte 
jeg paa at opfriske mine Kræfter, der vare nedbrudte 
ved langvarig Svagelighed, ved besværlige Rejser i Ud- 
landet, og ved de Bekymringer, som havde fulgt mig i 
saamange Aar^, og jeg tænkte paa at henleve den Rest 
af Livet, som jeg endnu kunde have tilbage, i Ro og 
Fred.« Det var i Aarene 1717 — 20 denne Forandring 
skete for Holberg, altsaa 8 Aar før »Epistola« udkom, 
og Holberg var paa denne Tid i økonomisk Henseende 
bleven meget heldig stillet, saa meget mere som han 
var ugift 2. 

^ I Oversættelsen fra 1745 staar der: »saa mange Aars For- 
trædeligheder,« som om der skulde tænkes paa hans Strid med 
Horrebow, hvilken dog ikke varede >saa mange Aar,« men kun 
gik for sig i Løbet af nogle Maaneder i Aaret 1718. Holberg 
sigter naturligvis til det økonomiske Tryk, som saa længe havde 
hvilet over ham. 

* Følgende Notits kan her finde en Plads. Den 28. Maj 1720 
underrettede Universitets-Patronen Konsistorium om, at Hs. Maj. 
til »de autoriserede Møntsedlers Indløsning efterhaanden og 
derpaa at vorde afskaffede og offentligen forbrændte blandt flere 
lignende Midler har ladet indrette et Lotteri.« Han opmuntrer 
Professorerne til at prøve deres Lykke i dette Lotteri, og da 
virkelige Etatsraader og de med dem Rangerende havde taget 
25 Lodder og virkelige Justitsraader 20, mener han, at Enhver 
af de virkelige Professorer, der ej havde saadan Rang, kunde 
tage 16 Lodder, og Enhver af de andre Professorer 10. Paa 
Rektors Cirkulære til Professorerne om denne Sag skrev Hol- 
berg — altsaa før han blev Assessor Consistorii — : 

> Intet skulle være mig en større Glæde end at efterleve 
Hans Kongl. M. allernaadigste Villie, mens som mine Vilkor 
ere saa meget Ringere end nogen af de andre Professores og 
Jeg endnu formedelst Godsets slette tilstand udi disse Aaringer 
lidet eller jntet haver haft af Universitetet, saa beder Jeg 
Allerunderd. at være forskaanet med 6 Lodder. Holberg,^ 

»Angrebet paa Holberg i 1726,« siger Viljam Olsvig, 
»maa først og fremst ha været baaret af det geistlige 
raseri over komedierne.« »Maa ha været,« ja, hvadveed 
Viljam Olsvig herom? Kan han opvise et eneste Vidnes- 
byrd, kan han nævne en eneste Præst, en eneste Gejstlig, 
som paa den Tid har været »rasende« paa Holberg for 
Komediernes Skyld? Nej, det lader han nok være med, 
thi Holberg har ikke sagt et Ord herom, og der vil Intet 
være at finde derom i Aktstykker af hvilkensomhelst Art, 
som ere levnede fra den Tid. Da Holberg er kommen 
hjem til Kjøbenhavn, giver han sig, fortæller Viljam 
Olsvig, til at skrive et Forsvarsskrift mod alle dem, der 
vilde ødelægge ham, — om han først fuldendte Metamor- 
phosis eller om han samtidig dermed havde Forsvars- 
skriftet i Gang, har Viljam Olsvig glemt at bestemme — ; 
dette Skrift skrev han paa Latin, han henvendte det 
skjult til Kong Frederik den Fjerde, og han fuldendte 
det den 31. December 1726. Hvad han derpaa gjorde 
med det, om han gik op til Kongen og overrakte ham 
sin »Epistola,« det har Viljam Olsvig ikke fortalt sine 
Læsere Noget om. Derimod veed han, at Brevets Form 
er en Maske, thi Holberg har ikke sat sig til Opgave at 
fortælle sit Livs Historie, men at skrive en Apologi, og 
naar Holberg har fortalt om sine Udenlandsrejser, saa 
har Grunden dertil været den, at han vidste, at Kongen 
havde rejst en hel Del i Udlandet, og han antog derfor, at 
det maaske vilde interessere eller more Kongen at høre 
Noget om de Rejser, han selv havde foretaget sig. 



Horrebow skrev sig for 2 Lodder, Weghorst afgav følgende 
Erklæring: 

»Saasom i de tvende extra Consistorial-Professorers Hol- 
bergs og Horboes Contingenter fattes for Otte [?] Lodder, saa 
tilbyder Jeg mig Allerunderdanigst foruden de 16 Lodder, leg 
alt tilforn haver indsatt, at indsende til Lotterietz Commissionen 
endnu 13 Lodder, hvilke med de Sexten for mig giør tiis. Nie 
og Tyve Lodder, Henrick Weghorst* 

Tænker man sig, at Holberg indsendte sin »Epistola« 
med et Brev til Kongen, i hvilket han forklarede Hen- 
sigten med Skriftet, nemlig at dette var en Apologi rettet 
imod Forfatterens Fjender, saa kan man ikke undre sig, 
hvis Kongen trode, at Manden var gal, der havde skrevet 
denne Bog, i hvilken der ikke er et Ord om Nødvendig- 
heden af et Forsvar, ikke et Ord om, hvem Angriberne 
ere, ikke et Ord om Beskyttelse imod dem. Kongen 
maatte synes, at denne Bog var et løjerligt Skrift; det 
indeholdt jo de mest ligegyldige Ting, de ubetydeligste 
Historier og Anekdoter, som paa en aldeles upassende 
Maade vare indskudte i et Bønskrift til Hs. Majestset. 
Kongen havde vel kastet Brevet og Bogen i Papirskurven 
eller lagt det Hele ad Acta. 

Aaret efter at Holberg havde udgivet sin første 
^> Epistola ad virum perillustrem,« udkom hans Skrift 
> Danmarks og Norges Beskrivelse,« 1729. Det er dedi- 
ceret til Frederik den Fjerde og Dedikationen aftrykkes 
her, da man af den kan lære, dels hvorledes Holberg 
skrev, naar han henvendte sig til sin Konge, dels 
hvorledes han saae tilbage paa hele sin foregaaende For- 
fattervirksomhed . 

Paa Bogens andet Blad læser man: »Den Stormæg- 
tigste Monarch Friderik den Fierde Konge til Dannemark 
og Norge De Wenders og Gothers etc. etc. Min Aller- 
naadigste Arve-Herre og Konge.« Paa Bagsiden af det 
samme Blad begynder Dedikationen: 

Stormægtigste Allernaadigste Arve-Konge og Herre! Jeg 
haver fast udi 20 Aar continuerei at skrive adskillige slags 
bøger, saavel lystige, som ærbare. Nogle deraf som ere 
historiske og juridiske^ har jeg aliene dediceret Ed. K. M. 
saasom de samme allene indeholde de ting, hvis læsning 
recomenderes Regentere. Andre derimod, som ere af rin- 
gere materie, har jeg ladet løbe om i byen og paa landet, 
og ey understaaet mig dermed at banke paa en Stor Konges 
Dør. Saa at jeg derudi ikke har efterfuldt de fleeste 

skribentere, der løbe til Hove med alt hvad, de forfatte udi 
pennen, og zire deres skrifter med Høye Potentaters og store 
Herrers navne, enten materien passer sig, eller ey: Saaledes 
seer man dagligen mal å propos Grammaires og Lexica at 
dediceres til Konger og Førster, TTieologiske strids-skrifter 
til Generaler, medicinske bøger til Statsmænd, bøger om 
agerdyrkning til Søeheldte og skrifter om søemandskab til Bisper 
og Prælater. Dette Skrift, hvilket jeg her udi dybeste under- 
danighed dedicerer Ed. K. M. saasom det indeholder en be- 
skrivelse over disse Rigers, saavel geistlige, som verdslige til- 
stand, kand til ingen med større anstændighed dediceres uden 
til en Konge, der udi en langvarig og møysom regiering selv 
nest GUDS bistand har stiftet de fleeste ting, som udi dette 
verk omtales, og derfore hest og grundigst kan censurere de 
feil, som derudi findes. 

Hvis det derfor maa finde naade for Ed. Majests. Øj en, 
nyder jeg en dobbelt belønning for mit lange arbeide. (1.) 
efterdi det vill glæde mig, at jeg kand siges at have skrevet 
noget, som Kongen har fundet allernaadigst behag udi. (2) 
Efterdi jeg seer mit skrift approberet af den retteste og be- 
qvemmeste Dommer og Censor \ Thi hvo kand dømme bedre 
om et huuses afrisning end den, der selv har bygget det, og 
hvo kand dømme bedre om et lands beskrivelse, end den, 
der har stiftet de fleste Ting, som derudi findes, ja end den, 
der er den ældste og flittigste Høye Embeds-mand udi Landet, 
og conseqventer alles vores Lære-mester. Saa at derfor, hvis 
nogen vil tvile om at der findes noget got udi dette verk, jeg 
da skal kunne convincere dem med et autos epha: Det er 
Kongen har sagt det. 

Jeg forbliver stedse Eders Kongel. Majestets Min AUer- 
naadigste Arve-Herres og Konges Allerunderdanigste tro tiener 
og Undersaat. L, Holberg. 

Naar Holberg i denne Dedikation omtaler, at han 
har dediceret Kongen historiske og juridiske Skrifter, saa 
har han brugt Ord, som ere vildledende. Thi han havde 
kun dediceret Kongen et historisk Skrift, nemlig en 

»Continuation paa den sidste danske Historie,« indehol- 
dende Christian den Fjerdes og Frederik den Tredies 
Historie, hvilket blev overrakt Kongen i Manuskript og 
aldrig blev givet i Trykken, og han havde kun dediceret 
Kongen et juridisk Skrift, neralig »Introductionen til Na- 
turens og Folkerettens Kundskab.« Dedikationen har 
Holberg forfattet med stor Aabenhjertighed og Ligefrem- 
hed ligeoverfor Kongen, — og med lidt Selvbehagelig- 
hed ligeoverfor sig selv; men han siger ikke et Ord om 
*Epistola ad virum perillustrem,« og der er ikke et Ord 
ora, at han skyldte Kongen nogen Tak for en Beskyttelse, 
som nylig var bleven ydet ham. — I en »Fortale til 
Læseren« siger Holberg: »Denne Rigernes beskrivelse, 
som jeg her lader komme for lyset, er et verk som jeg 
for mange aar siden har begyndt at arbeide paa. At 
det udi saa lang tid ingen større fremgang har haft, 
have de mange* lystige og poetiske skrifter foraarsaget, 
som midlertid ere publicerede under det navn af Hans 
Mikkelsen.« 

Er nu det Brev bevaret, som Holberg modtog i 
Amsterdam og i hvilket han blev raadet til at paaskynde 
Hiemrejsen, fordi hans Uvenner lagde onde Raad op 
imod ham? Nej. Veed man, hvem der har skrevet 
Brevet? Nej. Veed man, hvilke Uvenner det er, der sigtes 
til i det? Nej. Veed man Noget om de onde Raad? 
Nej. Man veed ikke Nogetsomhelst om den Sag; Hol- 
berg meddeler Intet om den. Det kedelige Brev omtaler 
han kun, fordi andre Kedsommeligheder mødte ham netop 
paa den Tid, han modtog det; men han tillægger det 
ikke nogen stor Betydning, hvilket tør sluttes deraf, at 
han, efter i »Epistola« at have omtalt sin Hjemkomst til 
Kjøbenhavn, ikke med et Ord berører de onde Raad og 
deres Ophavsmænd, men strax giver sig til at fortælle 
om det Arbejde, som han tog frem og gjorde færdigt, 
nemlig »Metamorphosis.« De faa Linier, som Holberg 
har offret til Brevet om Uvennerne og deres onde Raad, 

ere gode nok til at bygge en Historie paa, men de sige 
alt for Lidet til paa dem at bygge Historie. 

Viljam Olsvig har ingen Beviser fremført for Rigtig- 
heden af hvad han saaledes har fantaseret sig til. Jo, 
et meget mærkeligt Bevis har han, og det er Holbergs 
Fortielser; thi netop naar Holberg i sin »Epistola« tier 
stille, taler han højt og tydeligt. Nu skulde man tro, at 
Viljam Olsvig havde brugt nogle af de haanende Ord, 
som han ejer i saa rigt et Maal, imod Holberg selv, fordi 
han ikke har sagt Noget af alt det, som man nu saa gjerne 
vil vide Besked om, og som netop vilde være af Betydning 
for at lære mange nu skjulte Episoder af Holbergs Liv 
at kjende \ Men nej ; det er netop det Fine ved Holbergs 
Skrift, at der er saa meget i hans Liv, som han har 
ladet uomtalt, og det er kun de dumme kjøbenhavnske 
Holbergianere, som ikke for længe siden have opdaget, 
hvad det er, som er fortiet, og hvorfor det er fortiet. 
Men kan man tænke sig Noget urimeligere end at stille 
en Mængde Hypotheser op, hvilke ere grundede alene 
paa hvad der ikke siges, istedenfor at blive ved det, som 
er sagt, som er slaaet fast, som er faktisk? Vil man 
følge Viljam Olsvigs Fremgangsmaade, saa er der jo strengt 
taget Intet, som man ikke kan dute Holberg paa. Mon 



^ 1 sin Ansøgning til Kongen om at blive Professor, hvilken ikke 
er dateret, men er skreven i Begyndelsen af Aaret 1714, for- 
tæller Holberg, at han har rejst tre Gange udenlands, »først 
med en Moscovitisk Edelmand.« Om denne Muskovit har 
Holberg ikke et Ord i sin »Epistola,« og det har maaske sin 
Grund i, at han ikke vilde fortælle om sit Forhold til denne 
Person, hvis Laquai han uden Tvivl har været paa sin første 
Rejse i Holland 1704—5. Holberg var da 20 Aar gammel og 
han var rejst ud med kun 60 Rigsdaler i Lommen, en Sum, 
der ikke har kunnet strække til til et Aars Ophold i Holland 
og Tydskland og til Rejsen ud og hjem, saa at han kan have 
søgt at fortjene Noget, hvor der var Noget at finde. Ansøg- 
ningen er trykt i »Historisk Tidsskrift,« HI. R. 1., Kbh. 1868—59, 
S. 96—97. 

Vil jam erindrer sig Holbergs Ord: »Naar man lægger 
Intet til Intet, bliver der Intet ^?« 

Viljam har fundet Noget, som næsten er en Guld- 
grube for ham, og det er Holbergs Forhold til England 
og til den engelske Literatur. Holberg taler meget Lidt 
herom i sin Epistel, uagtet det, efter Viljam Olsvigs 
Mening, var England og den engelske Literatur, som 
havde gjort Holberg til den Karakter og den Forfatter, 
han var bleven. Men denne Fortielse har sin Betydning, 
siger Viljam Olsvig fremdeles, thi Frederik den Fjerde 
var ingen Ven af England eller Holland, hvorfor Hol- 
berg, da han ved sin Apologi ønskede at vinde Kongen, 
undgik at støde ham ved at udtale stærke engelske 
Sympathier. 

1 sin Begejstring for England og i god Tro til at 
han kan give en fyldestgjørendé og udførlig Forklaring 
af Holbergs Stilling til England, Englænderne, den en- 
gelske Aandsretning, den engelske Literatur, lader Viljam 
Olsvig nu sin Fantasi ret flagre rundt, saa at han til- 
sidst kommer helt bort fra sit Thema, og en Del af hans 
Skrift bliver saa at sige et helt nyt. Man læser f. Ex. 
S. 78: »Holberg forbigaar sine engelske venner og sin 
omgang, og sine mærkelige oplevelser, sine fodture, sit 
besøg i Malbroks kongelige palas Blenheim, som de 
netop byggede paa med al kraft.« Det maa vist have 
kildret Viljam Olsvig, hver Gang han skrev »Malbrok,« 
naar Mariboroughs Navn skulde nævnes i hans Bog Og 
saa at kunne fortælle om Holbergs Besøg i Slottet Blen- 
heim, — som dengang Holberg var i England, endnu 
var omgivet af Stilladser udenom og indeni, kun var 
under langsom Bygning og ikke blev fuldendt før mange 
Aar efter at Holberg havde forladt England I Holberg 



^ L. Holberg, Samling af adskillige nye Samtaler; Samtale mel- 
lem tvende Handelsmænd Lucius og Antonius, 1728; i A. E, 
Boye's Holbergiana, IL, Kbh. 1833, S. 8. 

siger ikke et Ord om, at han har seet dette Slot. Eller 
et andet Sted, S. 79: Holberg »nævner vistnok at han 
havde nogen Venner i Magdalen College, men ikke at 
disse hørte til whig-partiet; ikke at han ved middags- 
bordet der gjorde Bekjendtskab med den yngre Addison, 
som i disse aar var fellow, d. e. lærer ved dette college; 
eller at han hørte tale om den ældre bror Joseph Ad- 
dison, som i ti aar havde været Oxfords lys og collegiets 
stolthed og endnu indehavde sin fellow-post ved denne 
rige stiftelse.« Nej, det er ganske rigtigt; Alt dette taler 
Holberg ikke et Ord om, og om disse Gisninger slaa til, 
vil for evigt blive uoplyst. Viljam Olsvig vil have, at 
Holberg maa være blevet paavirket af Joseph Addison; 
men her er der det kedelige, at Holberg ikke en eneste 
Gang i sine Skrifter anfører Addisons Navn, at han kun 
et Par Gange, en passant, omtaler den engelske »Spec- 
tator,« og at han slet ikke berører »the Tatler,« de to 
engelske Tidsskrifter, i hvilke Addison varTWedarbejder. 1 
Nr. 512 af Epistlerne, i 5. Tome, skriver Holberg: »Mig 
syntes, at jeg var kommen udi de Dødes Boeliger, og at 
den første, som der kom mig i Møde, var den Engelske 
Speetator, hvilken jeg i min Ungdom havde seet udi 
tondon, og grandgiveligen kiendte igien.« Det er en 
Drøm, som Holberg fortæller i en poetisk Indklædning, 
og der kan naturligvis ikke bygges Noget paa disse Ord; 
thi det første Nummer af »the Speetator« udkom den 1. 
Marts 1711, henimod tre Aar efter at Holberg havde for 
ladt England. I Fortalen til »Moralske Tanker« berører 
Holberg Speetator og siger om den^: »Udi denne Sam- 
ling, saasom det ikke er een Mands Arbeide, saa ere 
Stykkerne derudi heel ulige. Nogle Materier ere udførte 
med saadan Fynd og Ziirlighed, at de kand passere for 
Mesterstykker, andre derimod ere kun maadelige, og den 
største Deel af ingen Betydning : hvorudover den Franske 



1 L. Holberg, Moralske Tanker, Udg. 1859, S. 14—15. 

Oversætter haver fundet for got at udelade raange Stykker 
deraf, og var det at ønske at han end havde udeladt 
flere.« Det er jo ikke nogen ubetinget Beundring for 
Spectator Holberg her udtaler, og, som sagt, om at Addison 
havde skrevet mange af Artiklerne i dette Tidsskrift, har 
Holberg ikke et Ord. Holberg omtaler, at han i to Aar 
bestandig led af Hovedpine, derfor nødsagedes til at af- 
holde sig fra al Spekulation, og kun læste historiske 
Bøger og »ephimerides;<^ men at da Sygdommen flyttede 
sig, glædede han sig mest ved filosofiske Spekulationer 
og ved Poesi, og saa skrev han sit satiriske Poem, sine 
Satirer og Komedierne. Viljam Olsvig vil nu have, at 
der ved »ephimerides« kun maa tænkes paa de engelske 
Tidsskrifter »theTatler« og »the Spectator.« Men hvorfor 
det? Jo, fordi Holberg maa kun læse Engelsk. Men 
Viljam Olsvig veed vist ikke, at der paa den Tid udkom 
Tidsskrifter, kritiske og literære, baade i England, Fran- 
krig, Holland, Tydskland, som kunde afgive god Læsning 
for en, som trængte til let Læsning^ og som ikke kunne 
have været Holberg ukjendte. 

Holberg har i to Skrifter udkomne før »Epistola ad 
Virum perillustrem« saae Dagens Lys, talt om England, og 
man kunde da tro, at han i dem havde ladet sin Sym- 
pathi for dette Land træde frem, eftersom de to Bøger 
udkom ikke saa længe efter at han i et Par Aar havde 
opholdt sig der. 1711 blev »Introduction til de for- 
nemste Europæiske Rigers Historie« trykt. Bogen inde- 
holder en sammentrængt Fremstilling af de Landes Hi- 
storie, som gjøres til Gjenstand for Behandling, og For- 
tællingen er ganske jævn, uden at Holberg mange Steder 
kommer med Sidebemærkninger i skjemtende Form. 
Det I^nd, som behandles med størst Udførlighed, er 
ikke England, men Frankrig; thi medens Frankrig har 
faaet 162 Sider i den 918 Sider store Bog, saa harEng- 



* Epistola, S. 202. Viljam Olsvig, S. 82—83. 

land faaet 88 Sider, hvorved det dog er at mærke, at 
den spanske Suceessionskrig behandles raed forholdsvis 
stor Udførlighed under Frankrigs Historie, S. 448 — 514. 
Da denne Krig berørte mange Lande, omtales den ogsaa 
i Holbergs Skrift under mange Lande: under Spanien, 
hvor Krigens Begyndelse omtales, men hvor der for 
Fortsættelsen henvises til Frankrig; under Tydskland, 
hvor den sidste Begivenhed, der omtales, er Slaget ved 
Hochstådt, da Hertugen af »Marlboroug . . gav det Franske 
Monarchie saadant uformodent Ørefigen, at det endnu 
ligger paa Knæ,« hvorefter der henvises til Frankrig; 
under England, hvor Krigsaaret 1702 omtales, hvorefter 
der henvises til Frankrig ; under Danmark, hvor de danske 
Troppers Deltagelse i Krigen omtales, og hvor et Brev 
er aftrykt i dansk Oversættelse, som Frederik den Fjerde 
modtog fra Dronning Anna efter Slaget ved Ramillies og 
i hvilket de danske Troppers Tapperhed berømmes i. 
Fortællingen om Krigen er i Frankrigs Historie, som 
sagt, bleven ret udførlig, og det er med en særegen 
Glæde, at Holberg berømmer de danske Tropper. — Det 
andet Skrift er Holbergs »Anhang til hans Historiske In- 
troduction etc.,« som udkom 1713. Bogen handler kun 
om Tydskland, England og Holland; den indeholder 
meget Oplysende, for den Tid, om den engelske Stat, og 
slutter med at tale *0m Aarsagen til de itzige Uroelig- 
heder udi Engeland item Underrettning om de tvende 
store Factioner Torys og Whigs,« og fornemmelig om 
Dr. SacheverePs Prædikener (1710) og de Bevægelser, 
disse fremkaldte. Som Exempler paa Mænd, som have 
udmærket sig i de boglige Kunster, nævnes: »Thomas 
MoruSy Henricus Spelmanus, Cambdenus, Seldenus, 
udi Digte-Kunsten Sidney og den berømte Spencer, Mi- 

* Dette Brev, som var skrevet paa Latin og er dateret 16. Juni 
1706, blev strax i dansk Oversættelse trykt og udbredt i Kjø- 
benhavn som Flyveblad. 

chael Drayton, den Engelske Ovidius etc.« — men ingen 
af den nyeste Tids engelske Digtere er nævnet, samtidig 
med at den engelske Historie behandles indtil den 
nyeste Tid. 

Viljam Olsvig synes at være saa betaget af sine 
Forestillinger om Holbergs Interesse for England og for 
det engelske Aandsliv^, at han bliver ganske blind for de 
sande Forhold paa den Tid, da Holberg skrev sin Epistel. 
Thi hvad er det for en Tale, at »det var vel bekjendt i 
England, at det danske hof var tory-sindet, og at den 
fordrevne kongsæt, Stuarterne, og deres landsforræderske 
tilhængere, kunde vente al mulig sympati fra den kant,« 
eller at »efter 1720, muligens allerede efter 1709, synes 
hvadsomhelst der var engelsk at ha været anstødelig i 
Kjøbenhavn,« naar Sagen i Virkeligheden forholdt sig 



^ Som et Exempel paa, hvorledes Viljam Olsvigs Fantasi kan faa 
Vinger at flyve med, kan henvises til Anmærkningen S. 86. 
»Foran titelsiden i Holbergs »Europæiske Rigers Historie« har 
første udgave af 1711 et billede, der viser Malbrok selvtredje i 
raadslagning med to representanter for Englands allierede, af 
hvilke den ene peger paa det sted paa kortet hvor Blenheim 
ligger, mens Malbrok gjør en talende gestus i retning af Paris.« 
Læseren heraf maa jo tro, at Billedet indeholder ganske tyde- 
lige Angivelser af Lokaliteter og Personer. Men der er ingen 
Navne for de sidste, og Kortet er et Slags Fantasi-Kort uden 
nogensomhelst Betegnelse af hvilket Land det er, som er frem- 
stillet. Ligesaalidt er der givet noget Fingerpeg til at forstaa, 
at den fingerede Mariborough gjør en talende Gestus i Retning 
af Paris, vel at mærke ikke paa Kortet, men i Luften. Læseren 
maa fremdeles let komme til at tro, at det er Holberg, som 
har ladet dette Billede udføre, medens det er et Stik, som 
hører til en tyd sk Bog, hvorfor der ogsaa til den, øverst paa 
Bladet over Skyerne afbildede, svævende Fama's Trompet er 
fæstet et Flag med Indskriften: »EuropæischeHistoria.« Nederst 
tilhøjre læses: »D. Lemkus fc.< Lemkus er en tydsk Kobber- 
stikker, som i Aarene før og efter 1700 har udført mange Por- 
træter og Billeder for tydske Boghandlere. 

ganske anderledes. I 1726 holdt en forenet engelsk- 
dansk Flaade paa 28 Linieskibe sig hele Sommeren 
igjennem i Østersøen tæt op imod Rusland, for at holde 
denne Magt i Schak^. Georg den Første døde i Juni 
1727 og Holberg skriver om ham 2, at han har »stedse 
staaet udi Fortroelighed med Danmark, saa at dette Rige 
frem for andre har Aarsag at begræde hans Død.« — Et 
andet Sted fortæller Viljam Olsvig, at i 1720 »engelsk 
digtning var et fuldstændig ten^a incognita for Kjøben- 
havns publikum.« Her er Viljam Olsvig inde paa et for 
ham »terra incognita]« thi han taler om Noget, som 
han Intet veed om. Hvis der skal tænkes paa, at hvad 
Holberg kalder det gemene Folk »ikke kjendte til engelsk 
Literatur,« saa var engelsk Digtning det ganske vist 
ukjendt; men hvis der skal tænkes paa den højere, dan- 
nede Verden og den lærde Verden, da forholdt Sagen 
sig helt anderledes, thi engelsk Literatur og engelsk 
Digtning var den ikke ubekjendt. Men til at udfinde at 
Sammenhænget er et saadant, har Viljam Olsvig ikke 
havt Lejlighed; thi den Sag kan kun studeres af en af 
disse Kjøbenhavnere, som beskjæftige sig med »Antikvi- 
tets-Kram,« hvilket Viljam Olsvig har en dyb Foragt for, 
— medens det dog er et Studium, som giver den sikre 
Viden, der er at foretrække for fantasifulde Indbildninger. 
Forøvrig berører Holberg, at engelsk Literatur var be- 
kjendt i Danmark paa hans Tid; thi han fortæller i sin 
»Epistola«,« at »Fornemme Folk her i Landet lægge sig 
saa meget efter fremmede Sprog, som ingen anden Na- 
tion, og derfor hellere læse Franske og Engelske Bøger, 
at de tillige med kand profitere af Sproget, som de sær- 
deles have Lyst til.« 



^ Se herom E. Holm, Danmark-Norges Historie 1720—1814, Kbh. 
1891, S. 94 ff., S. 159 ff. 

2 L. Holberg, Introduction til de fornemste Europæiske Rigers 
Historie, 2. Udg. Kbh. 1728, S. 581. 

3 Epistola, S. 120—21. Oversættelsen, S. 89. 

Der staar et Sted i Viljam Olsvigs Bog, i en An- 
mærkning^, at »nærværende arbeide er bleven til som 
et kapitel af en mere omfattende studie af »Holberg og 
England,«« og et andet Sted, hvor der tales om, at Hol- 
berg kan være paavirket af Addison, hedder det, at en 
Undersøgelse heraf »vil kun være paa sin plads i en 
mere omfangsrig studie, der stiller mer specielle for- 
dringer til læserens interesse, og som samtidig maa stille 
Holberg i forhold til alle de glimrende forfattere i den 
engelske literaturs guldalder.« Man tænke sig, Holberg 
stillet som Centrum med alle disse engelske Forfattere 
om sig! 

Det er vist, at Holberg har benyttet engelske For- 
fattere til sine historiske Skrifter, at han har kjendt For- 
fattere som Bacon, Hobbes, Locke, Newton, Cud- 
worth, Grew o. a. — men maaske nok saa meget paa 
anden Haand, f. Ex. gjennem Bayle, ligeledes, at han 
som ældre Mand har læst Skrifter af de engelske dei- 
stiske Forfattere, som Collins, Tindal, Toland, Whool- 
sten, the moral Philosopher etc, thi det fortæller han 
selv og han nævner disse Forfattere 2. Men man kan 
ikke deraf slutte, at han som ung Mand har læst de 
nyere engelske Digtere, thi derom har han ikke sagt et 
Ord og han nævner ikke disse Forfattere i sine tidligere 
Skrifter; først senere komme Navne som Pope, Swift 
frem, og en enkelt Gang Drydens Navn^. Ligeledes 
nævner Holberg Milton sammen med Pope som For- 



' Viljam Olsvig, S. 6. S. 84.« 

^ Epistola III., i Opuscula latina, IL, S. 57. 

8 Holberg, Moralske Tanker, S. 13, 56, Udg. Kbh. 1859. S. 157 
nævnes J. Selden's Table Talk. Ep. 157 i 2. Bd. af Epistlerne. 
— I Fortalen til >Fire Skiemtedigte,« eller rettere i »Just Juste- 
sens Betænkning om satiriske Skrifter« foran dem, nævner 
Holberg »den Engelske Ben Johnsens og Moliéres Comoedier.« 
L. Holberg, Mindre poetiske Skrifter. Udg. Kbh. 1866, S. 121. 

Chr. Bruun: Om Ludvig Holberg. 5 

fatter til udmærkede heroiske Digte i det engelske Sprogø; 
men man maa vist kunne tvivle, om han nogensinde 
har læst »Paradiselost^.« — løvrig er det nødvendigt at 
erindre om, at, hvormeget Holberg end satte Pris paa 
den engelske Literatur, saa var det dog ikke den af de 
fremmede Literaturer, hvilken han skyldte mest, thi det 
var den franske. Han siger selv i sin tredie »Epistola^:« 
»Qvod Literas spectat, cum Gallia^ sit vera Musarum 
sedes, nulla est regio, ubi in Studiis ciiius prqficias, 
^ ubi gustus in Literis melius formetur. Et fateor, 
me libris Gallicis omnia debere, nam ex earundem 
lectione gustum mature formavi, gvi opera mea com- 
mendare creditur,« o. »Hvad Literatureji angaar, saa, 
da Frankrig er Musernes sande Bolig, er der intet Land, 
hvor man hurtigere gjør Fremskridt i sine Studier, og 
hvor Ens Smag i Literaturen bedre uddannes. Og jeg 
tilstaar, at jeg skylder den franske Literatur^ Alt; thi 
ved Læsning i den har jeg tidlig uddannet hos mig den 
Smag, hvormed man mener at mine Skrifter have anbe- 
falet sig*.« 

Disse Exkurser om Holbergs Forhold til England 
ere ganske overflødige i en Undersøgelse om »Epistola [I.] 
ad Virum perillustrem,« thi de have Intet at gjøre med 
den. Og hele Viljam Olsvigs Undersøgelse om, naar 
»Epistola« er skreven, som ogsaa hans Resultat, at den 



^ Er det ikke ret betegnende for Holberg, at nævne MUton, med 
the Paradise lost, sammen med Pope^ med the rape of the 
lock, — og underforstaa sig selv med Peder Paars? 

' L. Holbergii Opuscula latina, IL, S. 103. 

2 I Oversættelsen staar der her, S. 5^29: »Paris.« 

* Paa dette Sted staar der i Originalen * libris;'^ men der bør 
vist læses T^liieris^*^ paa hvilket det følgende * earundem* kan 
vise hen. — Sml. Epistola III. i Opuscula latina, IL, S. 87—88, 
Oversættelsen S. 218-19. 

* I Holbergs fjerde Satire : »Gritique over Peder Paars,« nævnes flere 
spanske, italienske og franske Digtere, men ingen engelsk Digter. 

er skreven 1726, at den er rettet til Frederik den Fjerde, 
at den er et Forsvarsskrift imod Anklager fra et sammen- 
rottet Parti, som vilde skade ham, er overflødigt, thi det 
er galt Altsammen. Oplysning om »det store Vendepunkt 
i Holbergs Liv« har Vil jam Olsvig været ude af Stand 
til at give, og han vil fremdeles være ude af Stand til 
at give nogen, hvis han ikke beskedent vil nøjes med, 
hvad Holberg selv siger, men paa sin Vis vil lade ham 
tale højt, hvor han tier ganske stille. 

Der kan ikke ved Aarene 1726 — 27 være Tale om 
et Vendepunkt, end sige et stort Vendepunkt, i Holbergs 
Liv eller i hans digteriske Forfattervirksomhed, thi han 
holdt ikke op med at skrive Vittighedsværker. Det . op- 
lyser Holberg selv i sin »Epistola« og i dens Efterfølgere, 
naar man blot vil læse disse Breve med Besindighed. 

Allerede tidlig havde Holberg givet tilkjende, at han 
var tilbøjelig til at holde op med at skrive Komedier. Sit 
Brev i Anledning af J. R. Paulli's Politiske Kandestøber 
flutter han med disse Ord : »Jeg har diverteret Byen ved 
adskillige Skrifter udi mange Materier; men jeg har ikke 
vundet andet end et svagt Legeme derved . . . Jeg er 
for længe siden kied deraf, og vil gierne herefter over- . 
lade andre det Haandværk etc. i.« 

Efter i den første »Epistola« at have talt om Peder 
Paars, Skjemtedigtene og Universitets-Programmet, siger 
han*: ^ Fessus his laboribus, qui tenuesadeo acsteriles 
mihi peper ant messes,« o: »Da jeg var bleven træt af 
disse Arbejder, som havde forskaffet mig en saa ringe 
og tarvelig Høst,« tog han fat paa at udarbejde et Skrift, 
som han for længe siden havde lagt Planen til, men han 
afbrød Arbejdet paany, og saa skrev han Komedierne. 



^ Se Holbergs Comedier udgivne af F. L. Liebenberg, III., Kbh. 

1870, S. 636. 
* Epistola, S. 133. Oversættelsen, S. 98: »Omsider blev jeg kied 

af saadan frugtesløs Arbeyde etc.« 

5' 

Efter at have fortalt om dem skriver han*: »Ex hac 
scribendi assiduitate dejicere mihi vires comperiebam,« 
o : »Jeg mærkede, at Kræfterne svigtede mig efter denne 
uafbrudte Skribentvirksomhed,« og saa vilde han rejse 
til Aachen. Man kan vist med god Ret omskrive disse 
Bemærkninger med de moderne Udtryk: Efter en Over- 
produktion fulgte der en Reaktion, der fulgte en Trang 
til Hvile. Hvilen afbrydes snart ved Udarbeidelsen af 
»Metamorphosis,« for derefter at optages paany. Men 
denne sidste Hvile er ikke Vidnesbyrd om, at Holberg 
ikke mere kunde eller ikke vilde eller ikke maatte skrive 
noget Digterarbejde, den kom kun til at bære Vidnesbyrd 
om, at han valgte at beskjæftige sig med at skrive og 
udgive Bøger, endog i ret betydeligt Antal, i Prosa, 
hvilke kostede ham mindre Anstrængelse end de poetiske 
Arbejder. I Fortalen til »Metamorphosis« fortæller Hol- 
berg, at han ikke mere vil give sig af med at skrive sa- 
tir iske S krifter: dette berører han i »Epistola^,« og i Slut- 
ningen af dette Brev siger han » : » Carmina Jocularia ^ 
ludos solitos relinqvam aliis, gvibus ætas meajam 
ædere ae fasces submittere debet, cum Jlos veteris 
ubertatis Jam eæaruerit,« o: »Skjemtende Digte og Skue- 
spil som mine vil jeg overlade til andre, for hvilke jeg 
i min Alder maa træde til Side og sænke Fanen, thi hvor 
der før var Blomster og Frodighed, er der nu blevet 
Tørke. « I Begyndelsen af den anden £pistoja læser man * : 
»Da jeg holdt op med den satyriske [rettere: den krige- 
riske] Skrive-Maade, jeg i nogle Aar havde befattet mig 



^ Epistola, S. 145. 

2 Epistola, S 198. 

3 Epistola, S. 212. Oversættelsen, S. 158: >Skiemte-Digter vil 
jeg overlade til andre, hvis Alder der til nu er beqvemmere 
end min, saasom den forrige Geist og Vivacitet dertil nu er 
bleven fattig og fortørret.« 

* Epistola 11. i Opuscula latina, L, S. 215. Oversættelsen, S. 159. 



med, tog jeg igjen fat paa det forrige Arbeyde : thi, end- 
skiønt den Danske Skue-Plads kort efter begyndte igien 
at fornyes, og jeg blev ofte af mine Venner opmuntret 
til at skrive nye Comoedier, blev jeg dog ved mit Forsæt, 
og vilde ikke paa nye sætte mig i Uroelighed, men 
alleene rettede nogle af de forrige Comoedier, som mest 
behøvede det, og de nye, som jeg havde færdige, for- 
ærede jeg Comoedianterne.« Hvilke disse nye Skuespil 
vare, har Holberg ikke omtalt paa dette Sted. Men 
længere fremme i den samme Epistel fortæller han S at 
han udgav sine Komedier paany i fem Tomer, hvilke ogsaa 
kom til at indeholde de Komedier, som ikke havde været 
»agerede,« nemlig: »Rasmus Berg,« »De Usynlige,« »Den 
honnette Ambition, « * Det lykkelige Skibbrud, « » Hexeri eller 
blind Allarm.« Det er sandsynligt, at idetmindste nogle 
af disse Skuespil ere blevne skrevne efter Holbergs Hjem- 
komst 1726 2, altsaa efter at han havde besluttet ikke 
mere at være satirisk Forfatter. Ja, det er af den nyeste 
Holberg-Dramaturg formodet, at »Den pantsatte Bonde- 
dreng« er skrevet strax efter, at Holberg var vendt hjem, 
sidst i April eller først i Maj 1726, for at spilles ved 
Juni Termin, og at »Pernilles korte Frøkenstand« og 
»De Usynlige« ere skrevne snart efter Hjemkomsten. 

I den tredie Epistel fortæller Holberg om sine Skrifter : 
»Den almindelige Kirkehistorie,* »De sammenlignede Helte- 
historier,« »Bergens Beskrivelse,« og han fortsætter saa^: 
»Patet e novissimis his occupationibus Poesi ae festivis 
operibus me nuntium jam misisse, ae ad easola, qvæ 
sene videntur digniora dejlexisse,« o: »Af disse lite- 
rære Beskæftigelser fremgaar det, at jeg har sagt Farvel 
til Poesi og lystige Skrifter og vendt mig til det alene, 



^ Epistola II. i Opuscula latina, I., S 225. Oversættelsen, S. 167. 
^ J. Martensen, Om Pernilles korte Frøkenstand, i Museum, Kbh. 

1894, I., S. 373 ff. 
^ Epistola III. i Opuscula latina, II., S. 8. 

som synes en Olding mere værdigt.« Derfor vilde han 
længe ikke lade »den underjordiske Rejse« komme frem, 
som han havde skrevet for adskillige Aar siden. Dette 
Arbejde kalder Holberg selv et satirisk Skrift, — og han 
har altsaa ikke fastholdt sin tidligere Beslutning, ikke 
mere at skrive saadanne Skrifter. Efter at have talt ud- 
førligt om Niels Klim, siger Holberg ^: »ultimum in isto 
scribendi genere erit,« o: det »skal blive det sidste Værk 
af den Art.« Han forsikrer ogsaa^, at »nulla encomia, 
nullæ adhortationes mihi persvadebunt, ut hoc amplius 
decurram campo, aut per hæc maria iterum navigem. 
Ista eæercitia relinqvam aliis, qvorum scapulæ meis 
fortiores sunt etc.,« o: »Sandelig ingen Roes, ingen Op- 
muntring skal overtale mig til at løbe mere paa den 
Bane, eller seyle meere paa den Søe. Det Arbeyde vil 
jeg [over]lade dem, som have stærkere Ryg end jeg.« 
Men da Holberg skrev Epistola Nr. 447, som staar i femte 
Bind af Epistlerne, kunde han fortælle, at han havde 
forfattet »5 nye Comoedier.« 

Af disse Notitser fremgaar, at der har været flere 
Hvilepunkter i Holbergs Liv. Der var en Vexlen i hans 
Forfattervirksomhed, der gjentog sig med nogle Aars 
Mellemrum. Det var lige som om der var to Sjæle i 
Holberg, en historisk, filosofisk og en digterisk, satirisk. 
Begge disse Sjæle skiftedes med hinanden om at være 
Herre over hans Pen; den ene Sjæl, Historien, Filosofien, 
fylder hans Liv mest, medens den anden lader Musen, 
Satiren bryde ind og for en Tid beaande ham. Men hver 
Gang Musen har sluttet sit Besøg, trængef Holberg til 
Hvile ligeoverfor hende, hvilket bliver udtrykt ved, at 
han ikke mere vil lukke sin Dør op for hende. Mest 
trængte han til Hvile, da hans Storværk var udført i 



1 Epistola IIL i Opuscula latina, III., S. 25. 
'^ Epistola III. i Opuscula latina, IIL, S. 17. Oversættelsen, 
S. 179-80. 



71 

Aarene 1719—25. Han hvilede ogsaa; men da han i 
1726 mente at være kommen til Kræfter, saa at han 
kunde synge om »Forvandlingerne«, kom han til at føle, 
at han for tidlig havde kaldt paa Musen. Der behøvedes 
mere Hvile, og den fik han ved at lade den historiske 
Sjæl komme til Orde; saa gjorde han sin »Epistola« 
færdig og fortalte om sit Livs Historie i denne lille, 
interessante Bog, samtidig med at han fuldendte Udar- 
bejdelsen af sin store Bog »Danmarks og Norges Be- 
skrivelse.« 

Denne Forklaring støtter sig til Udtalelser af Hol- 
berg selv i hans tre Epistler, hvilke ere fortolkede paa 
en jævn, ligefrem Maade, uden at det har været nød- 
vendigt at ty til søgte, kunstlede Gisninger. Og »Epistola 
[I.] ad virum perillustrem« kommer til sin Ret. 

Viljam Olsvig siger et Sted^, at for at komme til 
fuld Sikkerhed over det hidtil uklare, men overordentlige 
vigtige Punkt, — hvorfor Holbergs poetiske og dramatiske 
Virksomhed standser eller afbrydes ved Hjemkomsten fra 
Udlandet i Foraaret 1726 — »maatte vi studere Kjøben- 
havns samtidige Historie for tidsrummet 1725 til byens 
brand; baade hofkredsenes personalhistorie og universi- 
tetets indre collegiale privat-historie. Først i lys heraf 
vil Holbergs samlede produktion i femaaret 1726 til 1730 
træde frem.« Dersom Viljam Olsvig skulde beslutte sig 
til et arkivalsk Studium af disse Aars Historie med et 
saadant Formaal for Øje, vil det være rettest, at fraraade 
ham at anvende sin Tid paa det. * Thi han vil vistnok 
kunne støde paa adskillige Enkeltheder, som ikke ere 
blevne fremdragne tidligere; men til at oplyse Holbergs 
Forfaittervirksomhed i Aarene 1726 — 30 vil han ikke finde 
mere, end hvad der forlængst er draget frem og er vel 
kendt 2, 



^ Viljam Olsvig, S. 14. 

* Det er nok, her at anføre Navnene paa de vigtigste Forfattere, 

»Naar en af vore Tiders Literatis giver sig ud for at 
vide alting, slutter jeg, at han veed ingen Ting, og er 
den Assurance, med hvilken han profiterer sin Polymathie, 
et tilforladeligt Beviis paa hans Vankundighed.« Saa- 
ledes omtrent taler Ludvig Holberg », og hans Ord kunne 
finde god Anvendelse paa Viljam Olsvig. Moralen, som 
kan uddrages heraf, maa blive den, at han maa lære 
meget mere, end han hidtil har lært, hvis han oftere vil 
skrive om Holberg. Han bør saaledes fordybe sig mere 
i Joseph Addison, hvem han beundrer i saa høj en Grad, 
men hvem han dog næppe har forstaaet. Thi ellers 
havde han ikke lagt sig denne raa Tone til, i hvilken 
han skriver, og han havde maaske tilegnet sig Npget af 
det, der gjorde Addison til en saa tiltrækkende og elsk- 
værdig Personlighed, ogsaa som Forfatter. Men fremfor 
Alt bør Viljam Olsvig studere Ludvig Holbergs Skrifter, 
fordybe sig i dem, tilegne sig den Aand, i hvilken denne 
Mester har talt til sine Landsmænd i Danmark og Norge, 
lægge sig paa Sinde de mange forstandige, kloge Ord, 
paa hvilke hans Bøger ere saa rige. Skulde Viljam 
Olsvig en Gang igjen skrive en Afhandling om Holberg, 
saa, selv om det er splittergalt Altsammen, hvad han 
siger, vil jeg bede ham mindes følgende Ord af Holberg ^i 
»Jeg ønskede, at Autor havde skrevet med lidt mindre 
Myndighed, thi man kan med mindre Hidsighed sige det 
samme og med mere Virkning,« og'*: »Man kan udvirke 
det samme med Politesse og undertiden bedre end med 
hidsige Invectiver.« Det er den bekjendte gode Sætning: 



som have studeret den Tids Historie og have skrevet om den: 
Liuimg Holberg^ Andreas Hojer, Edvard Holm, Rasmus Nye- 
rup, E, C. Werlauff, N. M, Petersen^ Chr. Bruun, Oluf Niel- 
sen, P. M, Stolpe, H. Matzen, H, F. Rørdam. 

^ Holberg har: TPhilosophis,'^ ikke: ^Literatis* Moralske Tanker, 
Udgaven Kbh. 1869, S. 103. 

« Holberg, Heltindehistorier, Fortale, S. IV, i Udgaven Kbh. 1861. 

3 Sst S. X. 

^ fortiter in re, scaviter in modo,« som Holberg har 
omskrevet. Ligeledes vil jeg bede ham mindes, at Hol- 
berg vel skjemter med sin Samtid, men ikke haaner den, 
at Holbergs Landsmænd vare Normænd saavelsom Danske, 
og at naar en ungdommelig Normand kaster Skarn paa 
Holbergs Samtid paa den Maade, som Viljam Olsvig har 
gjort i sit Skrift, saa krænker han Holbergs Minde, han 
freder ikke om det. 

Tilslutning endnu et Holbergsk Citat. Holberg siger 
i Anledning af de Fortolkninger, som Niels Klim var 
underkastet*: »Der findes et Slags Folk, som søger 
Hemmeligheder endog i de tydeligste Ting, og vil have 
Nøglen dertil. Saadanne, som søge Nøgel til alle Ting, 
kand ikke lignes ved andet, end skadelige Insecter i den 
lærde Verden; thi de giøre sig ufornødne Bekymringer, 
og paadigte Skribentere det, som de selv drømmer.« 
Hvor han dog var »en fortvivlet Skjælm,« Ludvig Hol- 
berg! 



Epistola III., i Opuscula lalina, IL, S. 10. Oversættelsen, S. 175. 



II. 

Ludvigr Holbergs Fjender og: Venner. 



Jr orsøger man paa ret at trænge ind i Holberg selv 
og at gjøre sig hans Karakter forstaaelig, vil man utvivl- 
somt let opdage, hvor underlig denne Karakter var sammen- 
sat, og hvilke Modsætninger der mødtes i ham. Han har 
selv oprigtig og redelig fortalt om sig selv, og saaledes 
givet Samtid og Eftertid Bidrag til at bedømme ham og 
til at danne sig en Forestilling om, hvad han egentlig 
var 'for en Mand. Endogsaa sine Fejl har han fortalt 
om, — saavidt som han havde iagttaget dem. Og dog 
er der vistnok Sider af hans Karakter, som han ikke har 
rørt ved og maaske slet ikke lagt Mærke til eller tillagt 
nogen Betydning. Nogle Bemærkninger i denne Hen- 
seende skulle blive fremsatte i det Følgende. 

Det kunde saaledes vist være Umagen værdt, at 
undersøge, hvorledes det egentlig forholder sig med Hol- 
bergs Fjender, Modstandere, Uvenner, eller hvad man nu 
vil kalde alle dem, som han sigter til, naar han omtaler 
sine Trængsler. Thi disse Menneskers Opførsel imod ham, 
de vrange Domme, de have fældet om ham, de Pamfletter 
imod ham, som de have skrevet eller ladet trykke, have 
saaret ham paa det dybeste, og han vender idelig og 
idelig tilbage til de Kriser, som han har maattet gjennemgaa 

for deres Skyld. For at komme til Klarhed herom, vil 
det være rettest at drage de Mænds Navne frem, som 
paa den ene eller den anden Maade have staaet i et, lad 
os foreløbig sige, mindre venskabeligt Forhold til hato, 
og se at faa Noget sikkert at vide om deres Mellem- 
værende. Disse, i Antal faa, Mænd skulle da fremdrages 
i chronologisk Følge, eftersom der første Gang har været 
Noget i Vejen imellem Holberg og dem. De ere: Peder 
Horrebow, Andreas Hojer, Frederik Rostgaard, 
Hans Gram, 

Holberg fik Bestalling paa at være Adjunctus Philo- 
sophiæ Professor ved Kjøbenhavns Universitet den 
29. Januar 1714, det vil sige, han blev knyttet til Uni- 
versitetet, men blev ikke strax lønnet Professor. Nogle 
Maaneder efter rejste han over Holland til Paris. Den 
22. Oktober 1714 blev Peder Horrebow udnævnt til at 
være designatus Professor Philosophiæ et Mathematum, 
og den 1. December underskrev han Universitetets »leges 
et statuta^« Kort efter døde Professor i Mathematik 
Jørgen Rasch, og den 17. November tilførtes Følgende 
Konsistoriums Protokol: Justits-Raad Reitzer lovede at 
tilskrive Professor L. Holberg om Professor Rasches Død, 
>og give hannem Notice derom til videre Efterretning.« 
For at sikre den fraværende Holberg sit »seniura,« det 
vil sige sin Ret til ved forefaldende Vakance at tiltræde 
en ledig bleven Løn, traadte den »fælles gode Ven« Pro- 
fessor, Justitsraad Christian Reitzer i Forhandling med 
Horrebow, og den 19. November underskrev denne, med 
Vitterligheds- Vidnerne Justits-Sekretær Diderik Sekman 
og Professor Hans Gram, et lovformeligt Dokument af 
følgende Indhold : Da Professor Jørgen Rasch er død, og 
Professor Holberg derfor skal tiltræde den vakante 
Professio Philosophiæ, men Horrebow mener, at han som 



^ H. Matzen, Kjøbenhavns Universitets Retshistorie, I , S. 241, 
Anm. 3. 

Mathematiker bør trods sin yngre Bestalling tiltræde 
Professoratet i Mathematik, som er blevet ledigt, saa er 
der nu mæglet imellem dem saaledes, at Holberg lader 
Horrebow gaa foran sig, medens Horrebow forpligter sig 
til, at, »naar en philosophisk Profession igjen bliver 
ledig paa Universitetet, velbemældte Ludvig Holberg 
[skal] ganske og aldeles berettiget være at ascendere over 
mig til samme Profession, og jeg ikke ville eller Ret 
have i nogen Maade at disputere ham hans senium, men 
han det, efter det ham allernaadigst givne ældre Brev 
paa Professionen, aldeles uhindret og ubeskaaret at nyde. 
Ja end ydermere, efterdi han saa godvilligt afstaar samme 
sin Rettighed, saa skal jeg, medens han ingen virkelig 
Sted haver paa Universitetet, til en Kjendelse, saasnart 
jeg selv Løn faar sammesteds, give ham aarligen deraf 
tyve Rigsdaler. Og som alt dette er min fuldkommen 
Vilje, hvilken af mig ubrødeligen skal holdes osv.« Dette 
Dokument blev »Freraviist og læst paa Consistorio og i 
Protokollen indført d. 1. Dec. 1714. M Anchersen. <!^ 

Den næste Begivenhed i denne Sag oplyses man om 
ved følgende Tilførsel til Konsistoriums Forhandlings- 
protokol, 5. September 1716: »Blev læst Prof. P. Horre- 
bows Memorial, hvori han hos Konsistorium anholder, 
at saasom der nu ere 100 Rdl. Residenzpenge vakante 
efter Sal. Z). Hofstetter, han dem da maatte nyde. 
Hvorpaa blev resolveret, at saasom Prof. Holberg haver, 
efter en med Prof. Horrebow indgaaen skriftlig Kontrakt, 
ladet Horrebow stige op over sig til at nyde virkelig 
stipendium her paa Universitetet, og han i samme Kon- 
trakt haver forbeholdet sig sin Ret, saaledes, at han, 
naar en philosophisk Profession ledig bliver, skal nyde 
sit senium i alle Maader ubeskaaret, og i saa Maade 
træde til det, som han ved en godvillig Cession haver 
for en Tid overladt Prof. Horrebow, Professor Horrebow 
da kunde forundes de nu ved sal. D. Hofstetters Død 
ledig blevne Residenzpenge 100 Rdl. og det saalænge 

indtil at Prof. Holberg kommer ind paa Universitetet, 
da han, udi hvis Sted Prof. Horrebow nu nyder disse 
Residenzpenge, træder, dersom han det paa den Tid skulde 
forlange, til dem, som til alle andre hans over Horrebow 
forbeholdne Rettigheder.« 

Skjøndt Holberg endnu stod i et som det synes noget 
løst Forhold til Universitetet, saa kom han dog snart til 
fra dets Talerstol at føre Ordet i dets Navn. I den 
samme ovenfor nævnte Protokol noteres den 19. Sep- 
tember 17161, at Secretarius skal fra Konsistorium til- 
melde Professor Ludvig Holberg, at han vilde paatage 
sig at holde orationem jubilæam i Aar — nemlig ved 
den aarlige Reformationsfest, og den 26., at han har 
paataget sig det. Men underligt nok, først den 11. De- 
cember 1717- underskrev Holberg Universitetets »Statuta 
et constitutiones,« *saasom hannem nu virkeligen Sti- 
pendium og Plads in Facultate Philosophica tilfalder 
efter sal. Prof. Johan Friderik Wandal^.<i 

Hidtil havde Forholdene udviklet sig roligt, thi Hol- 
berg var godvillig traadt tilbage for Horrebow; han havde 
virkelig vist sig ædelmodig, men sin Ret havde han for- 
beholdt sig, og, da Øjeblikket kom til at han vilde be- 
nytte den, opstod der Uenighed. Den 15. Januar 1718 
skrev nemlig Holberg i vedkommende Universitets- 
Protokol^: »Jeg opterer i Guds Navn de 100 Rdl. Resi- 
denzpenge.« Det var netop disse Penge, som Horrebow 
havde faaet, og som han nu skulde af med. Han vilde 
ikke slippe dem, Holberg vilde have dem, og om Stand- 
punktet oplyses man ved følgende Tilførsel i Konsi- 
storiums Forhandlings-Protokol den 22. Januar 1718: 



^ H. Matzen, Kjøbenhavns Universitets Retshistorie, II., S. 234, 

Ånm. 8. 
^ H. Matzen, anf. St, L, S. 241, Anm. 3. R. Nyerup har, 

Hist-statist Skildring af Tilstand^i i Danmark og Norge, IIL, 

2., S. 240, den 18. Decemb. 1717. 
* H. Matzen, anL Sled, II., S. 31, Anm. 4. 



78 

»Blev læst Prof. P. Horrebows Memorial til Konsi- 
storium, anl. at han maatte fremdeles beholde de 100 Rdl. 
Residenzpenge, som hannem efter Dr. Hofstetters Død 
vare forundte og Prot Holberg havde nu opteret. Hige 
Maade blev læst Prof. Holbergs Memorial derimod, hvor- 
udi han formoder at beholde den Ret, som hannem er 
ved Transaktionen med Prof. Horrebow reserveret, og 
videre af Konsistorio consenteret den 5. Sept. 1716. 
Hr. Justitzraad Reitzer tog begge Memorialer til sig efter 
Konsistorii Begjæring, for, om muligt er, at bilægge denne 
Dispute i Mindelighed.« 

Horrebow indgav en ny Memorial den 29. Januar ; den 
blev læst i Konsitorium den 5. Februar: »han insisterer 
at ville have Senium forved Prof. Ludvig Holberg, hvis 
Vices han hidindtil haver forrettet.« I samme Møde blev 
læst Holbergs Repliqve til begge Professor Horrebows ^ 
»Mens som Prof. Holberg haver i Dag udtaget Konsi- 
storialstævning over Prof. Horrebow, for at føre sin Ret 
mod hannem legaliter, saaberor Sagen dermed til videre.« 

Men den blev ikke bilagt i Mindelighed. Thi Horre- 
bow indgav den 5. Februar 1718 til Kongen en for sit 
Vedkommende væmodig, men for Konsistorium fornærme- 
lig Klage over den Fremgangsmaade der var udvist imod 
ham : Horrebow paastod, at han havde Ret til at beholde 
Residenzpengene, Universitetets Statuta vidste han ikke 
hvorledes de »lydede, kunde og ikke faa det at vide;« 
Kontrakten med Holberg var han bleven nødt til at under- 
skrive; Reitzer har indstævnet ham for Konsistorium til 
den 12. Februar for Dom at lide, »da jeg dog aldrig har 
anket paa ham isærdeleshed, men paa hele Konsistorium, 
som ikke vilde akceptere mig førend jeg Kontrakten 
havde underskrevet. Professor Holberg har ligeledes 
ladet mig indstævne samme Dag, at lide Dom, fordi jeg 
disputerer ham de Residenzpenge, som jeg har haft in 



1 R. Nyerup, anf. -Sted, S. 241. 

possessione og andet, da jeg dog ikke har klaget saa 
meget over ham, der har taget imod Pengene, som over 
Konsistorio, der har taget Pengene fra mig og lagt dem 
til hannem, saa at Justit^raad Reitzer og Professor Hol- 
berg her udi har paataget sig Konsistorii Sager at agere 
imod mig i Konsistorio, paa det at Konsistorium kunde 
saa være selv Dommere i sine egne Sager og jeg ene 
skulde lide for alle.« 

Kongen gav den 12. Februar Ordre til, at Rektors og 
Professorers Erklæring skulde afgives i denne Sag, og 
denne Erklæring, der var konciperet af Reitzer, blev af- 
given den 8. Marts. Det var ikke vanskeligt at gjendrive 
Horrebow paa alle Punkter, thi han havde Uret i dem 
alle : i Kontrakten stod der udtrykkelig, at naar en philo- 
sophisk Profession blev ledig paa Universitetet, skulde 
Holberg have Ret til at ascendere over Horrebow; den 
Plads var nu bleven ledig, da Professor Johan Frederik 
Wandal var død, følgelig traadte Professor Holberg til 
og hævdede sit Senium, »saa at Horrebow aldeles ingen 
Uret sker.« Universitetet havde gjort Alt, hvad der stod 
i dets Magt, for at hjælpe Horrebow; det havde forundt 
ham Indkomsten af Almanakerne, saa at han foruden sin 
Indkomst nød aarlig 200 Rd., »ingen Extra-Consistorialis- 
Professor haver nær saa megen Indkomst som han.« 
Naturligvis paataltes alvorlig, at Horrebow havde »aldeles 
uskyldeligen og meget utilbørligen« angrebet Konsistorium. 

Konsistorium fældede Dommen den 30. April; til- 
stede vare Rector magnificus. Professor Frankenau, 
samt Professorerne Steenbuch, Lintrup, Casp. Bartho- 
lin, Joh. Bircherod, Weghorst, Arnamagnæus, Frø- 
lund, Anchersen. Det hedder i Dommen, at »som Pro- 
fessor Holberg og Professor Horrebow have fra Prof. 
Horrebows Indtrædelse til Stipendium Academicum indtil 
SI. Prof. Johann Frederik Wandals Død præsenteret saa- 
som een Person efter den imellem-værende Kontrakt, og 
Holberg nu efter sit Senium træder oven for Horrebow, 

saa bør Prof. Holberg herefter, naar Annus gratiæ efter 
SI. Prof. Wandal er expireret, at nyde de 100 Rd. Resi- 
denzpenge, som Prof. Ilorrebow hidindtil haver oppe- 
baaret, og Prof. Horrebow derimod at beholde Jus op- 
tionis til Residenz efter hans Senium. Hvad sig angaar 
den grove Maade, som Prof. Horrebow haver brugt i at 
andrage og forebringe sin Sag imod Prof. Holberg, da, 
som Prof. Holberg ingen særdeles Satisfaktion derfor 
prætenderer, saa bør Alt, hvis Prof. Horrebow saaledes 
udi denne Sag haver skrevet, ikke at komme Prof. Hol- 
berg til Forklejnelse eller Præjudice.« 

Kancelliraad, Professor, Dr. Henrik Weghorst var 
ikke af denne Mening, men udtalte, at Prof. Horrebow 
skulde blive ved det, han engang havde opteret, og saa- 
ledes ogsaa være berettiget, at beholde sine Residenz- 
penge, »mens at in futuris Prof. Holberg skulde nyde sit 
Senium for Horrebow ubeskaaret. Dog holdt han for, at 
Konsistorium vel kunde vise den Sag fra sig.« 

Samme Dag blev der ogsaa afsagt Dom i Sagen mellem 
Justitsraad Reitzer og Professor Horrebow: da Prof. 
Horrebow havde frafaldet sine Paasagn, »beteende For- 
trydelse og bedende om Forladelse, saa havde Justits- 
raad Reitzer forladt ham samme hans Forseelse og sin 
Prætension imod ham eftergivet. Og falder i saa Maade 
denne Sag aldeles af sig selv.« 

Holberg omtaler denne Trætte i sin »Epistola« paa 
følgende Maade ^ : ^Litem mihi movit unus e Collegis meis 
de Senio acparte qvadam stipendti, qvod Senium viriute 
constitutionum Academicarum seqvitur. At discussis a 
Senatu Academtco utriusque argumentis, nemine refra- 
gante, causa cecidit adversarius, æstimaiionem tamen 
litis haud præstitit, me ipso deprecante.<^ Dette Stykke 
er oversat paa følgende Maade 17452: »een af mine Col- 



* Epistola, S. 1-22. 

* Oversættelsen, S 90. 

leger giorde mig en Dispute angaaende et Stipendium, 
som efter Fundatzen skulde tilfalde den Ældste; men da 
begge vore Sager vare bleven examinerede for Konsi- 
storium, blev Alderen og Stipendium mig tildømt.« Ogsaa 
her er den gamle danske Oversættelse af »Epistola« ikke 
nøjagtig. Der maa oversættes saaledes: »en af mine 
Kolleger kom i Trætte med mig om min Anciennetet og 
en Del af min Løn, hvilken efter Fundatsen følger med 
Ancienneteten. Men da Konsistorium havde hørt Alt 
hvad begge Parter kom frem med til at støtte sin Sag, 
saa, uden at Nogen gjorde Indvending derimod, lod min 
Modstander sin Sag falde, men han betalte dog ikke 
Sagens Omkostninger, da jeg bad ham fritaget derfor.« 

Om der i den følgende Tid har hersket Venskab 
eller Fjendskab imellem Holberg og Horrebow, er det ikke 
godt at sige Noget om, thi man hører hverken om det 
Ene eller det Andet. Kuriøst nok er det, at da Holberg 
skulde have sin »Almindelige Kirkehistorie« trykt, var 
det P. Horrebow, som maatte forsyne dette Skrift med 
sit »Imprimatur.« Men mange Aar efter kom den samme 
Sag atter frem, da der i 1748 forhandledes i en ganske 
lignende, i hvilken Horrebows Søn Professor Christian 
Horrebow var en af Parterne. Peder Horrebow rippede 
da op i den gamle Historie, som han nu opfattede som 
han gjorde det i Aaret 1718, og der faldt da lidet ven- 
lige Ord mellem ham og Holberg. Det er dog værdt at 
lægge Mærke til, at der 1748 fra en af Consistoriales blev 
gjort den Opfattelse gjældende, at Professor- Ancienneteten 
vel kunde regnes efter Udnævnelses -Datoen, men at 
efter Universitetets Love skulde den rettelig regnes fra 
den Dag, Professoren »træder virkelig ind paa Universi- 
tetet til stipendium.« Holberg havde ældst Anciennetet 
efter sin Bestalling, men Horrebow havde tiltraadt Pro- 
fessuren, medens Holberg var udenlands, og havde fun- 
geret et Par Aar, før Holberg traadte ind paa Universi- 
tetet, og saaledes kunde Horrebow siges at have havt 

Chr. Bruun: Om Ludvig Holberg. 6 

jus senii effective.« Dette Ræsonnement er vist rigtigt; 
men den Consistorialis, som har fremsat det, forbigaar 
Kontrakten imellem Holberg og Horrebow. 

Holberg og Horrebow havde ved disse Tider en anden 
Disput at kjævles om, hvilken angik Styrelsen af Valken- 
dorfs-Kollegiums Pengesager. Horrebow førte Proces 
med Holberg herom, men han tabte Sagen. Disse Kjævle- 
rier strakte sig gjennem Aarene 1747 — 1748. Forholdet 
mellem disse to Mænd blev vist aldrig rigtig godt; et 
Vidnesbyrd herom er, at P. Horrebow i et Brev til Hol- 
berg, dateret 1. Oktober 1753, henvendte sig til ham om 
Forligelse. Dette Brev ejede Luxdorph in originali^. 

Der forefaldt paa de Tider, da Holberg og Horrebow 
første Gang laa i Strid med hinanden, en lille Begiven- 
hed, som man kunde ønske nærmere oplyst. I Konsi- 
storiums Forhandlingsprotokol er ved Mødet den 20. 
Maj 1718 indført følgende Notits *: »Steenfeldt og de 
andre oprørske Studenter skal stævnes til næste Konsi- 
storii Dag, som holdes i Dag 3 Uger, for den Oprør 
imod Prof. Holberg og Horrebow, da de examinerede. « 
Aaret efter bleve, den 8. Juli 1719 3, 8Studiosi, deriblandt 
Steenfeldt, der vare de bekjendte Hovedmænd for alt det 
Oprør og den Uskikkelighed, som herskede blandt Stu- 
denterne, opkaldte for Konsistorium, for at modtage Ad- 
varsel om at entholde sig fra al Alarm og ikke lade sig 
finde paa Studiegaarden ved den forestaaende Deposits 
i næstkommende Uge. Mon Rygterne om den Uenighed, 
som havde fundet Sted mellem Holberg og Horrebow, 
kunne have givet nogen Anledning til Spektaklerne 
1718? — 

Hvorledes det personlige Forhold har været imellem 
Holberg og Andreas Hojer, vides der ikke Nogetsom- 

^ Bibliotheca Luxdorphiana, IL, S. 277. 

■^ H. Matzen, Kjøbenhavns. Universitets Retshistorie, 1., S. 206. 

3 H. Matsen, anf. St, 11., S. 134—35. 

helst om. Men hvis man kan dømme om det efter den 
Maade, paa hvilken Holberg optraadte imod Hojer i sine 
Skrifter, maa det fra Holbergs Side have været saa 
uvenligt eller fjendtligt som vel muligt. Disse Forhold 
ere saa vel bekjendte, at det er unødvendigt her at 
gjennemgaa dem udførligt ^ 

I sin »Kurtzgefasste Dånnemarckische Geschichte,« 
som udkom 1718, havde Hojer i Fortalen sagt nogle Ord 
om den Del af Holbergs »Introduction til de fornemste 
europæiske Rigers Historie 2,« der indeholder Udsigten 
over Danmarks Historie, som Holberg blev fornærmet 
over. Hojer havde sagt, at dette Parti »wegen ihrer 
Kiirtze, Auslassung der nothigen Allegationen, und weil 
sie ausser den letzten Zeiten Puffendorff fast durch- 
gehends folget, zu meinem Zweck ebenfalls nicht zulånglich 
gewesen.« Holberg blev vred over, at det var sagt om 
ham, at han havde »plagieret« Puffendorf og gav sin 
Harme Luft i en Pamflet, som han gav Titlen: »Disser- 
tatio quinta de historicis Danicis.« Han fingerede, at 
Dissertationen indeholdt Paragraferne 46 og 47 af en 
længere Undersøgelse om danske historiske Forfattere, 
og, medens Hojer havde sat sit Navn paa Titelbladet af 
sin Bog og havde nævnet Holberg ved Navn i Fortalen 
til det, saa satte Holberg ikke sit Navn paa Titelbladet 
af sit Skrift, men fingerede, at dette var forfattet af 
Povel Rytter og skulde forsvares i Auditoriet paa Re- 
gentsen af Christen Andersen den 8. Februar 1719; i 
selve Afhandlingen anførte han ikke Titlen paa Hojers 
Bog, ligesaalidt som han i Afhandlingen nævnede Navnet 



^ E. c. Werlauff, L. Holbergs Feide med A. Højer, i A. E. Boye' s 
Holbergiana, IH, S. 157 ff. E. C. Werlauff, L. Holberg og A. 
Højer, i »Nyt historisk Tidsskrift,« VI., 1856, S. 317 fif. 

^ Denne Bog bestaar af 720 + 198 Sider; Danmarks Historie 
gaar fra S. 603 til 720. 

6* 

Ho jer, hvem han kun betegnede ved ^Andreas Flens- 
burgensis.^ 

Af Andreas Hojer udkom der i Aaret 1718 en anden 
Afhandhng, som handlede »de nuptiis propinquorum,« 
og var trykt i Lemgo. I denne Afhandling er Holberg 
slet ikke nævnet. Men Holberg tog dog Anledning af 
den til at skrive imod Hojer, idet han udgav en »Disser- 
tatio juridica de nuptiis propinqvorum in linea recta 
jure naturali prohibitis,« hvilken han fingerede at være 
skreven af Magister Peder Hvid og forsvaret af Ole 
Pedersen fra Norge; Bogen udgives for at være trykt i 
Rostock 1719. I denne Afhandling er Hojers Navn an- 
ført én Gang (»domine Hoyer«) og Titlen paa hans Skrift 
er kort betegnet. Hojer kom i stor Fortræd for sit sidste 
Skrift; thi Sjællands Biskop Christen Worm klagede 
ham an for Kongen den 30. December 1719; Undersøgelse 
og Forhør bleve satte i Værk, to af dem, som skulde 
dømme Hojer, vilde, at hans Bog skulde forbydes og han 
selv forvises fra Kongens Riger og Lande, medens Re- 
sultatet blev, at det blev paalagt Hojer at trykke sin Af- 
handling om med Ændringer og Forklaringer, et Arbejde 
som han udførte, uden at denne nye Udgave nogensinde 
udkom. Følgen blev altsaa, at Afhandlingen vel voldte 
dets Forfatter en Del Ulejlighed og Besvær, men ingen 
Skade, idet Sagen døde hen af sig selv^ 

I Literaturen fremkom der paa den Tid kun et Par 
Vidnesbyrd om Uoverensstemmelsen mellem Holberg og 
Hojer. I det paa Latin skrevne og af Hojer anonymt 
redigerede literære Tidsskrift '»Nova literaria^ bleve, i 
Nummeret for den 10. Juli 1721, Hans Mikkelsens sa- 
tiriske Digte snertede, og i Fortalen til »Fire Skiemte- 
digte,« som udkom 1722, snertede Hans Mikkelsen ad 



^ Alle Aktstykker i denne Sag ere udgivne af //. F. Rørdam i 
»Historiske Samlinger og Studier,« II. 2. H., Kbh. 1895, S. 319 ff. 

disse Bemærkninger, men begge Gange blev Kritiken ind- 
klædt i Former, som ikke kunde vække Anstød. 

Noget anderledes forholdt det sig med Holbergs 
pseudonyme Angreb paa Hojer 1719. Thi de vare i 
deres Form affattede paa en saadan Maade, at de nød- 
vendigvis maatte fremkalde Misbilligelse, og for den første 
Disputations Vedkommende har man en Udtalelse i denne 
Retning i et Brev, som Christian Falster skrev til N. 
P, Sibbern i Gluckstadt^ Man maa vist ogsaa ind- 
rømme, at det var en uværdig Fremgangsmaade, Forfat- 
teren til denne Disputation brugte, naar han som Autor 
og Respondens valgte at nævne to virkelige, endnu 
levende akademiske Borgere, som vare berygtede for 
deres slette Levnet og maa have været vel kjendte af 
deres Samtid. I sin »Epistola« taler Holberg ret udførlig 
om disse to Dissertationer, og paa en Maade som tyder 
paa, at han var vel tilfreds med hvad han havde gjort. 
Han kalder Hojers Fortale »acerba,^ »bitter,« »skarp;« 
han siger, at Forfatteren i>levem tantum atrocis injuriæ 
propulsationem passus es^,« o: at Forfatteren »kun har 
maattet finde sig i at blive gjendrevet paa en lemfældig 
Maade, skjøndt han havde groveligen fornærmet mig 2.« 
Han indrømmer dog, at han maaske er gaaet vel vidt, 
men siger: »dog har jeg afholdt mig fra at bruge Skjælds- 
ord og jeg har skaanet Forfatterens gode Navn og Rygte; 
thi det var ikke ham, men hans Skrifter jeg var forbitret 
paa.« Man burde jo tage disse Holbergs Ord i fuldeste 



^ Denne Dissertatio er: *oppido insulsa et conmtiatore qvam æquo 
scriptore dignior, cuius Jlculnea et vere ridtcula argumenta 
nunc perscribere nec libet nec vacat.^ Se N. M. Petersen^ 
Bidrag til den danske Literaturs Historie, Kbh. 1858, IV., S. 
529. Udg. 1871, S. 397. 

2 Epistola, S. 124, 125. Stedet lyder saaledes i Oversættelsen : 
Autor, *som aliene løsligen blev revset for en stor Dristighed.« 
S. 92. 



86 

Alvor; meii saa faar man rigtignok et underligt Begreb 
om, hvad Holberg ansaa for tilladeligt, thi der forekomme 
Ord i de to Skrifter, der ere saa grove som vel muligt. 
Godt, at Holberg ikke satte sit eget Navn paa Titelbladene 
af dem! 

Andreas Hojer har aldrig svaret paa Holbergs to 
polemiske Skrifter, og han har aldrig i sine egne Skrifter 
nævnet Holberg. Men man har, som bekjendt, bevaret 
i Haandskrift nogle Udtalelser fra ham i Anledning af 
en, ogsaa kun i Haandskrift bevaret, anonym Kritik over 
Afhandlingen med Povel Rytters Navn ^ Hojer taler her 
i en overlegen Tone; han mener, at Autor maaske selv 
gjerne saae Bogen om ikke uskreven, saa dog glemt, »og 
som jeg aldrig har agtet en fortrydehg Momo værdig; 
eftersom Autoris misfornøjede Humeur mig var bekjendt, 
og jeg mig agtede for god til at røres af det, som jeg 
vidste vis, at ingen Forstandig, end ikke Forfatterens 
Venner, kan have Behag i. Derfor jeg ogsaa aldrig har 
kunnet bringe over mit Hjærte, at kalde samme Skrift 
en Pasquil, i mine Øjne intet uden en medynkværdig 
Galskab.« 

Men Holberg taug ikke stille, Paa mere end et Sted 
i sine Skrifter, ja endog i et af de Breve, som ere be- 



1 A. E. Boye, Holbergiana, IIL, Kbh. 1835, S. 172. — I sin Af 
handling: »Dansk Historiografi i det 18de Aarhundrede« har 
Professor C. Paludan-Muller^ efter at have prøvet Berettigelsen 
af Hojers Angreb paa Holberg og dennes Svar, forsvaret Hol- 
bergs Fremfærd imod Hojer; han siger, at »om vi finde Tonen 
i Holbergs Skrift altfor skarp og nærgaaende imod en Mand 
som And. Hojer, saa maa det ikke glemmes, at den Gang han 
og Holberg førte Krig mod hinanden, var ingen af dem den 
Mand, vi nu vide, han blev etc < Dette kan være sandt nok ; 
men Paludan-Muller synes ikke at have havt Øje for det plumpe 
og raa, der er i den Afhandling, som Holberg skrev under 
Navnet Povel Rytter. »Historisk Tidsskrift,« V. R. 4. Bd. Kbh. 
1883—84, S. 6 ff. 

varede fra hans Haand, kommer der Udfald mod Hojer, 
otte paa'en højst stødende Maade. 1 sin første »Epistola« 
skriver Holberg om sin »Introduction til de fornemste 
europæiske Rigers Historie :«^ »cum obiter inspicienti 
mera versio videatur, transscriptum hoc opus ex hi- 
storia Pufendorjii non dubitavtt asser er e Dm. A. H. 
præfat hist Dan^ Her er Navnet Andreas Hojer 
tydelig betegnet. Men i Udgaven af »Epistola,« der ud- 
kom 1737 i første Bind af Opuscula qvædam latina, 
staar der: »non dubitavtt a^serere Scriptor qvidam 
hist. Dan^.« Det synes næsten, som om Holberg end 
ikke vilde lade Begyndelsesbogstaverne A. H. til det for 
ham vederstyggelige Navn Andreas Hojer blive staaende 
i sin Levnetsbeskrivelse. Der maa gives Werlauff Ret, 
naar han siger om Holberg, »at hans hele Forhold mod 
Hojer maa erkjendes for at henhøre blandt de Partier af 
den ellers udødelig fortjente Mands Liv, som man vel 
kunde ønske al savne.« Men var det saa ikke Holberg, 
der var Fjende af Andreas Hojer, og ikke omvendt? 

Holbergs Strid med Horrebow var ført med aabent 
Vizir fra begge Parters Side og i mange Vidners Nær- 
værelse, men dog for det meste indenfor Universitetets 
Mure. Holbergs Strid med Hojer var ført paa offentlig 
Gade, om et saadant Udtryk kan bruges, skjøndt en Strid 
kan det næppe kaldes, da Hojer ikke svarede paa sin 
Modstanders Angreb i de to Dissertationer, der kom frem 
under laante Navne, med mindre Ordene i »Nova Lite- 
raria« kunne betragtes som Svar. Men Hojer havde dog 
I7I8 nævnet Holberg ved Navn*. — 

Næste Gang der bliver Tale om Noget, som kan 
kaldes en Strid imellem Holberg og en Modstander, har 
Situationen forandret sig, thi i Stedet for Holberg frem- 



^ Epistola, S. 47; Opuscula qvædam latina, L, S. 47. 
^ Sml. Karl Deichmanns Bemærkning i Histor. Tidsskr., III., Chra. 
1875, S. 87, i L. Daae*s »Nogle holbergske Analekter.« 



træder »Hans Mikkelsen^ Borger og Indvaaner i Kallund- 
borg,« eller »Brygger og Poet i Kallundborg.« 

Man veed ikke Noget, om Ludvig Holberg i siae unge 
Dage har staaet i et personligt Forhold til Frederik 
Rostgaard, Hvis Holberg paa sin Vandring fra Helsingør 
til Kjøbenhavn, da han vendte hjem efter sit Ophold i 
England, eller paa sin Fodtur senere fra Kjøbenhavn 
til Helsingør, som han omtaler i sin »Epistola^«, er gaaet 
langs Stranden — hvad der dog næppe er troligt — maa 
han være kommen forbi Krogerup ved Humlebæk, som 
Rostgaard ejede, og kan have faaet at vide, hvad Ejeren 
af dette smukke Sted hed. I Aaret 1711 blev Rostgaard, 
i sin Egenskab af Gehejmearkivar, beskikket til at censu- 
rere et Manuskript af Holberg, som indeholdt Christian 
den Fjerdes og Frederik den Tredies Historie*. 1 Efter- 
aaret 1719 udkom af »Hans Mikkelsens« Digt Peder 
Paars, første Bog, hvor Øen Anholt med dens Indbyggere 
paa denne 0, som Rostgaard ejede, blev gjort til Gjen- 
stand for megen Lystighed. Rostgaard tog dette Arbejde 
fortrydeligt op; han saa en Fornærmelse og Forhaanelse 
i det og indgav en Klage til Kongen over Poeten og 
hans Poema. Klagen er dateret den 12. December 1719. 
Den er bleven trykt » og omtalt tilstrækkeligt til at det 
gjøres nødvendigt her at dvæle ved den. Saameget skal 
blot anføres: Digtet, som er udkommet »uden rette Autoris 
Navn,« betragtes som en skammelig Pasquil og et Skand- 
skrift; det indstilles, at saavel den rette Autor som Bog- 
trykkeren og den, som forhandler det utilladelige Skrift, 
blive efterforskede og satte til Rette, »men fomemmeligen. 



1 Epistola, S. 36, 55. Oversættelsen, S. 27, 40—41. 

^ Holberg oplyser selv om, at han har benyttet dette Manuskript 

i sin Bog > Danmarks og Norges Beskrivelse,« Kbh. 1729; se 

Bemærkningen S. 214. 
3 Ckr. Bruun, Ludvig Holbergs Peder Paars. Kbh. 1862, S. 56 ff. 

Chr. Bruun, Frederik Rostgaard. Kbh. 1870, S. 199 £F. 

efterdi Skriftet er uden Poetens sande Navn, at det, 
imidlertid at Autor kan vorde opledt, maatte vorde for- 
budt og konfisqueret, og de Exemplarer, som kunde paa- 
gribes, efter Lovens Bydende pagina 370 til Autoris vel- 
fortjente Beskjæmmelse, af Bøddelen at vorde opbrændte.« 
I Konseillet vedtoges den 12 Februar 1720 en Indstilling 
til Kongen om, at det ingenlunde kunde bifalde Rost- 
gaards Mening, at Skriftet fortjente saa høj en Straf, da 
det ikke bestod af Andet end en lutter fingeret Skjemt, 
»som hellere kunde bleven udeladt end skreven.« Kongen 
bifaldt denne Indstilling og Sagen faldt altsaa bort. I 
»Epistola« omtaler Holberg dette ganske kort^:, »da det 
endog paa de allerhøyeste Steder blev examineret, blev 
det af hans Majestets høye og viise Raad selv erklæret 
for et uskyldigt Skrift.« 

Mon man allerede, da Rostgaard indsendte sin Klage, 
vidste, hvem der skjulte sig under Navnet »Hans Mikkel- 
sen?« Herom vides ikke det mindste. At »Hans Mikkelsen« 
snart har hørt Noget om Rostgaards Klage, kan maaske 
sluttes af følgende Ord af Fortalen til tredie Bog af Peder 
Paarses Historie* : »Jeg har for 2 eller 3 Maaneder siden 
kundet lade denne 3die Bog komme for Lyset, men er 
derfra bleven afskrekket, saasom jeg har fornummet, at 
en Landsbye-Degn har udi et haardt Skrift ivret sig 
saa meget mod denne Historie etc.« 

Om der, fordi Rostgaard var vred paa Hans Mikkelsen, 
deraf fulgte, at han ogsaa var vred paa Ludvig Holberg 
og at der herskede et uvenligt Forhold imellem dem, er 
aldeles ukjendt. Faa Aar efter indtraadte der en Be- 
givenhed, som drog begge disse Mænds Interesse sammen 
til et fælles Maal, og paa den Tid kan der intet Uvenskab 
have været imellem dem. Det var dengang den danske 



^ Epistola, S. 130; Oversættelsen, S. 95. 

^ Holbergs Peder Paars. Paany udgivet af F. L. Liehenberg. 
Kbh. 1863, S. IX. 

Skueplads blev aabnet. Holberg fortæller i sin EpistolaS 
»at blandt dem, der trængte ind paa ham for at bevæge 
ham til at skrive Komedier, var der Mænd »primi subsellii«,« 
det vil sige, Mænd som indtog høje Embedsstillinger. 
En saadan Mand var Frederik Rostgaard, der da var 
Oversekretær i det danske Kancelli, og om hans Interesse 
for Oprettelsen af Skuepladsen er der de sikreste Vidnes- 
byrd. Den Prolog, som Thalia fremsagde ved den første 
Forestilling d. 23. September 1722, var forfattet af ham, 
og det var atter ham, som havde skrevet den Prolog, 
som Thalia fremsagde, dengang det danske Skuespiller- 
Selskab den 15. Januar 1723 spillede for Kongefamilien 
paa Kjøbenhavns Slot. Holbergs Dom om Rostgaard ved 
disse Lejligheder kjendes ikke. Men i en Prolog, som er 
skreven tilNytaar 1723 og som formodes at være forfattet af 
Holberg, forekommer denne Ytring: »Der kommer Thalia, 
hun forstaar Haandværket bedre; hun talede saa vel for 
os, da. den første Comoedie af os blev spillet,« og Thalia 
siger selv herom til Tilskuerne: »Eders Hænders Lyd 
gav Tegn, at jeg behagede.« Netop ved denne samme 
Tid, 1. Januar 1723, sendte Skuespillerne et Nytaarsdigt 
til Rostgaard, i hvilket de takkede ham for ifjor: »Din 
Omhu, Hjælp og Raad, Din Medhold gjør, at vel os hid- 
indtil er gaaed.« Det originale Digt, underskrevet af 
samtlige Skuespillere, er endnu bevaret «. 

Saa gik der atter nogle Aar, og 1729 udgav Holberg 
sit Skrift: »Danmarks og Norges Beskrivelse.« Han 
kommer her til at tale om det danske Sprog og om 
Manglen af et trykt dansk Lexikon. Han siger da^: 



^ Epistola, S 133; Oversættelsen, S. 98: »mine Venners indstæn- 
dige Anmodning, hvor i blandt der fandtes af de allerfornem- 
meste Mænd her i Staden.« 

2 Chr. Bruun, Frederik Rostgaard, 1, S. 295—300. 

^ L. Holberg^ Danmarks og Norges Beskrivelse, Kbh. 1729, S. 181. 
Stykket er uforandret gaaet over i Udgaven fra 1749, é. 186. 

»Ellers have udi disse sidste Tider tvende fornemme 
Herrer taget sig paa, at give os fuldstændige Lexica. 
Den første var Sal. Geheimeraad Moth, som derpaa har 
anvendt stor Flid udi mange Aar. Den anden Her 
Etats-Raad Rostgaard, som et deslige Arbejde har op- 
ofret ikke mindre Tid. Og saasom begges Accuratesse 
og Erfarenhed i det Danske Sprog af adskillige andre 
Prøver er saa meget bekiendt, * saa er Pubhci Længsel 
des større, at see dem snart komme for Lyset.« I For- 
talen til de fem første Bøger af sine latinske Epigrammer, 
der udkom 1737, omtaler Holberg de to Bind indehol- 
dende flere danske Digteres latinske Digte, som vare 
blevne udgivne 1693 af Frederik Rostgaard, om hvem 
Holberg i denne Anledning bruger følgende Udtryk: 
»Illustrissimus ^ doctissimus Fridericus Rostgaard, 
cui ob servatos tot cives, qui alias forsitan periissent, 
civtca corona debetur,« o: »den højædle og lærde Frederik 
Rostgaard, hvem der skyldes en Borgerkrone, fordi han 
har reddet saa mange Borgere, som maaske ellers havde 
mistet Livets« Det er de eneste Gange, Holberg i noget 
af sine Skrifter har anført Rostgaards Navn; han har 
gjort det paa en net Maade, og man kommer til at tænke 
paa, at Holberg ved den første Omtale har sigtet til de 
forhen nævnte Prologer, som rigtignok ikke vare blevne 
trykte. 

Der er ikke Spor af noget Fjendskab eller Uvenskab 
imellem Ludvig Holberg og Frederik Rostgaard. Og fra 
en Tid, da de begge nærmede sig Livets Maal, lyder der 
Ord fra Rostgaards Side, der klinge helt anderledes end 
mange maaske vilde tænke sig. Disse Ord findes i Breve 
fra Rostgaard til Jakob Langebek^, som paa den Tid, 
Brevene ere skrevne, var Rostgaards haandgangne Mand 



^ L. Holhergii Opuscula qvædam latina. Lips. 1737, S. 234. 
^ De to originale Breve bevares i det store kgl. Bibliothek i den 
Bøllingske Brevsamling, Navnet Langebek. 

til at udføre mange Kommissioner for ham, naar han 
bode paa Krogerup. Et Brev, dateret »Kraagerop d. 24. 
Novemb. 1743,« begynder saaledes*: 

Monsieur, 
Jeg lader Monsieur Peder Raun paa det venligste takke 
for hans skikkelige Latinske brev og medfuldte Disputatz, 
Det skulde glæde mig meget om hånd kunde have nogen 
nytte af dend forbøn, Jeg for ham fremsender i indlagde 
liden Missive til Hr. Justitz Raad Gram, Og om jeg viste, 
at Mr Langebek hafde tijd der til, og vilde bemøje sig hen 
til mine gode og fortrolige Venner iblant de Herrer Consi- 
storiales Wøldike, Ramus, Horrébow, Holberg, og Ancher- 
sen, da motte band gierne for enhver af dem især aflegge 
min skyldige hilsen, og anmode dem om dieris talsmaal for 
dette lærvillige Subjectum, som Jeg paa det indstændigste 
recommenderer til sit ynskes erholdelse: Hvorhos dend tale- 
maade kunde brugis, at Jeg venter, at Consistorium vil ud- 
vise nogen føyehghed imod mig, som haver meget got i sinde 
imod dem samtlige, og det kiære Unimrsiteet ; sin tijd at 
udvise. * 

Det andet Brev er dateret: »Kraagerop d. 21. Maj 
1744,« og det begynder paa følgende Maade: 



Langebek havde, i et Brev dateret den 22. November 1743, 
bedet Rostgaard om, at virke til Bedste for Student Ped£r Raun, 
der ønskede Plads paa Borchs Kollegium. > Breve fra Jacob 
Langebek,« Kbh. 1895, S. 89. Den Disputats, som blev sendt 
Rostgaard, havde Raun skrevet 1743: >de usu et abusu 
imaginitricis facultatis« for Kommunitets-Stipendiet; Fr, Chr, 
Eilschou var Defendens. Raun fik Plads paa Borchs Kolle- 
gium 1744, han afgik fra det den 26de April 1749. Han har 
desuden skrevet fire Disputatser, af hvilke to ere >pro-Collegio 
Mediceo,« dels af filosofisk Indhold, dels af antikvarisk (»de 
diis Romanorum«). Det er vist ham, der under Mærket P. R. 
1739 udgav »Centuria Sententiarum,« bestaaende af latinske 
Sententser tagne fra de gamle Forfattere, parafraserede paa 
Dansk i Epigram -Form. 

Monsieur. 
Ded undseelse Jeg bærer, for at spilde tiden paa mine 
ringe skrivelser at igiennemlæse, hindrer mig fra at fremsende 
taksigelses Missiver enten til Hr. Assessor Holberg^ eller til 
Hr. Secreterer Henrichsen : Dog skal Jeg ikke forsømme, naar 
Gud vil, at Jeg til nestkommende 11. Junij indfinder mig i 
Kiøbenhavn, personligen at opvarte disse mine Høystærede 
velyndere og takke for det mig tilsendte paa det allerskyldigste, 
hvilket Jeg tienstl. beder, at Monsr. Langebek forud ^, ved 
given lejlighed, paa hvert sted vilde anmelde etc. 

Aaret efter, den 25. April 1745, døde Frederik 
Rostgaard. — ^ 

Ludvig Holberg blev Student 1702, \ALaret efter blev 
Hans Gram Student. Om end Holberg i de næriiiest 
følgende Aar var borte fra Kjøbenhavn, er det dog at 
antage, at disse to Mænd have mødtes og stiftet Be- 
kjendtskab med hinanden inden Holberg fik sit faste Hjem 
i Hovedstaden. Da første Bog af Peder Paars var ud- 
kommen og Rostgaard beredte sig til at indgive en Klage 
over dette Arbejde, var Gram ham behjælpelig med at 
uddrage de Steder af Digtet, som i forskjellige Retninger 
fandtes anstødelige. Fortegnelsen over disse Steder kjen- 
des, den er trykt og omtah 2, og Gram er derved bleven 
draget ind i Peder-Paars-Historien og har i Tidens Løb 
maattet tage imod mangt et Hug af Holbergs Biografer, 
ja man kan næsten sige af Peder-Paars's Biografer, 
fordi han var saa bornert. 

Til Oplysning af Forholdet imellem Holberg og Gram 
kan følgende Meddelelse tjene, der er tagen fra Lars 
Grams utrykte, paa Latin affattede Biografi af Broderen 
Hans«:« Da Holberg var vendt hjem efter en langUden- 



* Eller: »forinden.« 

2 Se: Chr. Bruun, Ludvig Holbergs Peder Paars, Kbh. 1862, S. 

56 ff. 
' Biografien er bevaret i Haandskrift i gamle kgl. Samling, 4, Nr. 

3053 a, i det st. kgl. Bibliothek. 



landsrejse og arbejdede paa at skrive paa Dansk en 
Introduction til de fornemste Europæiske Rigers Historie \ 
husker jeg, at jeg bragte Korrektur- Arkene til min Broder, 
og, naar de vare blevne korrigerede, bragte jeg dem i 
Bogtrykkeriet. De vare Venner iforvejen, og denne 
Vennetjeneste styrkede Venskabet, skjøndt det i Tidens 
Løb ved en ubetydelig Fornærmelse blev krænket. Og 
det gik saaledes til: Denne fortræffelige Forfatter havde 
udgivet et Skjemte-Digt, efter hvilket han syntes at 
dømme om Universitetets Skikke paa en lidet hædrende 
Maade, og hvori han, hvad der var Hovedsagen, havde 
gjort en 0, som tilhørte min Broders fornemme Hr. Pa- 
tron, til Skuepladsen for æventyrlige Taabeligheder og 
til Scenen for latterlige Begivenheder. Da nu en af 
Holbergs Venner løftede dette Digt til Skyerne med de 
største Lovtaler, saa sagde min Broder, som iforvejen 
var bleven forbittret over den Fornærmelse, der var til- 
føjet hans Patron, sin Mening herom temmelig frit. D^tte 
blev af en upaalidelig Mellemmand fortalt Holberg, og 
denne Begivenhed var nærved at fremkalde et aabenbart 
Brud. Men ikke længe efter saa lukkede dette Saar sig 
og de bleve atter Venner.« 

Indenfor det Tidsrum, som denne Notits spænder 
over, ligger et meget venligt Brev, som Holberg skrev til 
Gram fra Amsterdam den 21. Maj 1714, og som vidner 
om et godt Forhold imellem Holberg og Gram og andre 
Universitets-Lærere 2. Fra Aaret 1720 maa fremdrages 
det Faktum, at da det Program, hvilket Holberg som 
Universitetets Sekretær havde forfattet i Anledning af en 
Baccalaureus-Grads Konferering, var blevet kasseret af 



^ Dette er urigtigt fortalt af Lars Gram, thi »Introductionen« udkom 
før Holbergs lange Udenlandsrejse. Mulig har Lars Gram tænkt 
paa Holbergs lange Ophold i England 1706—1708. 

^ Brevet. er udgivet af R. Nyerup i »Athene,« L, Kbh. 1813, S. 
132—33. 

Konsistorium, blev det overdraget Gram at skrive et 
andet. 1 sin »Epistolac omtaler Holberg denne Begiven- 
hed, som jo maa have været temmelig ubehagelig for ham, 
da den vistnok snart rygtedes i Byen, men han nævner 
ikke, at Gram skulde gjøre Skaden god igjen. Derimod 
udtaler han i stærke Ord sin Misfornøjelse med hvad 
der var sket; han vedlægger, eller fingerer at have ved- 
lagt et Exemplar af Talen, som han beder »Vir perillu- 
stris« at gjennemlæse, idet han haaber, at han vil give 
ham Ret i, at der ingen Grund var til at forkaste Talen. 
Konsistorium kunde dog vist med god Ret have sagt til 
Holberg: »I dit eget Navn og udenfor Universitetet kan 
Du godt holde denne Tale, men ikke paa Universitetet 
og i Universitetets Navn. Thi det er ingen god Fugl, 
som beklikker sin egen Rede^.« Det gode Forhold imel- 
lem Holberg og Gram kan dog næppe have lidt meget 
ved denne Lejlighed^ idetmindste at dømme efter en No- 
tits fra et Par Aar senere. I den saakaldte Dekanats- 
Regnskabs-Protokol for Regnskabsaaret 1. Aug. 1723 — 
1. Aug. 1724 har Gram skrevet: »Og haver jeg saa dette 
Aar forvalted decanatet for min Høystærede kiære Col- 
lega Hr. Assessor Ludvig Holberg.« VedAaret 1728—29 
skriver Gram, at han har »forrettet Decanatet for min 
Høitærede Hr. Collega Hr. Assessor Holberg.« 

Faa Aar efter, da en ny Fundatz var bleven givet 
Universitetet, paatog Holberg sig at skrive en kortfattet 
Lærebog i Historie. Forinden han lod den trykke, sendte 
han Manuskriptet til Gram, der da var Rector Magnificus, 
og endnu er det Brev bevaret, i hvilket Holberg takkede 
Gram for de Bemærkninger og Rettelser, som han havde 
sendt ham. Brevet er dateret: den 20. Januar 1733 2. 



^ Sml. L. Daae i *Histor. Tidsskr.,« II., Krist. 1872, S. 257. 

^ Udgivet første Gang af R.Nycrup i »Athene,« I., Kbh. 1813, S- 
134; derefter bogstavret af F.Liehenberg^ Betænkning over den 
holbergske Orthographi, Kbh. 1846, S. 24—25, og af Chr. Bruun, 
Ludvig Holberg som Lærer i Historie. Kbh. 1872, S. 30—33. 

Hvor interessant vilde det ikke have været, om Grams 
Bemærkninger og Rettelser vare bevarede, saa at man 
kunde faa lagt for Dagen, paa hvor forskjellig en Maade 
fra den, Holberg har fulgt, Gram vilde have løst Op- 
gaven? Thi at Gram har ytret sig om Methoden, synes 
at fremgaa af Holbergs Brev. Dette er holdt i en noget 
formel Tone, men Gram var dette Aar Rector Magnificus 
og maatte tiltales som den højeste akademiske Værdighed 
gjorde Fordring paa. — Saa kom der en ny Ordning af 
det hele Skolevæsen, 1739, og allerede medens Forhand- 
lingerne herom stod paa, fik forskjellige af Universitetets 
Professorer kongelig Befaling om at udarbejde nye Skole- 
bøger; Gram blev det saaledes befalet at skrive en Lære- 
bog i Geografi, Verdenshistorie, Kirke- og Fædrelands- 
historie ^ Dette skete i Aaret 1737; der gik Aar hen, 
uden at man hørte Noget til de nye Bøger, af og til 
blev der fra oven rørt ved Sagen, og Gram fik en Gang 
Lejlighed til paa et Cirkulære at udtale sig paa følgende 
Maade, den 1. Marts 1742: 

»Mine Pensa i Skolepræceptis ere historica, og om- 
endskønt vel saavidt færdige, dog ikke endnu istand til 
allerunderd. at indlevere i det Kongl. CancelU; saa at, 
om de end allerede vare afleverede fra min Haand, 
skulde samme dog umueligen kunde blive færdigtrykte 
inden dette Aars Skibes Afsejling ^ Grammatica Græca 
paa Dansk haver alt i Aar og Dag ligget færdig.« 



^ R, Nyerup, Udkast til en Historie om de latinske Skoler i Dan- 
mark og Norge, Kbh. 1804, S. 214 ff. Jens Møller, Mnemo 
syne, IV., Kbh. 1833, S. 201. — Det er iøvrig betegnende for 
Tiden, at det blev overdraget Professorer at skrive Skolebøger ; 
thi de vare, om man kan bruge det Udtryk, fornemmelig 
Universitets Pædagoger, men ikke Skole-Pædagoger, — undtagen 
Rektorerne Schade ved Kjøbenhavns og Steensen ved Bergens 
Skole. 

^ Nemlig til Norge og Island. 

Umiddelbart efter Gram har Holberg skrevet følgende 
Erklæring: 

»Hvis Hr. Justitzraad Gram havde føiet til sin Er- 
klæring dette, nemlig at ieg efter Consistorii Begiæring 
har forfærdiget historiske og geographiske Præcepta, som 
udi nogle Aar med Frugt have været brugte, havde han 
ikke kundet høre ilde derover; thi det var noget, som 
ieg og enhver havde giort og burde giøre mod ham i 
lige casu; og hvorved en Ting kunde afvendes, som vil 
blive talt om længe efter min [Død?]; thi jeg lider her- 
ved mindre end Andre.« 

Som dette Stykke kan siges at indeholde Pikanteri 
mod Gram, saaledes kan det Stykke af Brevet fra Gram 
til Fabricius i Hamborg fra 1728, som er anført tidligere 
i denne Afhandling, siges at indeholde Pikanteri imod 
Holberg, og det kan vel være, at der oftere er kommet 
Noget lignende frem fra begge Sider, enten det er sket 
aabenlyst eller det kun er sagt i Breve. Men derfra at slutte, 
at der har hersket Fjendskab eller Uvenskab imellem 
dem, det gaar ikke an. I Brevene, som Gram skrev til 
Greve Christian Rantzau, er Holberg nævnet nogle faa 
Gange, og han er da omtalt meget venligt. Vigtigt er i 
den Henseende Brevet skrevet den 21. Maj 1741 S i 
hvilket Talen er om »Niels Klim,« der saavelsom »dens 
Auctor bleve til Lykke staaende paa deres fire Been,« 
og hvor der udtales Ønske om, at »vor ærlige Holberg« 
maa slippe godt igjennem ved sitKjøb af Brorup. Eller 
Brevet af 13. Maj 1734, hvor dette Sted forekommer 2. 
»Det er Skade, at Assessor Holberg maae ikke faae For- 
lov til, eller tør vove det paa egen Haand, at skrive os 
enten nogen Comedie eller Argus om disse Tider; thi da 
skulde man vel, under anden Haand, fournere ham Et 
og Andet, og deriblandt ogsaa Noget om disse nye apo- 



1 Odin Wolff, Journal for Politik etc, Kbh. 1810, II., S. 109-10. 

2 Sammesteds, I., S. 198. 

Chr. Bruun: Om Ludvig Holberg. 7 

stoliske Folks Bodkamp.« Gram var en ligesaa kritisk 
Natur som Holberg, men han udtalte sin Dora paa en 
mild Maade, selv om han dømte strengt, og der var et 
lunt Humor i ham, hvilke begge Dele maatte nærme ham 
til Holberg, hvor forskjellige Karakterer disse to Mænd 
end vare. Holberg har intet Sted i sine Skrifter nævnet 
Gram ved Navn. 

Det vil ikke være umuligt, fra Holbergs sidste Leve- 
aar at fremdrage Udtalelser af ham, som vidne om, at 
han godt kunde kjævles med sine Kolleger ved Universi- 
tetet, f. Ex. i Anledning af Regnskaberne for Universi- 
tetet, hvilke engang fremkaldte en Proces imellem Holberg 
og Horrebow. Men det vilde være lige saa urimeligt 
deraf at slutte, at de vare Uvenner, som det vilde være 
urimeligt, af hans Processer som Godsejer ^ at drage 
nogen almindelig Slutning med Hensyn til Holbergs Sinde- 
lag overfor Begreberne Fjendskab, Uvenskab. Holbergs 
Processer vidne snarest om en vis Iver hos ham i, til det 
yderste at ville holde paa hvad han mente, der var 
hans Ret. 

De Forhold, i hvilke Holberg har staaet til forskjel- 
lige af sine Samtidige, som ere nævnte ovenfor, have 
næppe i n6gen Grad, endsige i nogen betydelig Grad, 
havt Indflydelse paa hans Liv. Og det Samme maa vist 
ogsaa siges at gjælde Forholdet overfor to Mænd, som 
fortrædigede ham, nemhg Joachim Richard PaullU som 
var Sekretær i Hofretten, da han 1724 anonymt udgav 
sin »Politiske Kandestøber,« der var en Omstøbning af 
Holbergs Skuespil af samme Navn, og Bogtrykker Povel 
Phønixberg, som eftertrykte Holbergs Komedier. Hol- 



^ Se: V. Dahlerup, Om Holbergs sidste Autobiografi (Epistel 
Nr.447), i 1 Hist. Tidsskrift,* VI. R., 4, S. 368 fF. - Sml. Karl 
Deichmanns Bemærkninger i > Histor. Tidsskr,« HL, Christiania 
1875, S. 86—87, i L. Daae's Nogle holbergske Analekter. ) 

berg har, som bekjendt, med ypperligt Lune behandlet 
disse to Mænd, idet han 1724 ledsagede første Bind af 
anden Udgave af Komedierne med et Svar paa Fortalen, 
som den anonyme Forfatter havde sat foran sin »Kande- 
støber,« og 1725 i tredie Tome af Komedierne skrev en 
^Dedicatio* til den navngivne Bogtrykker Phønixberg. 
Holberg har naturligvis ærgret sig over disse to Mænds 
Fremgangsmaade, men nogen Forbittrelse imod dem har 
han næppe bevaret i lang Tid. 

Men der er en Side under Holbergs Forfattervirksom- 
hed, hvor der kan blive Tale om Fjendskab, Uvenskab, 
og det er paa den Tid, da Forfatteren Ludvig Holberg 
forsvinder og lader Forfatteren Hans Mikkelsen træde 
frem. 

Efterat have fortalt sit Livs Historie i »Epistola« 
skriver han^: »Nu kunde jeg ende mit Brev, hvis jeg ikke 
til Slutning vilde føje Noget til om min Karakter og min 
Levevis. Thi da der er faa af Professor-Standen, som mere 
have været udsatte for sine Medborgeres Kritik end jeg, 
saa haaber jeg, at det ikke vil være ukjærkomment, om 
jeg maler mig selv af med samme Pensel og med samme 
Frimodighed, med hvilken jeg har afmalet andre.« 

Det, som her er sagt, er ikke rigtigt; thi Professor 
Ludvig Holberg har ikke været udsat for PubHkums 
Kritik, men det er »Hans Mikkelsen,« som har været det. 
Holberg har her sammenblandet sine to Navne, sine to 
Personer, og det har han gjort paa en mærkelig Maade 
i sin »Epistola,« thi fra Begyndelsen af og lige til Side 199 
maa f. Ex. en fremmed Læser tro, at Ludvig Holberg 
har udgivet sine poetiske Arbejder med sit virkelige Navn 
paa Titelbladene. 

Men paa denne Side 199 er det sagt paa Prent af 
selve Forfatteren til »Epistola ad virum perillustrem,« at 



^ Epistola, S. 199. 

7*' 

det er ham, Ludvig Holberg, som har skrevet under 
Navnet Hans Mikkelsen^. 

Her raaa der dog gjøres opmærksom paa en 
ret mærkelig Forskjel paa Epistolas latinske Original- 
Udgave og den danske Oversættelse af denne Bog fra 
1745. I den latinske Original læses S. 2: »Compleæus 
sum, non ita pridem qvatuor libris historiam Petri 
Paarsu,<s^ og her har altsaa Ludvig Holberg givet Navn 
til »Peder Paars «.« S. 5 læses, ved Fortællingen om at 
Holberg 10 Aar gammel blev Korporal, men senere blev 
Professor Philosophiæ, at dette »est mira ^ prope 
modum Ovidiana Metamorphosts,^ Dette sidste Sted 
er i den danske Oversættelse blevet til, at »jeg neppe 
troer Mage dertil findes udi Hans Mikkelsens Forvand- 
linger^.« Oversætteren har ikke holdt sig tro til Origi- 
nalen, men har formodentlig meent, at, da saamange Aar 
vare forløbne siden Originalen udkom, kunde han nok 
tage sig den Frihed, at sætte Pseudonymet Hans Mikkel- 
sen ind i Stedet for O vids Navn*. 



1 Sml. nedenfor S. 102. 

2 Sml. S. 13. 

^ Oversættelsen, S. 4. 

* Holberg har selv begaaet en snurrig Lapsus paa Side 198 i 
sin »Epistola.« Han henviser nemlig til *præfationes apologe- 
ticæ epistolæ huic subneææ,* medens der ikke er knyttet apo 
logetiske Fortaler til Brevet. I den tredie Udgave af »Epistola* 
er Stedet rettet til T>præfaUonis [o: præfationes] apologeticæ 
operibus meis poeticis suhnexæ.*^ L. Holbergii, Opuscula 
qvædam latina, L, S. 198. Dog, mon Holberg ikke havde 
tænkt paa at sætte apologetiske Fortaler foran sin første Epi- 
stola, men har opgivet denne Tanke og istedenfor sat den For 
tale i Spidsen for sin Bog, som nu staar der i første Udgave? 
Det Blad, som indeholder Titlen og Fortalen, er ikke første 
Blad af første Ark i Bogen, men er klæbet til foran det. En 
anden lapsus, som vidner om en unøjagtig Redaktion, har 
Holberg begaaet i sin tredie »Epistola.« Her siger han nem 
lig, Opuscula qvædam latina, IL, S. 4: >//i Epistola antecc 

Der læses nu umiddelbart foran det ovenfor over- 
satte Stykke en længere Udvikling, der maa fremdrages, 
for at den kan ses i Sammenhæng med den Udvikling, 
som i det Følgende vil blive gjort gjældende. Efterat 
have fortalt om sit Digt »Metamorphosis« og den Be- 
vægelse, det fremkaldte, fortsætter han paa^ følgende 
Maade*: 

»I Fortalen til dette Digt gav jeg tilkjende, at jeg for 
Alvor tænkte paa, at holde Fred med Menneskeslægten. 
Nogle troede, at Anledningen til denne Fredslutning skrev 
sig fra Samvittighedsskrupler og Fortrydelse over min 
tidligere Fremgangsmaade, som jeg nu fordømte. Men 
de tage Fejl; thi vel fortryder jeg, i saa mange Aar at 
have pløjet denne Mark med saa ringe Høst, men jeg 
skammer mig ikke ved en Beskjæftigelse, hvilken jeg 
mener smykker en Filosofs Liv. Med hvilket Sindelag 
og med hvilket Formaal jeg saalænge har sejlet imellem 
disse skarpe Skjær, gives tilkjende ved de Forsvars- 
Fortaler, som ere knyttede til dette Brey (»epistoke hutc 
subnexæ«)] dog de, som ikke lade sig røre ved dem, 
men vedblive at mistænke mig og at skjælde mig ud, 
dem byder jeg at nævne sammen med mig de ved Lær- 
dom, Ærlighed og Fromhed udmærkede Mænd, hvis 
Vidnesbyrd jeg sikrede mig, da jeg udgav mine Digte, 
Satirer og Komedier. Derfor, har jeg her taget Fejl, saa 
har jeg gjort det i. Fællig med de bedste Mænd, hvilke 
have tilskyndet mig til at skrive og have givet mine 
Skrifter deres Bifald. 



denti pollicitus sum Historiam Ecclesiasticam Danico idio- 
mate,* Men han har ikke i det foregaaende Brev (>Epi3tola 
altera«) talt et Ord om et saadant Arbejde. Derimod har han 
berørt det i Fortalen til de fem første Bøger af Epigrammerne, 
der ere trykte i første Bind af Opuscula efter den anden 
»Epistola.« Opuscula qvædam latina, II., S. 233. 
Epistola, S. 198. 

Og denne Tilstaaelse maa være tilstrækkelig til at 
afvaske alle de Beskyldninger, som ere skrevne paa min 
Regning. Thi hvis jeg vilde nævne alle dem, ved hvis 
Raad jeg har ladet mig .lede, hvis Domme jeg har ud- 
forsket, før mine Værker lagdes i Pressen, saa vilde al 
Mistanke om et ondt Sindelag forsvinde. Mest er jeg 
dog bleven afskrækket fra at skrive ved de mange Spotte- 
digte, der ere blevne udspredte i Byen, og i hvilke nogle 
anonyme Skriblere næsten med Tøjlesløshed have sat 
Sejl til for deres vilde Lidenskaber. Og det har ikke 
manglet paa dem, som, enten de have været urigtig under- 
rettede og have havt min Karakter mistænkt, eller de ere 
blevne forledte ved deres onde Sind, ikke have taget i 
Betænkning at nævne mig som Forfatter til dem. Men 
ved den almægtige Gud bevidner jeg, at der Intet er for- 
fattet af mig i den skjemtende Manér, uden hvad der er 
udkommet under Hans Mikkelsens Navn.« 

Er det ikke et forpint Hjerte, som her har talt ud? 
At tænke sig, at det er Holberg, den Mand, der har 
skrevet »Peder Paars« og de mange Skuespil for den 
danske Skueplads, som nu opfører en saadan Jeremiade ! 
Hvorledes hænger dette sammen? Mon man er forpligtet 
til at tage hvert af disse Holbergs Ord bogstaveligt? 
Eller kan man trøste sig med, at Tankerne iklædte den 
latinske Form have faaet en langt større Vægt end der 
egentlig tilkommer dem? Her er der nu det beklagelige 
Forhold, at de bekjendte Ord : »Audiatur et alter a par s<^ 
ikke kunne finde Anvendelse, thi man veed næsten ikke, 
hvor man skal søge efter denne altera Pars. For at 
blive ved Holbergs Digt »Metamorphosis,« da udkom der, 
som bekjendt, et versificeret Angreb paa det af en, der 
kaldte sig: »Michel Hansen, Brændeviins Brænder og 011- 
tapper i Callundborg,« et Folio- Ark stort, rimeligvis trykt 
af Povel Phønixberg, og paa dette Angreb blev der 
svaret ved: »Briller at see igiennem, naar mand vil læse 
Mickel Hansens Bref verteret af Tysk paa Dansk for dem 

der icke har læst Metamorphosin,« et Folio-Blad ^. Dette 
sidste maadelige Produkt har man i forrige Aarhundrede, 
med Urette, tillagt Holberg. Hvem der har skrevet under 
Navnet Michel Hansen, har man vidst i forrige Aar- 
hundrede, men Forfatterens Navn er først for tyve Aar 
siden blevet fremdraget fra Karl Deichmanns Optegnelser 
af Hr. Professor Ludvig Daae^, Forfatteren er Gerhard 
Treschow, der var født 1705, blev Student 1720, Alumnus 
paa Borchs Kollegium 1723; han var 21 Aar gammel, 
da Metamorphosis udkom og han skrev sit Angreb paa 
dette Digt. Den unge Mand, som 20 — 30 Aar senere, 
endnu i Holbergs Levetid, vandt et Navn (1753 udkom 
hans Bog: »Danske Jubellærere«) har maaske været Hol- 
berg ganske ubekjendt, da de omtalte Digte fremkom. 
Andre Kritiker over »Metamorphosis« i Versform eller i 
Prosa fra Tiden efter 1726 kjendes ikke, de ere aldrig 
blevne omtalte af Nogen, og det synes da, som om man 
maa antage, at det er Treschows Vers, som have øvet 
en saa stærk Virkning paa Holberg, at han har maattet 



^ Begge disse Skrifter ere aftrykte i L. Holbergs mindre poetiske 
Skrifter, udgivne af F. L. Liehenberg, Kbh. 1866, S. 300 ff. — 
Werlavff^ Povel Johannes Phønixberg, i »Histor. Tidsskr,« III. R. 
2. Bd. S. 13 ff. 

^ L. Daae, Nogle holbergske Analekter, I. Pseudonymen Mikkel, 
Hansen, »Histor. Tidsskr.,« IIL, Kristiania 1875, S. 80 ff. 

^ Stærke Ord, Overdrivelser holder Holberg nok af at bruge. 
Saaledes siger han i Anledning af Komedierne: >Jeg blev af- 
skrsejkket fra at skrive dem af den Forbitrelse, som den Slags 
Skribent- Virksomhed fremkalder; thi af alle de Lynstraaler, 
som nylig vare slyngede imod mig, havde jeg faaet Erfaring 
for, hvor vældigt et Arbejde det er at stride med hele Menneske- 
slægten.« Epistola, S. 133—34. I Fortalen til de fire Skjemte- 
digte siger Holberg, at man »havde uddelt smaa trykte Pas- 
qviller imod ham« i Anledning af Peder Paars. Mindre poetiske 
Skrifter, Udg. 1866, S. 112. Men i Fortalen til Peder Paars 
siger han udtrykkelig, at der kun var trykt eet Vers imod 
dette Poema. Peder Paars, Udg. 1863, S. 18. I sine Med- 

give sin Fortrydelse Luft i denne Veklage. Og her er 
det værdt at lægge Mærke til, at Holberg i sin Omtale 
af Pasquillanten, der skrev imod »Metamorphosis,« bruger 
ligesaa voldsomme Udtryk, som han brugte i sin Omtale 
af Andreas Hojers Dom over »Introduction til de for- 
nemste Europæiske Rigers Historie.« 

En Gang tidligere tog Holberg en lignende Sag paa 
en anden Maade. I Udgaven af »Peder Paars« fra 1720 
fortælles, at der var gjort adskillige Vers imod dette 
Poema, af hvilke dog kun eet var trykt. Det ene Vers, 
paa 12 Linier, som gaar ud paa at henvise Peder Paars 
til Benyttelse i Hemmeligheden, aftrykker Hans Mikkel- 
sen og føjer en Kommentar til. Den Gang gjorde Hol- 
berg Løjer med Pasquillanten. 

Det er Skade, at der er bevaret saa faa Vidnesbyrd 
om, hvorledes der dømtes om Holbergs Digte strax, da 
de fremkom. Man kjender Rostgaards Klage over første 
Bog af Peder Paars, Pasqvillen mod Peder Paars og 
Pasqvillen imod Metamorphosis, Hojers korte Bemærk- 
ninger om Skjemtedigtene. Greve Christian Rantzati 
sendte Christian Falster første Bog af Peder Paars med 
et Brev dateret 22. Febr. 1720, og han skriver deri\ at 
Digtet er »efter mit Tykke en smuk Invention og klygtig 



deleiser om Niels Klim fortæller Holberg i Epistola III., Opus- 
cula latina, IL, S. 10, at da »den underjordiske Rejse« var 
bleven trykt iTydskland, kom der et eneste Exempl ar (»wmcwm 
exeniplar*) af Bogen til Kjøbenhavn, og dette satte hele Byen 
i Bevægelse i*totani urhem commocebat^). Heden lagde sig, 
da det kom i Hænderne paa Folk, som kunde dømme klogt og 
ædrueligt, thi d^ lagde Stormen sig lidt efter lidt, og de Fleste 
kom til Sands og Samling (»arf sanam mente/n redienmt 
pferique*).* Erindres det nu, at »den underjordiske Rejse« er 
skreven paa Latin og følgelig kun kunde læses og forstaas af 
en mindre Kreds, overdriver Holberg, naar han fortæller om 
de Virkninger, som dette eneste Exemplar havde. 
Falsteriana ved Chr. Bruun, Kbh. 1869, S. 130. 

Indfald, af samme Autor skal og hosføjede Liden tids- 
fordriv være, i Paars finder jeg Versene under Tiden ej 
af de rigeste, og veed ej, om de ofte forekommende 
Negligences ere affectation.« Den »liden Tidsfordriv,« 
som Rantzau nævner, kjendes ikke; mon det er det 
samme Skrift, som Andreas Hojer sigter til i et Brev 
skrevet til Magister Holger Olivarius fra Kjøbenhavn den 
15. September 1720^: »Peder Paarses Cpntinuation skal 
jeg have den Ære at sende, naar den kommer frem. 
Imidlertid kommer der en anden Piece ud, der kaldes 
Uskyldig Tidsfordriv, som bestaar i Gravskrifter og Epi- 
grammatibus, og hvorudi den gode Paars i Sviten vil 
blive medhandlet.« — Havde der været bevaret flere 
Domme, saa vilde der have været en Mulighed for bedre 
at kunne kontrollere Holberg. Nu staar han saa ene 
med sine Fortaler, sine Apologier, sine Kritiker, og — 
kan man stole paa ham? 

Holberg har fra første Begyndelse af, da han op- 
traadte som Forfatter, betragtet sig som om han havde 
en Mission, nemlig den, at forbedre det danske Sprogø; 
det vil sige : paa rent Dansk at skrive Bøger om Æmner, 
som Ingen tidligere havde skrevet om herhjemme. Med 
sin forunderlige Gave til at føre Pennen, og sin store 
Ævne til at finde og vexle Themaer og til at behandle 
dem paa en selvstændig, original Maade, bragte han sine 
Landsmænd det ene Nye efter det andet, og hans Skrifter 
fandt stor Udbredelse. Holberg var sig bevidst, at han 
gjorde sine Landsmænd noget godt, men han blev sig 
vist ogsaa bevidst, at det han gjorde var godt; gjentagne 
Gange erindrer han sine Læsere om hvad han har ud- 



^ H, F, Rørdam, Historiske Samlinger og Studier, I., Kbh. 1891, 

S. 372. 
^ Se Holbergs knrngnmg til Kongen fra 1714, udgiven af M. N. C. 

Kali Rasmussen i »Histor. Tidsskr.,« HL R., 1., Kbh. 1858— 59, 

S. 96—97. 

rettet, om hvad han har skrevet, som om det var nød- 
vendigt for ham, at holde PubHkum ajour med sine gode 
Gjerninger imod det ^. Han var næppe fri for at beundre 
baade sine Skrifter og sig selv, og han holdt mest af, at 
andre skulde dele denne Beundring af dem og af ham. 
Der udviklede sig efterhaanden en ejendommelig Stem- 
ning hos ham, og den havde sit Udgangspunkt i hans 
legemlige og i hans aandelige Befindende. 1 den første 
Henseende var han i høj Grad. sensibel, og han maatte 
agte meget paa sig selv, studere sig selv, beskjæftige sig 
med sig selv, og det i den Grad, at han i det uendelige 
har fortalt om sit Legeme, sine Sygdomme, om hvad han 
kunde taale og hvad ikke, om sin Levevis i mangfoldige 
Retninger, ret som om hanmente, at Alt dette nødvendig- 
vis maatte interessere hele Folket i samme Grad som 
det nødvendigvis interesserede ham selv. Thi man skal 
ikke let finde Exempler paa, at en Forfatter i den Grad 
som Holberg har gjort det, paa uventede Steder i sine 
Skrifter jader sin egen Person træde frem, for at bruge et 
Holbergsk Udtryk: »usque ad nauseam.« Men Holberg siger 
(med en vis Selvtilfredshed) 2 : »Da jeg har stræbt at op- 
drage, ikke mindre ved min Livsførelse end ved mine 
Skrifter, er Exemplet ikke mindre nødvendigt end Leve- 
reglerne.« 

Under al denne Skrøbelighed bode der en Sjæl i 
ham, som var af et cholerisk Temperament; han tog sig 
det nær, naar Noget gik ham imod, og saa blev han 
vred, thi, skriver han»: »Natura fervidus sum ae in 
iram pronus,<^ o: »Af Naturen er jeg ilter og tilbøjelig 
til Vrede.« Opdagede han, at Alle ikke i lige Grad satte 
Pris paa ham eller paa hvad han skrev, elierat de ikke 



^ Se f. Ex. Fortalen til Epigrammerne, Fortalen til Heltinde- 
historierne. 

2 Epistola III. i Opuscula latina, IL, S. 93. 

3 Epistola, S. 131. 

forstode det paa rette Maade, saa blev han ærgerlig. 
Deraf fulgte, at han ledsagede sine poetiske Skrifter med 
vejledende Fortaler, Apologier og Forklaringer, som 
kunne være morsomme nok at læse, men som ere noget 
vildledende, eftersom man ikke altid veed, hvem det er, 
han tiltaler eller vil i Kast med. Den første Bog af 
»Peder Paars« indledes med en »Fortale til Indbyggerne i 
de Nye Boder, dem, som boe længst ved Volden, item 
alle dem, som høre under Seigr. Nagels Fane,« det vil 
sige: Matroser og deres Familier, utugtige Mænd og 
Kvinder, Sælgere og Sælgersker, over hvilke Torve- 
mesteren Karl Kasper Nagel, en raa og ubehøvlet Per- 
son, førte Regimentets Men det var dog vel ikke den 
Slags Læsere, det laveste Publikum, han havde i Tankerne, 
da han skrev sit Digt; i ethvert Fald maatte han være 
forberedt paa, at de slet ikke forstod ham. Holberg var 
saa vel kjendt med Literaturens Historie, at han vidste, 
at, naar en Forfatter traadte frem med noget Nyt, saa 
mødte der ham let Modstand, og man gav hans Digte en 
urigtig Fortolkning 2; det kunde derfor ikke overraske 
ham, at han kom til at dele Skjæbne med saadanne For- 
fattere. I sin »Epistola« udtaler han sin Glæde over, at 
der var mange, som vare sunde Fortolkere og kraftige 
Forsvarere af hans Digt om »Peder Paars,« at det læstes 
af wirts gravtssimts,<^ at det endog var blevet bekjendt 
baade i Sverig og Tydskland; men han omtaler ogsaa, 
hvorledes mange vrededes over det, misforstode det og 
gav det en forkert Fortolkning, fordi de kun plejede at 
læse Bryllupsvers, Begravelsesvers eller Lovsyngelsesvers, 
det vil sige Læserne fra den store Hob. — Holberg siger, 
at saasnart det blev bekjendt, at han var Forfatter til 



^ Se om ham og hans Regimente O. Nielsen, Kjøbenhavns Hi- 
storie og Beskrivelse, VI., Kbh. 1892, S. 300 ff. 

2 Se f. Ex- Just Justesens Betænkning over Peder Paarses Hi 
storie, Holbergs Peder Paars ved F, L. Liebenberg, S. 15. 

Pede r Paars (»cum innotuerit nomen meum<^)^ takkede 
de sunde og forstandige Kritikere ham for Digtet. Naar 
mon dette skete? Det vilde det være af stor Interesse at 
vide. Mon det var i Aaret 1723, da Albert Thura i sin 
danske Literaturhistorie fortalte, at Holberg havde skrevet 
Peder Paars og Skjemtedigtene^? 

»Skjemtedigtene« synes ikke at have fremkaldt nogen 
videre Bevægelse. Dog dvæler Holberg ret udførligt 
ved dem i sin »Epistola;« han omtaler de apologetiske 
Fortaler, som ledsage dem, i hvilke han møder de Be- 
skyldninger, som vare rejste imod ham, påaviser, hvilket 
Maalet er for hans Digte, og lægger sit Sindelag for 
Dagens Lys. Han siger, at dette hjalp Noget til at dysse 
Vreden imod ham ned, medens der dog var mange, som 
vedbleve at være mistænksomme imod ham 2. 

Om »Komedierne« taler Holberg ret med Fornøjelse, 
thi de gjorde Lykke, og det glæder ham. Han siger: 
»Grunden til at mine Stykker vandt saa stort Bifald og 
bleve spillede med saa stor Fordel for Skuespillerne og 
at de ere blevne gjentagne saa ofte, det maa hverken 
tilskrives Nyhedens Interesse eller de Spillendes Kunst. 
Der var nok dem, som med skjæve Øjne saae paa dette 
Held, og som nu i Hemmelighed gik angrebsvis til Værks, 
nu i aaben Mark løb Storm, men dette Arbejde var for- 
gjæves for dem alle. Thi lige indtil den Dag idag holde 
mine Komedier sig under den store Hobs som under de 
faaKjenderes Beskyttelse.« Men han var dog ret tilfreds 
med at Komedierne en Tid standsede, »thi jeg er nu 
bleven fri for al den Uro, al den Vrede og alle de 
urimelige Arbejder, der bestandig krævedes, saalænge 
Theatret holdtes gaaende, saa at jeg var nær ved at 
sætte baade mit Helbred ogmineÆvner til.« Strax efter 



1 Alb. Thura, Idea histor. litter. Danorum, Hamb. 1723, S. 356. 
Thura havde fa aet Meddelelser fra Holberg til sit Skrift 

2 Epistola, S. 130—32. 

siger han: »En Følge af denne uafbrudte Skriven var 
det, at jeg mærkede, at jeg tabte Kræfterne; derfor 
fattede jeg den Plan, at rejse til de varme Bade i Aachen, 
og i Begyndelsen af Juli begav jeg mig paa Vejene« 

Selv for en kraftigere Natur, end Holberg var, 
maatte et saa mægtigt Arbejde som det, han havde ud- 
ført i Aarene 1719—1727, virke svækkende. Man tænke 
sig, ved Siden af en hel ny Virksomhed som Professor, 
at skrive et Digt som Peder Paars, Skjemtedigtene og 
25 Komedier! Holberg fortæller om disse Digterværkers 
Tilblivelsesmaade ret som om de vare faldne ned fra 
Maanen, og at han slet ikke havde tænkt paa at slaa 
ind paa en saadan Forfattervirksomhed; men det er maa- 
ske muligt, at der er gaaet en længere Forberedelse 
iforvejen, som han ikke tydelig har sagt Noget om. 
Naar Holberg saaledes fortæller «, at han i to Aar i den 
Grad led af Hovedpine, at han maatte afholde sig fra al 
Spekulation og i den Tid ikke læste Andet end historiske 
Bøger og Tidsskrifter, men at han, da disse Aar vare 
forløbne og Sygdommen havde flyttet sig, mest glædede 
sig ved filosofisk Spekulation og ved Poesi, og paa den 
Tid skrev Peder Paars, Skjemtedigtene og Komedierne, 
ligger det saa ikke nær at tænke sig, at den megen 
Hovedpine kom af den Gjæring, hans Aand befandt sig 
i, medens Tankerne vare beskjæftigede med de mærke- 
lige Digterarbejder, som han snart skulde give Form? 
Der kan endvidere lægges Mærke til, at Holbergs Yndlings- 
Betegnelse for sine Komedier: »moralske Comoedier,« 
allerede kommer frem i Just Justesens Betænkning over 
Peder Paarses Historie i Udgaven af dette Digt fra 1720, 
og at han sammesteds gjør opmærksom paa 8, at om 



' • Epistola, S. 143-46. 
« Epistola,. S. 202. Sml. ovenfor S. 61. 

8 Holbergs Peder Paars udg. af F. L. Liebenberg, Kbh. 1863, 
S. 10, S. 14. 

han end ikke har skrevet Vers før, har han dog iagt- 
taget Reglerne om Akcenten, hvilket maa have krævet en 
Forberedelse. Ogsaa kan det erindres, at Holberg i 
Epistel 447 i femte Bind af Epistlerne bruger disse Ord ^r 
»Jeg er Stifter af Skue-Pladsen her i Landet,« og at et 
lignende Ord forekommer i Holbergs Tordenbrev (dat. 
17. Maj 1753) til samtlige Akteurer: »Jeg ser ikke gierne, 
at [Comoedien] skulde falde, efterdi jeg er første Stifter 
deraf.« Thi det er ikke umuHgt, at Holberg hentyder til 
Noget mere end til den Kjendsgjerning, at han er den 
første, der har skrevet danske Skuespil, nemlig dertil, at 
han er den, der har sat den sceniske Virksomhed i Gang, 
den der har taget Initiativet til Oprettelsen af en dansk 
Skueplads, et dansk Theater. Og at dette da maa have 
voldet ham meget Arbejde, meget Hovedbrud, forstaar 
sig af sig selv. Thi Sagen er den: der maa have været 
En, som tog Initiativet, eftersom den Slags Institutioner 
ikke skabes af sig selv; men hvem andre end netop Hol- 
berg kan man pege paa som Theatrets Skaber, Stifteren, 
dette Ord taget i videst Forstand? Og det fremgaar tyde- 
lig nok af de fremdragne Ord fra »Epistola,« at han i 
Aarene 1722 til 1727 har havt meget med Theatret at 
giøre. — Der kan ogsaa mindes om, hvad Holberg for- 
tæller i sin tredie »Epistola «,« at »medens den danske 
Skue-Plads var i Floer hos os, forsøgte vi at sætte nogle 
Engelske Comoedier over i det Danske Sprog, men der 
var ingen, som fandt Smag i dem.« Man vil næppe tage 
Fejl, hvis man istedenfor »vi« skriver »jeg,« og altsaa 
tillægger Holberg disse Oversættelser. Og skulde denne 
Gisning end være urigtig, saa maa dog Notitsen tyde paa, 
at Holberg har havt Noget at gjøre med selve Theatret. 



1 Holberg, Epistler, V , Udg. Kbh. 1875, S. 20. Th. Overskou, 
Den danske Skueplads, IL, Kbh. 1856, S. 136—37. Sml. oven- 
for S. 28 Anm. 3. 

2 Opuscula latina, II., S. 111; Oversættelsen, S. 235. 

Et Sted i »Epistola« omtaler Holberg, i Anledning 
af at den danske Skueplads blev lukket \ at denne Be- 
givenhed var ham ikke helt ubehagelig, da han, saalænge 
Theatret stod, havde havt meget Arbejde og mange 
Ærgrelser, hvilke han nu var bleven fri for, idet disse 
besværlige og kostbare Arbejder (»labores molesti simul 
ae sumptuosU) vare standsede. Naar det er udtalt, at 
Holberg her har sigtet til sin Komedieskrivning, saa kan 
dog vist ogsaa den Mening uddrages af Holbergs Ord, at 
det var selve Theatret, som havde voldet ham Arbejde 
og Udgifter ved dets Oprettelse og Drift 2. 

Nok er det, at Holberg trængte til Hvile; han var 
begyndt paa Digtet »Metamorphosis,« men lod det ligge, 
drog afsted og kom først hjem i Foraaret 1726. I Paris 
led han en stor Skuffelse, thi det lykkedes ham ikke at 
faa to af sine Komedier, som han havde oversat paa 
Fransk, opført paa et fransk Theater, Noget han vist 
med en vis Ærgjerrighed havde stræbt efter, og som 
maaske havde tilskyndet ham til at rejse til Paris og 
blive der saa længe 3. Da han var kommen hjem, gjorde 



1 Epistola, S. 144-45. 

^ J. Martensen, Om Pernilles korte Frøkenstand, i »Museum,« 
1894, S. 377. — I Wielands Nye Tidender om lærde Sager, 
1725, Nr. 13, S. 195, siges i en Anmeldelse af den tredieTome 
af »de saakaldte Hans Michelsens Comedier,« at Autor »foruden 
sin store Møye ey har havt faae Udgifter ved« de første 
»tvende Tomers Forlag.« I Dedikationen til Phønixberg, som 
staar i tredie Tome af »Hans Mikkelsens Comoedier,« siger 
Holberg, at han af de to første Tomer har »til 800 Exemplarier 
paa Halsen,« af hvilke han intet har kunnet sælge, siden 
Phønixbergs Eftertryk fremkom. Holbergs Comedier ved F, L, 
Liehenbercj. III., Kbh. 1870, S. 637. 

^ Holberg fortæller i sin tredie Epistola (Opuscula latina, IL, 
S. 122), at han T>aliqcot annis abhinc* O: »for nogle Aar siden* 
lod den politiske Kandestøber oversætte paa Hollandsk (og paa 
Tydsk), for at mærke, om hans Komedier kunde vente sig 
noget Bifald, naar de bleve oversatte paa fremmede Sprog. 
Denne hollandske Oversættelse syntes han var endnu lystigere 

han »Metamorphosis« færdig og fik Digtet udgivet. Dets 
Modtagelse faldt anderledes ud, end han havde haabet, 
og det ærgrede ham i højeste Grad; maaske han endnu 
var noget rierveus efter de tidligere Arbejder. Han 
skriver i »Epistola:« »dette Digt behagede i høj Grad de 
Fornemme og de literære Kredse paa Grund af det Ædle 
i Opfindelsen, de fine og godt formede Vers, endelig paa 
Grund af Digtets Anordning, idet den ene Fortælling er 
knyttet til den anden og den ene ligesom fødes af den 
foregaaende. Men af den store Hob, der blot 'stirrede 
paa og ledte efter Satire, blev det modtaget med meget 
forskjellige Sindsstemninger.« Derefter omtaler Holberg 
Pasqvillen, der var skreven imod ham; han fortæller, at 
endog Politimesteren viste ham Vejen til at stævne Bog- 
trykkeren for Retten, for at han kunde hævne sig paa 
ham, men at han havde Afsky for Retstrætter og hellere 
vilde lide hvadsomhelst end ligge i Proces. »I Fortalen 
til dette Digt gav jeg tilkjende, at jeg for Alvor tænkte 
paa at holde Fred med Verden og at mit Hjerte nu. gyste 
for mere at skrive Satirer« — derpaa følger det ovenfor 
gjengivne Stykke. 

Naar man seer, hvor udførlig en Omtale Holberg 
skjænker »Metamorphosis,« saa faar man let Indtrykket 
af, at dette Digt blandt hans forskjellige Digterværker 
har indtaget en fremragende Plads for ham, hvilketikke er 
saa underligt, da han i dette fortællende Digt ogsaa frem- 
træder i Egenskab af lyrisk Digter. Digtet har ret ligget 
ham paa "Hjærte, og det blev derfor en overraskende 



end Originalen.« Mon det ikke har været Holbergs Tanke med 
denne Oversættelse paa Hollandsk, at faa den politiske Kande- 
støber opført i Amsterdam, dengang han opholdt sig i denne 
By i 1726 og 1726? Og mon det ikke er ham selv, som har 
skrevet Oversættelsen? At han har beskjæftiget sig med det 
hollandske Sprog og den hollandske Literatur, fremgaar af 
den Maade, paa hvilken han, sammesteds, omtaler Tragedier 
forfattede paa Hollandsk. 



113 

Skuffelse for ham, da man satiriserede imod det. Det 
raaatte jo ogsaa komme til at staa for ham som noget 
Forunderligt, at, medens det tidligere var en Kritiker, 
som vilde have Hans Mikkelsen straffet for første Bog 
af »Peder Paars,« saavardet lige ved at komme dertil, at 
Hans Mikkelsen skulde drage den Bogtrykker for Retten, 
som havde trykket Pasqvillen mod »Metamorphosis« og 
oftere havde udæsket ham. Man kunde dog have ventet, 
at Holberg, der paa saa mange Maader optraadte som en 
^censor morum<f^ ligeoverfor sin Samtid,, havde følt sig 
tilfreds med den gunstige Dom, der blev fældet over 
Digtet, og var for ophøjet til at bryde sig om hvad 
»plebs« sagde om ham. En saadan Mening vilde stemme 
med Holbergs Ytring i »Epistola I.j<_ i Anledning af den 
Maade, paa hvilken Publikum tog imod »den Vægel- 
sindede.« Han siger nemlig i; »Ligesom de, der spille 
paa Luth, ikke læmpe Melodi og Takt efter Mængdens 
Tykke 2, men efter det mindre Tals, saaledes er jeg lige- 
gyldig for Mængdens Gunst, og slaar mig til Ro ved 
hvad de Faa dømme.« Men saadanne Tanker førte han ikke 
ud i Livet, og denne Episode med »Metamorphosis« er da 
vigtig, fordi den afgiver en Maalestok til at gradere Hol- 
bergs Taalsomhed. Thi han vilde have »Folket« med; 
han blev utaalmodig, naar han ikke fik det med, og kom 
der Modsigelse*, saa fandt han ud, at de »Godtfolk« 
vare hans Modstandere. Holberg tog sig da for at 
harcellere imod dem, og det kan godt være, at Vreden 



1 Epistola, S.. 136. 

^ De her brugte Jalinske Ord ere laante fra Cicero^ Dispp. Tuse, 
V., 36, 104. 

3 Det er mærkeligt, at uagtet der er bevaret saa mange skrevne 
Vers fra 18. Aarhundrede, har Ingen fremdraget noget satirisk 
Vers imod Holberg eller Hans Mikkelsen. Der kjendes kun 
dem, som han selv har omtalt, rettede imod >Peder Paars« og 
imod »Metamorphosis.« 

Cbr. Bruun: Om Ludvig Holberg. 8 

over hans Skrifter ikke har været saa stor, som han vil 
gjøre det til, og at, hvis man vil spørge om, hvem der 
gjorde mest Allarm, de Godtfolk eller Holberg, saa maa 
Svaret blive: det gjorde Holberg, af og til skjult under 
Navnet Hans Mikkelsen. Hans Gram var Kritiker ikke 
blot overfor Videnskaben, men ogsaa overfor Mennesker. 
Og som den eneste Udtalelse om Holberg, der er bevaret 
netop fra den Tid, da »Epistola I.« udkom, i April 1728, 
have Grams Ord i hans tidligere i denne Afhandling om- 
talte Brev til Fabricius sin Betydning : »hans Modstandere, 
hvis han ellers har saadanne, som han ofte klagerover;« 
det vil sige: Gram vidste ikke Noget om disse Mod- 
standere. 

Ludvig Holberg siger et Sted i sin »Epistola^:« 
»Mine Digte have mere Vid end Bitterhed, de rette ikke 
paa Lasterne, men de forbedre dem; dog tilstaar jeg, at 
nogle af dem fortjene at dadles. Thi, skjøndt jeg ikke 
af mig selv har paaført Nogen Krig, saa har jeg været 
for heftig og for udholdende imod dem, som have ud- 
æsket mig.« Kort efter siger han: »Jeg kunde ønske at 
mit Digt [d: Peder Paars] kom ud i en ny Udgave alene 
af den Grund, at adskillige Grovheder [»convitia^] , som 
findes i det i rigf Maal [»gutbus scateU], da kunde 
f jærnes ; thi skjøndt de ere komne ind i det mod min 
Vilje, saa er det dog min Mening, at mine Digte have 
ikke faa Brændemærker.« Det pr interessant at læse 
disse Bemærkninger, da de ligesom lægge Holberg de Ord 
i Munden: »pater peccavi^ Allerede ved at omtale sin 
Polemik mod Hojer ved Aaret 1719 indrømmer han, at 
de ikke havde Uret, som mente, at han var faret for 
voldsomt frem imod ham 2. 

Men Hans Mikkelsen og Ludvig Holberg bleve ved 
at raillere over Menneskenes Svagheder, og paastod 



^ Epistola, S. 206. 
2 Epistola, S. 125. 

Holberg end, at han sigtede paa Menneskene i Almindelig- 
hed, saa var det dog naturligt, at de, der levede i Land 
og By sammen med ham, optog Sigtelserne som rettede 
mod sig. Saa bleve Hans Mikkelsen og Ludvig Holberg 
betragtede som Angribere, de Angrebne forsvarede sig, 
raaaske mest i Tale, mindst paa Prent. Holberg afslog 
sine Modstanderes Angreb, og saa faar man ud åf »Epi- 
stolaL,« at det var som om der havde været en uafbrudt 
Krig imellem Holberg, Hans Mikkelsen, hans Medhjælper 
Just Justesen, og hans Modstandere, hans Fjender. Denne 
Betragtning kan nu føres over paa et andet Felt. Det 
kan nemlig komme til at tage sig ud, som om Holberg 
var den Tids eneste Kloge, men at hans Samtidige vare 
nogle uvidende, bornerte Dummerhoveder. Hvis man ved 
disse sidste vil tænke paa den højere, den dannede 
Klasse, saa vil man gjøre denne stor Uret. Thi vel maa 
det indrømmes, at Holberg stod over sine Samtidige paa 
Grund af den sjældne Evne, han besad til at bruge sine 
rige Gaver og paa Grund af sin store og saa forskjellig- 
artede Forfattervirksomhed; men hans Samtidige, som 
havde modtaget en højere Dannelse og stod paa samme 
Trin som Holberg i Kundskab og Indsigt, de kjendte 
ligesaa godt som han de store fremmede Literaturer med 
deres Rigdom paa digteriske Værker, filosofiske, morali- 
serende, religiøse Skrifter, men de manglede Evnen og 
Lysten til at paavirke deres Landsmænd ved at lægge 
deres Kundskaber og Tanker frem for dem i Moders- 
maalet. Christian Falster skrev ogsaa Satirer og ud- 
gav dem, anonymt, paa samme Tid som »Peder Paars« og 
»Skjemtedigtene« kom frem; men han lod dem tale for sig 
selv, han ansaa det ikke for nødvendigt, i Fortaler at 
forklare sine Læsere, hvorledes disse Digte skulde for- 
staas, og de bleve dog læste flittig og udkom i mange Oplag ^. 



^ Af Falsters Satire »Disse Tiders onde Optugtelse« skal der i Løbet 
af fire Aar være solgt 6000 Exemplarer. 

8* 

I sine »Moralske Tanker« har Holberg skrevet en 
lille Afhandling om at forsyne sig med Venner og for- 
lige sig med Fjender. Her forekommer følgende Ytring^: 
»Jeg raader enhver at ansee den ringeste Person som 
een, den han i fremtiden kand trænge til. Jeg haver af 
eget Exempel merket, hvor fornøden denne Erindring er. 
Jeg haver foragtet nogle af mine Fiender, som jeg haver an- 
seet alt for afmægtige til at giøre mig skade. De samme 
ere voxne mig over Hovedet og siden have giort mig Livet 
suurt.« Hvem kan det være, som Holberg sigter til? 

Hermed forlader jeg Themaet.omJHLQlbergsJFjender 
og skal derefter tale om Holberg og . hans Forhold til 
sine Venner. 

Der maa da først erindres om, hvad der allerede er 
berørt i Fortalen til denne Afhandling, at Holberg i sin 
første »Epistola« ved Navn omtaler Personer, med hvilke 
han er kommen i Berøring i sin Ungdom og paa sine 
Udenlandsrejser, men at han saa godt som ikke nævner 
Personer, med hvilke han er traadt i Forbindelse i 
Kjøbenhavn fra omtrent 1718, og at han heller ikke i 
den anden og tredie »Epistola« navngiver de Personer, 
som han plej'ede Omgang med og stod paa en venskabe- 
lig Fod med. Fra deres Side, hvem Holberg betragtede 
som sine Venner, er der overleveret Lidet til Oplysning 
om hans Person eller om det Indtryk, de modtog af ham, 
og følgelig vil der altid blive en stor Lakune i Holbergs 
Biografi. De, som vare de nærmeste til at træde i Ven- 
skabs-Forhold til ham, vare naturligvis hans Kolleger, 
Professorerne ved Universitetet, og af dem atter de, som 
bode til Leje hos ham i hans Prof essorgaard : Hans 
Peder Anchersen og Kasper Frederik Munthe. Det 
fortælles af Schetbe^, at Holberg, omtrent en Maaned 



* Holberg, Moralske Tanker, Udg. 1859, S. 167. 

* Ludwig von Holberg, Peter Paars. Neue Uebersetzung, her 
ausgeg. von Joh. Ad. Scheibe, Kph. u. Lpz. 1764, S. LXXXVI. 

før han døde, lod en Præst kalde, for at han skulde 
række ham Alterens Sakrament, og at to eller tre af hans 
Bekjendte, hvilke vare Professorer, paa hans Forlangende 
deltoge i den hellige Handling; men Scheibe siger ikke, 
hvem disse Mænd vare. Luxdorph har sikkert kjendt 
Holberg personlig, og at Peter Frederik Suhm har 
staaet i personligt Forhold til ham, vides med Sikkerhed ; 
men Suhm var, da Holberg døde, kun 26 Aar gammel, 
saa at Holberg næppe har staaet paa nogen intim Fod 
med ham. At Rostgaard paa sine gamle Dage stod i 
godt Forhold til Holberg, er allerede berørt, og gjennem 
Rostgaard maa Holberg have lært Jakob Langebek at 
kjende. Nogen nøjere Forbindelse mellem Holberg og 
Langebek har næppe udviklet sig. I den udgivne Sam- 
ling af Breve fra Langebek nævnes Holberg nogle faa 
Gange ^, men de der forekommende Ytringer sige ikke 
meget om ham ; f . Ex. i Brevet til Biskop Ludvig Harboe, 
20. Juni 1743, nævnes at »Epistola lU.« nylig er ud- 
kommen: »han hegler dem noget igiennem, der har 
dadlet hans Klimium;« i Brevet til Suhm, 24. Juni 1752: 
»Holberg kan jeg ikke hilse fra, siden han er paa Landet, 
hvor han har opholdt sig, siden han tabte sin Proces for 
Høieste Ret.« Nylig er der udgivet interessante Anbe- 
falingsbreve fra Holberg i Anledning af Besættelsen af 
Professorater ved Sorø Akademi, hvorom Regjeringen 
havde henvendt sig til ham*. Disse Anbefalinger ere 
udstedte den 3. Juli 1747 for Johan Elias Schlegel, den 
22. November 1751 for Jens Schielderup Sneedorf, den 
15. Juni 1752 for Christoffer Lysholm, og disse tre 
Mænd maa Holberg have kjendt. Karl Deichrriann har 
nedskrevet adskillige Bemærkninger om Holberg efter 



1 Breve fra Jacob Langebek, Kbh. 1895, S. 70, 150. 

2 /. Bidstrup, Holberg og Sorø Akademi, »Museum,« 1893, IL, 
S. 35, 42, 46. Sml. L. Koch, L. Holberg og Sorø akademi, i 
»Histor. Tidsskr.,« VI. R., L, Kbh. 1888, S. 203. 

Autopsi; hans personlige Forbindelse med Holberg maa 
falde i Aarene c. 1726 og 1730, og Deichmann er mere ræ- 
sonnerende i sin Skildring, mindre historisk beskrivende ^ 
Det bliver da Johan Adolf Sckeibe, som, i sin Biografi 
af Holberg, med hvem han havde staaet i Forbindelse i 
sex Aar, 1748 — 54, udførligst af alle hans Samtidige har 
givet Bidrag til en Skildring af ham. 

Suhm, som fortæller meget lidt om sit personlige 
Samkvem med Holberg, har meddelt et Par karakter- 
istiske Notitser om ham. Den ene gaar ud paa*, at Hol 
berg og Anchersen formaaede Schlegel til at skrive i 
»Der Fremde« til Forsvar for Langebek under Striden 
mellem denne og Pontoppidan (1746), hvilket Schlegel ud- 
førte i^aa en saadan Maade, at de to Herrer bleve helt be- 
tagne over hans Voldsomhed; Suhm fandt dem meget for- 
skrækkede, Holberg siddende forbauset i sin Lænestol, 
Anchersen gaaende op og ned ad Gulvet og vridende 
sine Hænder, thi de frygtede for at de skulde komme i 
Fortræd. I den anden Notits omtales* Holbergs uvenlige 
Opførsel imod Ole Hemik Møller, Søn af Rektor Joh. 
Møller i Flensborg, da han som Student kom til ham, 
hvilken Uvenlighed forklares af Holbergs Uvilje imod 
Flensborgere og af Erindringen om Andreas Hojer, hvem 
Holberg holdt for at være en Flensborger; O. H. Møller 
besøgte aldrig mere Holberg. Suhm føjer til: »Det er 
lettere at filosofere i Bøger end i Levnet.« 

Juristen Johan Christian Hedegaard har skrevet 
en Biografi af sin Fader Christian Ditlev Hedegaard, 



1 Se: »Budstikken,« UL, Christiania 1821—22, S. 218—24. »Nyt 
histor. Tidsskr.,« VI., Kbh. 1856, S. 397 ff. »Meddelelser fra 
det norske Rigsarkiv,« I., .Christ 1870, S. 14—15. »Histor. 
Tidsskr.,« IL, Krist. 1872, S. 294. 

« P. F. Suhm. Samlede Skrifter, XIV., Kbh. 1798, S. 243. 

^ P. F, Suhm, anf. St. S. 250. O. H. Møller var i Kjøbenhavn 
fra 1738 til 1750, da han tiltraadte Rektoratet ved Flensborg 
lærde Skole. — Hojer var født i Karlum nær ved Tønder. 

der ligeledes var Jurist, og i den giver han en lille Med- 
delelse om Holberg, der lyder saaledes^: Min Faders 
»Smag blev ved daglig Omgang med vor udødelige Hol- 
berg luttret, og, som han selv har fortalt mig, hans Æres- 
følelse pirret ved at være Duusbroder med denne store 
Mand. Hver Morgen besøgte han Holberg, som da i Al- 
mindelighed sad i sit Studerekammer, omringet af saa 
mange Bøger, at man neppe kunde trænge sig frem til 
ham. Hovedet havde han indsvøbt i et hvidt Klæde, og paa 
Bordet stod for ham et Spølkumme med Melk og Kringler, 
hans daglige Frokost. Hvils han nu, naar min Fader 
traadte ind, var fordybet i Studeringer, saa nikkede han 
blot, uden at tale et Ord, med Hovedet, og min Fader 
gik i saa Fald omkring i hans Bibliothek, tog en^Bog 
frem og morede sig med den. Var han derimod ikke 
sysselsat med Arbeide, da samtalede eller spadserede de 
med hinanden.« 

I hvilke Aar disse Besøg gik for sig, omtales ikke. 
Men da Christian Ditlev Hedegaard, der er født 1700 og 
døde 1781, i Aaret 1731 blev Birkedommer ved Rytter- 
distriktet i Fyn, 1746 tillige Birkeskriver, og beklædte 
disse Embeder endnu 1754, da Holberg døde, saa synes 
det, at Besøgene maa have fundet Sted i Aarene 1726—31, 
da Hedegaard levede i Kjøbenhavn*. Beskrivelsen af 
Besøgene er ret karakteristisk, — hvis den er sand — 
men det er ikke noget Betydeligt man faar at vide om 
Holberg ». 

Det meste af alt dette rammer imidlertid Holbergs 
Alderdoms Aar, og det er især om hans Udviklings- Aar 
og om de Aar, da han skrev sine Digterværker, man 
gjerne vilde høre Vennerne tale. Og det er meget at 
beklage, at man ikke er godt underrettet om Holbergs 

1 Tidsskriftet »Iris og Hebe,« Kbh. Juli 1808, S. 80-81. 

* Sml. »Biografisk Lexikon,« VIL, S. 187. 

' I de autobiografiske Oplysninger, som C. D. Hedegaar^d har 

meddelt i »Juridisk, medicinsk etc Tidende,« 1767, Nr. 30— 31, 

er Holberg ikke nævnet. 

Vennekreds og om hans Forhold til den, fordi »Vennerne« 
have spillet en vigtig Rolle for ham under hans For- 
fattervirksomhed og dermed i hans Liv. Herom vil man 
faa en Forestilling ved følgende Uddrag af Holbergs Breve 
til en højfornem Mand. 

Da Andreas Hojer ved de Ord, som han i Fortalen 
til sin »Dånnemårckische Historie« havde udtalt om et 
Skrift af Holberg, havde fornærmet denne, blev Holberg, 
der havde ment det rettest at tie til denne Fornærmelse, 
»af sine Venner indtrængende opfordret til at svare.« 
Og saa udkom »Povel Rytters« Disputats. 

Da Hojers Skrift om Ægteskab mellem Nær- 
Paarørende var blevet bekjendt i Kjøbenhavn, blev der, 
fortæller Holberg, »holdt Raad med Vennerne;« Holberg 
blev tilskyndet af dem til at tage fat paa Hojer, og saa 
kom »Ole Pedersens« juridiske Dissertation^. 

Da Holberg havde skrevet sin første Satire, viste 
han den til »en Ven,« for at høre hans Mening*. 

. Da den første Bog af Peder Paars gjorde Lykke, 
var det de gunstige Kritikere, Vennerne, som opfordrede 
ham til at fortsætte Digtet s. 

»Vennerne« forudsige, at Holbergs Universitets- 
Program fra 1720 vil blive undertrykt*. 

Det er Andre, »Vennerne,« som opmuntre Holberg til 
at skrive Komedier*. Der staar i »Epistola« : nn mentem 
nonnullis venit . . . ludos scemcos danico idiomate 
heic instituer e, et . . . solicitor ad ea reverti, qvæ 
nuper efuraveram; urgebant me crebræ amicorum . . . 
solicitationes,^ hvilket er oversat paa følgende Maade 
1745^: »Jeg fik i Sinde at skrive nogle Comedier, og 



1 Epistola, S. 123, 124. 

2 Epistola, S. 127. 

3 Epistola, S. 129. 

* Epistola, S. 132. 

* Epistola, S. 133—34. 

* Oversættelsen, S. 98. — Den latinske Text bør oversættes saa- 
ledes: »Det faldt Nogle ind at indrette Skuespil i det danske 

som man sluttede, at jeg ikke maatte have saa slet 
Naturel til at skrive saadanne Fabler, blev jeg stedse 
anmodet om igien at tage fat paa det, jeg nyelig havde 
afsagt fra mig; paa den eene Side drev mine Venners 

indstændige Anmodning mig etc « Holberg stred længe 

imod, men endelig: »overvunden af mine Venners Op- 
fordringer lægger jeg Haanden paa Værket og digter Ko- 
medier etc.« »Jeg læste først Stykkerne op for mine 
Venner ... og da jeg mærkede, at de vedblev at for- 
lange dem etc.« Det er ikke mindre end tre Gange, at 
Holberg nævner »Vennerne« saa at sige som Parthavere 
i at Komedierne bleve til 

I Begyndelsen af den anden Epistel fortæller Hol- 
berg: »jeg blev ofte af mine Venner opmuntret til at 
skrive nye Comoedier^« 

I den tredie Epistel fortælles, at det var hans »gode 
Venner,« som idelig opmuntrede ham til at udgive Niels 
Klims underjordiske Rejse, og sikret ved »Vennernes« Dom 
om dette Værk, hvilket de mente ikke var at foragte og 
ikke vilde foraarsage Uroligheder, lod han sig overtale 
til at lade det komme frem«. 

»En Ven« gjennemlæste Holbergs latinske Epi- 
grammer (1—5 Bog), og tyktes om dem. Da Holberg 
dog var tvivlsom, om han skulde udgive dem, var det 
»Vennerne,« som overvandt hans Betænkeligheder og be- 
vægede ham til at lade dem trykke^. Hertil kan endnu 
føjes de mange ved Lærdom, Ærlighed og Fromhed ud- 
mærkede Mænd, der havde autoriseret Holbergs Digter- 
værker til Udgivelse, og som vel ogsaa maa henregnes 
til »Vennerne*.« 



Sprog . . . og jeg blev opfordret til at vende tilbage til det jeg 
nylig havde forsvoret at give mig af med; mine Venners gjen- 
tagne Opfordringer tilskyndede mig.« 
^ Opuscula latina. I., S. 215. Oversættelsen, S. 159. 

2 Opuscula, IL, S. 8, 21. Oversættelsen, S. 174. 182. 

3 Opuscula I., S. 231. 

* Sml. ovenfor S. 101—2. 

Komedien »Plutus« lod Holberg læse af adskillige, 
for at høre deres Betænkning^. 

Hvad kan nu være det Rigtige, det Sande i Med- 
delelserne om disse Venner, som ere aldeles ukjendte? 
Har Holberg, der er saa uforfærdet til at satirisere, 
skjemte, formane, belære sine Medborgere, virkelig været 
en saa svag Mand, at Andre maatte støtte ham og skynde 
ham til at lade sine Arbejder se Dagens Lys? Kan det 
være sandt, at Holberg ikke af sig selv har givet sig til 
at skrive Komedier? Og er det ikke underligt, at det 
mest er, hvor der er Tale om de satiriske Arbejder og 
Digter-Arbejderne, at »Vennerne« tage Holberg under 
Armene, derimod ikke naar Talen er om de historiske 
Arbejder, med mindre de have en filosofisk Retning og 
ere skrevne i et fremmed Sprog. Thi i Fortalerne baade 
til Afhandlingen: »Conjectures sur la grandeur des Ro- 
mains« og til Afhandlingen: »Remarques sur quelques 
positions dans l'esprit des loix« fortæller Holberg, at det. 
er »mes amis,« som have skyndet ham til at udgive 
disse Skrifter. Der er dog et af de Skrifter, som Hol- 
berg skrev i Prosa, hvor et lignende Forhold fandt Sted, 
nemlig den latinske Dialog om det ostindiske Kompagni; 
han havde længe vægret sig ved at skrive om det, da 
han kun var »i Kiøbmands Sager lidet verseret,« men 
»overvunden af mine Venners idelige Begieringer« lagde 
han Haanden paa Værket og skrev sin Pjece paa Latin. 
Opgaven laa her udenfor Holbergs sædvanlige O mraade^. 
Enten maa man tro Holberg paa hans Ord, og saa synes 
han at tabe noget af sin Selvstændighed. Eller ogsaa 
kan man antage, at det Hele noget nær er en Fiktion, 
og at Holberg ved at føre »Vennerne« i Marken ligesom vil 
gjøre sig uskyldig. T|^i, naar Lséserne af »Epistola« og 
dets Efterfølgere fik at vide, at »Vennerne« havde havt 



1 Holberg, Epistler, V., Nr. 447, S. 15, Udg. 1875. 

2 Opuscula latina, IL, S. 216. Oversættelsen, S. 160. 

en saa betydningsfuld Del i Holbergs Digterværker, kom 
han selv til ligeoverfor Uvennerne at staa mere ren ; var 
man vred paa ham, saa maatte alle Vennerne — der 
rigtignok ere navnløse og usynlige — ligesom tage deres 
Del i Vreden. Naar Læserne fik at vide, at Holberg 
havde ladet forstandige, kyndige Mænd gjennemlæse og 
censurere hans poetiske Skrifter, Satirer og Komedier, 
og at han paa deres Approbation havde ladet dem trykke, 
saa maatte de give ham Ret imod dem, som han kaldte 
sine Modstandere. Det er næsten Synd mod Holberg at 
fremsætte en saadan Opfattelse, thi det er jo saa godt som 
at beskylde ham noget for Fejghed ^. 

Vende vi os endelig til »Epistola ad virum perillu- 
strem,« saa finde vi her noget Lignende. Det er ikke 
Holberg selv, der har fundet paa at skrive sit Livs Hi- 



De navnløse Venner komme frem til forskjellige Tider i Hol- 
bergs Liv. Nogle Exempler herpaa skulle anføres. Da han 
en Gang er faldet paa at veje af hvad han skal spise, saa 
trænge hans »Venner« ind paa ham, for at han skal holde op 
med en saa forkert Levemaade, da han ellers vil krepere 
(Epistola I., S. 200); det samme sigter han til i Epistola III., 
hvor han beretter, at det var for 40 Aar siden, at »Vennerne« 
toge sig af ham (Opusc. lat., IL, S. 90; dettfe Bind udkom 1743, 
og det skulde følgelig være ved Aar 1703, at Holberg fandt 
paa denne Maade at leve paa). Da Holberg affatter Udkastet 
til Fundatsen for sin Stiftelse, viser han det til dem, ^qr^omim 
consiliis regor< o: »til de Venner, af hvis Raad jeg lader mig 
lede« (Epistola altera, i Opuscula, I., S. 228), og senere for- 
tæller han, at hans »gode Venner« tilskyndede ham til at 
skjænke sine Midler til det ridderlige Sorøiske Akademi 
(Epistler, V., S. 4, Bruuns Udgave, S. 3). »Vennerne« op- 
muntrede Holberg til at forfatte et System i Moral (Epistola III., 
S. 142). »Vennerne dadle adskillige Svagheder hos ham« 
(Opusc. lat, IL, S. 80); »Vennerne« opmuntre ham til at gifte 
sig (Opusc. lat., IL, S. 77); »Vennerne« opmuntre ham til at 
leve kostbarere (Opusc. lat., IL, S. 90: »ad mtam paulo 
laåtiorem ab amicis identidem stimulor^), »Vennerne« be- 
søger han om Formiddagen (Opusc. lat., L, S. 

storie, saaledes siges det, thi han har i denne Henseende 
maattet lyde Vennens Bud. Skal man tro det? Tanker 
ere toldfri, og for mit Vedkommende siger jeg: jeg tror 
det ikke, — ligesaa lidt som jeg tror paa Rigtigheden af 
de første Ord i den tredie Epistel ^, at »min Herre stedse 
haver roset, hiulpet og opmuntret mig i mine Studeringer 
og Skrifter.« Det er et nyt Exempel, set paa sin Vis, 
paa denne, jeg vilde kalde det denne noget sygelige Side 
i Holbergs Karakter, at ville søge et Dække. Og jeg 
søger i den samme Tankegang Motivet til at Holberg 
skrev sit Levnetsløb paa Latin, idet han derved kom til 
at indanke det for Alverdens Domstol, men rigtignok be- 
røvede de Godtfolk hjemme, som ikke forstod Latin, 
Muligheden for at læse Bogen og lære dens Forfatter at 
kjende. Hans Gram har i det ofte citerede Brev til Fa- 
bricius sigtet Holberg for, ved at skrive sit Levnetsløb i 
den første Epistola paa Latin at ville gjøre sig berømt 
hos Fremmede (»apud exteros inclarescere<^). Denne 
Sigtelse er, tror jeg, rigtig. Mod Slutningen af den første 
»Epistola« siger Holberg 2; »Maaske kunde mit Navn have 
været nogenledes anset i fremmede Lande, hvis jeg ikke 
havde skrevet i mit danske Tungemaal, thi dettes Grændser 
ere saa indsnevrede, at man undertiden forgjæves søger 
efter det i selve Danmark.« Ligger der ikke i disse Ord 
ligesom en Længsel efter at de Fremmede skulde be- 
undre ham? 

Men saa kommer hertil et andet jMoment. 

Holberg holdt af, naar han havde Noget paa Hjærte 
at sige, da at give sine Ytringer en Form, som om han 
henvendte Ordet til en bestemt Person, enten denne var 
virkelig eller fingeret. Mange af hans Fortaler og Be- 
tænkninger kunne betragtes fra den Side, ikke faa Afsnit 
af »Moralske Tanker« ere henvendte »Til xx,« der tiltales 
»Kjære Ven,« »min kjære Anilo,« »Til Mademoiselle B, 



^ Opuscula latina, IL, S. 1. Oversættelsen, S. 170. 
2 Epistola, S. 211. 

min kjære Jomfrue,« i mange af Epistlerne rettes Tiltalen 
til »min Herre.« Denne Maade at udtrykke^ sig paa 
hører med til Holbergs Æsthetik. Det bedste Exempel 
herpaa er hans »Epistola. ad yirum. perillustrem,« som 
nu skal betragtes fra den Side, idet det skal paavises, 
hvorledes Forfatteren hele Tiden har Vennen for Øje og 
Tanke og ligesom støtter sig til ham. Begyndelsen af 
første Brev er meddelt ovenfor. Holberg korresponderer 
med Vennen *: nn novtssima tua epistola;« Vennen har 
besøgt Kjøbenhavn, »cum ante aliqvot annos apud nos 
fueris^.« I Slutningen af Brevet udtaler Holberg sin 
Glæde og Tilfredshed over, at han har en saadan Vel- 
ynder, der baade opmuntrer ham til at skrive, og hvis 
Dom om hans Skrifter er af saa stor Betydning for ham, 
siden Danmark nu ikke trænger til fremmede Skrifter 
for at lære Moral*. Den anden »Epistola:« begynder med 
at minde Vennen om*, at deres Brewexling har været 
afbrudt i otte Aar, men at Holberg nylig har modtaget 
et Brev fra ham, hvori Vennen har udtalt Ønsket om at 
faa Fortsættelsen af Levnetsbeskrivelsen og Underretning 
om, hvilke Skrifter Holberg har udgivet, siden hans 
første Epistola fremkom. Efterat Holberg har fortalt en 
hel Del, siger han: »Eftersom Du i dit sidste Brev 
spørger mig om, hvorledes jeg har det, og om hvad jeg 
tager mig for,« vil han give Vennen nogle Meddelelser 
om sig. Kort efter skriver han*: »Hvis Du efter saa 
mange Aars Forløb besøgte vor Stad igjen . . . saa vilde 
Du se mig spadsere gjennem Staden endnu paa min 
vante Vis, udenLaqvai i Hælene og oversprøjtet af Skarn 
fra Fire-Heste-Vognene, hvor andre kjøre højt i Sædet, 
der forhen vare mine Ligemænd, men nu for største 
Delen ere højfornemme Herrer og Højvelbaarenheder.« 



1 Epistola, S. 143. 

2 Epistola, S. 144. 
8 Epistola, S. 212. 

* Opuscula latina, I., S. 216. 
^ Opuscula latina^ I., S. 227. 

Holberg bruger her Udtrykket *perillustres ae generosi 
Heroes,<^ en lidt farlig Vending i et Brev, som er stilet 
til en Ven, som netop er en wir perillustris.^ Strax 
efter føjer han til: »Thi denne tomme Jagt efter Titler, 
som Du tidligere, da Du boede i vor Stad (var Borger i 
vor Stad) fordømte saa stærkt, er nutildags tiltaget i den 
Grad, at det er lettere at finde Højvelbaarenheder end 
Mænd.« Den tredie Epistola begynder saaledes*: »Da 
Du uafbrudt under mine Studier og under min Forfatter- 
virksomhed har givet mig Ros, Hjælp og Opmuntring, 
saa synes jeg, at Du med Rette vredes paa mig over at 
jeg har paataget mig det besværlige Kvæstor-Embede ved 
vort Universitet uden at hente Raad hos Dig, efter hvis 
Vink og Vejledning jeg plejer at lade mig lede.« Rollen 
er her ypperlig gjennemført. Længere fremme* berører 
Holberg en Uenighed, han har havt med Vennen, idet 
denne foretrækker Virgil, Holberg derimod Ovid. Saa 
læser man Følgende »: »Du har ofte opmuntret mig til, 
at jeg ligesom andre, der have rejst udenlands, skulde 
pynte Fortællingen om mine Rejser med Beskrivelser. 
Men jeg har altid bedet mig fritaget og beder mig endnu 
fritaget for denne altfor farlige og vanskelige Opgave. 
Du maa tillade mig i dette ene Punkt at stride imod 
med samme Sindelag, som jeg ellers i alle andre Hen- 
seender plejer at være Dig lydig. Men da Du i dit 
sidste Brev gjentager dit Forlangende og til din Anmod- 
ning føjer Trudsler, saa frygter jeg for, at jeg skal vise 
mig stædig og utaknemmelig imod den Mand, hvem jeg 
skylder saa overordentlig meget, og derfor skal jeg frem- 
sætte Følgende som en Mundsmag.« Derefter følger: 
»Betænkning om forskjellige af Europas Folk.« Aller- 
sidst i Brevet omtaler Holberg, at han nu har efter- 



^ Opuscula latina, IL, S. 1. 

2 Opuscula latina, IL, S. 32. 

3 Opuscula latina, IL, S. 97—98. 

kommet Vennens Ønske ^: »Hvis Du synes, at jeg har 
været altfor vidtløftig, saa maaDu tilgive migGamle,^ thi 
Alderdommen er noget snaksom.« Vidtløftig Brevskriv- 
ning var, som bekjendt, en Pestilentz for Holberg. 

Den Komedie, som Holberg har spillet i disse Breve, 
er godt gjennemført. Han bilder sin Læser ind, at han 
skriver til en højfornem Mand, hvis Navn det er umuligt 
at udfinde, og som umuHgt kan have været Alt det for 
Holberg og udrettet Alt det for ham, som han fortæller 
om. »Min Lyst til at skrive ægges stærkere Dag for 
Dag ved din Lyst til at læse [mig],« staar der sidst i den 
første Epistola^, medens Holberg fra Begyndelsen af 
gjorde sig lille overfor den højfornemme Mand: jeg kan 
ikke skrive Noget, som fortjener at læses. Men er det 
ikke netop det Fine ved denne Fremgangsmaade, at 
Læserens Nysgjerrighed pirres uden nogensinde at kunne 
blive tilfredsstillet, medens Forfatteren paa samme Tid 
har fundet den Form for sin Fortælling, som ret tiltaler 
ham, og ved hvilken han har vist sine Egenskaber baade 
som historisk Fortæller og som Digter? 

Det er altsaa min Opfattelse af Holbergs Levnets- 
beskrivelse i de tre Breve til »vir perillustris,« at denne 
er en fingeret Person, og at Skriftet ligesom indeholder 
tre Elementer: et historisk, som omfatter Meddelelseiji 
om Holbergs personlige Oplevelser og om hans Skribent- 
virksomhed; et psychologisk, der omfatter Bidrag til 
Skildringen af hans Karakter og af det Indtryk, som 
Modtagelsen af hans Skrifter, først og fremmest hans 
Digterværker, gjorde paa ham, og viser de Stemninger 
af Glæde eller Harme, han derved blev sat i; et æsthe- 
tisk, som angaar Formen for Fortællingen. Den Hypo- 



^ Opuscula latina, II, S. 192. »Senectus est natura loqnacior.'^ 

Cicero, De senect., XVI., 55. 
^ Epistola, S. Si 12: T>Nam tuo legendi studio meum scribendi 

studium vehementer indies incitatur.^ 

these, som Rektor C. V. Elberling med faa Ord har fremsat, 
har jeg forsøgt at begrunde. Og nu forstaar jeg den my- 
stiske Figur paa Titelbladet af første Udgave af den første 
Epistola, Sfinxen: den indleder en Mystifikation, og hele 
Autobiografien er Holbergs »Aus meinem Leben, Dich- 
tung und Wahrheit<^ 

Det vilde være af Interesse, om det kunde siges, 
hvem der har besørget Oversættelsen af Brevene til den 
højfornemme Mand, som udkom 1745; thi her er For- 
talen i den første og anden latinske Udgave ikke med- 
taget, den højfornemme Mand er forsvunden, og For- 
fatteren henvender sin Fortælling kun til »Min Herre.« 
Er det Holberg selv, som har villet have det saaledes? 
Holberg henviser i sine »danske Epistler« til de auto- 
biografiske Breve, som da kun betegnes ved »mine la- 
tinske Epistler 1,« og Fortsættelsen af dem, Epistola 447 
i femte Bind af Epistlerne, begynder saaledes: »Min Herre 
skriver, at gode Venner ønske at see en Fortsættelse af 
mit Liv og Levnets Historie, ... jeg haver intet videre 
villet føre i Pennen, dog, efterdi min Herre udi sin sidste 
Skrivelse for sin egen Fornøyelse saadant forlanger etc.« 
— ganske i Stil med »Epistola L« 

Det bør endelig ikke lades uomtalt, at Hans Gram 
ikke i sit Brev til Fabricius udtaler sig om, hvorledes 
Ordene »vir perillustris« bør forstaas. 

Meddelelsen om, at Holbergs »Vir perillustris« er 
Greve Christian Rantzau^, der stammer fra en Mand, 



' Se Ludpig Holbergs Epistler, V., Kbh. 1875, i Registret, S. 383. 

* Christian Ranizau, Greve til Asdal, Hammelmose og Rosenvold, 
Herre til Brahesborg etc, er født den 23. Jan. 1683. 1708 blev han 
sendt til det engelske Hof i Anledning af Prinds Georgs Død, for 
at overbringe den danske Konges Condolence. Han blev Kammer- 
herre 1710, Deputeret i General-Krigskommissariatet 1713 og 
Præses i det, Ridder af Dannebrog 1714, Gehejmeraad 1729, 
Ridder af Elefanten 1731, Statholder i Norge 1731, Stiftamt- 
mand over Fyn og Langeland 1740; han døde den 16. April 
1771 paa Brahesborg. Hans første Ægteskab faldt i Aaret 

som har et saa godt Ord paa sig for at være paalidelig 
som Jakob Langebek, synes at have vundet Tilslutning i 
den nyeste Tid. Det kan da være paa sin Plads at prøve 
den lidt nøjere. Først kan der gjøres opmærksom paa, at 
uagtet Holberg, efter hvad han selv fortæller, skyldte 
denne »højfornemme Herre« saa overordentlig meget, 
saa har han dog i disse tre Epistler ikke en eneste Gang 
ytret Deltagelse for ham, ikke henvendt et eneste Spørgs- 
maal til ham om, hvorledes han og hans levede. Det 
er dog underligt og lidet venligt. Det traf sig saaledes, 
at Rantzau, som 1724 havde mistet sin første Hustru, Char- 
lotte Amalie GJøe, Enke efter Manderup Due, der 
faldt i Slaget ved Helsingborg 1710, indgik et nyt Ægte- 
skab med Eleonore Hedevig Plessen til Fusingø; 
Bryllupet stod i Kjøbenhavn den 10. Maj 1726. Og lige 
ved den Tid var det, at Holberg vendte hjem fra sin 
Pariserrejse, saa at han maa have hørt Tale om denne 
Begivenhed; der kunde følgelig have været god Anled- 
ning for ham til, da han mod Slutningen af 1727 fuld- 
endte sin første »Epistola,« at sende Hilsen til Grevinden 
og til at spørge til hendes Befindende. Man kunde have 
ventet, at Holberg i den anden »Epistola« havde sagt nogle 
Ord til Greven i Anledning af, at han den 5. November 
1731, altsaa efter at den første »Epistola« var udkommen, 
var bleven udnævnt til Statholder i Norge, Holbergs 
Fødeland. Men det er ikke sket, — og saaledes er 
Noget af Illusionen om Venskabet fra Holbergs Side 
gaaet tabt, thi han har som Autobiograf tænkt mest paa 
sig selv. Man kunde tænke sig, at Holberg i det for- 
mentlig virkelige Brev havde bragt Hilsener, maaske 
uden at nævne Navne, og at de ved Udgivelsen vare 
blevne udslettede. Men der er ikke Spor af noget saa- 



1716. Se: De kiøbenhavnske Tidender ip- Berlingske Tidende) 
1771, Nr. 32. Hans Valgsprog som Dannebrogs- og Elefantridder 
var: T>Candore et Janore.^ Grevetitlen fik Chr. Rantzau 1726 
efter en ældre Broders Død. 
Chr. Bruun: Om Ludvig Holberg. 9 



130 

dant; thi, som Brevene foreligge i trykt Form, er hvert 
af dem i hel, afrundet Støbning. 

Det vilde nu have været oplysende om Forholdet 
mellem Rantzau og Holberg, dersom man kjendte Noget 
til deres Korrespondance; men det gjør man ikke, ja 
det vides end ikke, om de havevexlet Breve. Have de 
gjort det, saa ere Brevene forlængst gaaet tabte, Rantzaus 
ved Sorø Akademis Brand 1813, hvis de ellers have 
været bevarede indtil den Tid, Holbergs sammen med 
Rantzaus øvrige private Papirer, om hvilke man ingen 
Efterretning har, og som antages for at være forsvundne. 
Derimod er der bevaret noget over 50 Breve skrevne i 
Løbet af Aarene 1731—1745 af Rantzau til Hans Gram, 
og i dem er der lidt, meget lidt at finde om Holberg ^ 
Først det aldeles Negative, at medens Rantzau i et Brev, 
dateret 12. Maj 1736, kan fortælle, at Hojer har gjort 
ham den Ære at sende ham sin Disputats »de idea 
jurisconsulti Dantci,« saa har han ikke fortalt, at Hol- 
berg har sendt ham noget af sine Skrifter. Endvidere 
det ligeledes Negative, at der ikke i noget af Brevene 
er den mindste Antydning af, at der har fundet et person- 
ligt Forhold Sted mellem dem; aldrig er der Tale om, 
at Rantzau har modtaget Brev fra Holberg, aldrig an- 
modes Gram om at bringe Holberg en Hilsen. 

I et Brev skrevet fra »Brahesborrig,« den 27. Maj 
1741, siger Rantzau: »Nicolaum Klimium venter jeg 
huer dag med forlængszel.« Og i dette samme Brev for- 
tæller han om al den Ulejlighed, han havde i Anledning 
af Ejendomme iSkaane, hvilke foraarsagede ham et vidt- 
løftigt Skriveri og lange Forhandlinger med svenske Ad- 
ministrations- og Regjerings-Kontorer. Han skriver da: 
»det er Skade Sal. Secreterer Benzon ei er i live at 
kunde føre denne Sag for mig, da hånd saa vel kunde 



^ Brevene ere henlagte i den saakaldte »Bøllingske Brevsamlings 
i det store kongelige Bibliothek. 

snoe sig. Mon ami Holberg faar svare for sig sielv af 
Comoedien, qu'alloit il faire en cette Galere, le tour 
est grossiérement adroit, mats nullement honnéte,<^ 
Rantzau sigter her til al den Fortrædelighed, Kjøbet af 
Brorup forvoldte Holberg; Kancellisekretær Joh, Severin 
Benzon til Estvadgaard havde solgt dette Gods til ham, 
men havde taget ham ved Næsen, saa at Holberg maatte 
anlægge Proces imod Sælgeren. Benzon døde den 9. Maj 
1741, men hans Enke gav ikke efter. Man kunde nu 
tænke sig, at Holberg havde fortalt Rantzau om disse 
Ubehageligheder, men deraf er der ikke Spor iRantzaus 
Brev. Derimod vides det, at Gram i et Brev, dateret 
den 21. Maj 1741, har givet Rantzau en ret udføriig Be- 
retning om Holbergs Uheld med »den navnkundige Seere- 
tær Bentzen til Brorup,« thi dette Brev er trykt'. For- 
øvrig er det snart blevet almindelig bekjendt, at den nye 
Godsejer Ludvig Holberg begyndte sit Liv som saadan 
med »heller at bevæbne sig med Justinianus end med 
Seneca, hellere med Lands Lov og Ret end med Philo- 
sophie og Morale 2.« Thi det fremgaar af Grams Brev. 
Naar Rantzau skriver: ^Mon ami Holberg, <^ saa er det 
næppe et Venskabsforhold til Holberg, der maa tænkes 
paa; thi Udtrykket betyder det samme som: »min gode 
Holberg,« saa at der snarest ligger lidt godmodig Malice 
i denne Passus i Brevet. 

Men saa forekommer der nogle Ytringer i et Brev 
skrevet fra »Ladegaardsø 31. Aug. 1737,« hvilke ere de 
vigtigste i hele denne Sammenhæng. Rantzau skriver 
nemlig: »Her siges, Holbergs latinske Liv og Levnet at 



^ Odin Wolffs Journal for Politik, Natur- og Menneske-Kundskab, 
Kbh. 1810, 1. Bind, S. 110—12. Sml. C. H. Lorenzens Artikel 
om Holbergs Jordegods i Tidsskriftet »For Liter atur og Kritik,« 
IV., Odense 1846, 8^173 fE. 

^fEpistoia III. i Opuscula latina, II., S. 70. Oversættelsen, 
Is. 207-8. 

være paa Bog-Laden iKiøbenhavn, men ey at maa sælges. 
Hvorfor det Forbud er, kand jeg ey begrunde. Der skal 
være nogle kiønne Epigrammata tilføjede, men her er , 
den ey at faa.« Et Forbud som det, Rantzau omtaler, 
kjendes ikke og kan ikke være blevet udstedt. Thi »Epi- 
stola I.,« som 1737 udkom paa ny i første Bind af Hol- " 
bergs »Opuscula Latina,« den Bog der sigtes til i Rantzaus 
Brev, var en gammel bekjendt; »Epistolall.,« som er ny 
og ligeledes er trykt i dette Bind, er ganske uskyldig, 
og det maatte da være Epigrammerne, der ere ^ skrevne 
paa Latin, som havde vakt Anstød, hvilket er i højeste 
Grad usandsynligt. Men der maa lægges Mærke til med 
Hensyn til dette Brev, at Rantzau ikke giver tilkiende, 
at han har staaet i et, saa at sige, personligt Forhold 
til Holbergs »latinske Liv og Levnet,« hvilket Skrift han 
sagtens har læst i en af de tidligere Udgaver af dette 
Arbejde. 

Resultatet af Undersøgelsen af Rantzaus Breve til 
Gram hvad Holberg angaar bliver da det, at Brevene 
ikke indeholde Vidnesbyrd, som kunne støtte Meniugen 
om, at Holbergs »Vir perillustris«' er Greve Christian 
Rantzau. 

Ludvig Holberg var fra Ungdommen af i Besiddelse 
af en ikke ringe Energi, og han var hvad man nu vilde 
kalde Opportunist Der er noget fornøjeligt i, at se ham 
i sine unge Aar begive sig ud paa Rejser til fremmede 
Lande saa lidt udrustet med Penge som vel muligt, og 
med Held at sætte sine Planer igjennem. Holberg for- 
tæller, at da han havde faaet det Rosenkrantzske Sti- 
pendium, gjorde Eforus ham opmærksom paa, at der 
med det fulgte Forpligtelsen at studere ved protestantiske 
Universiteter. Denne Forpligtelse opfyldte Holberg paa 
den Maade, at han nok rejste udenlands, juen dristecie 
sig til ikke at studere ved et eneste protestantisk Universi- 
tet, — han brød sig hverken om Fundatsen eller om Eforus. 



133 

Og det er beundringsværdigt, at han kunde faa udrettet 
.saa umaadelig meget og i saa forskjellige Retninger, thi 
han, som en Gang havde ivret imod Polymathi, blev 
hvad Franskmændene kalde en stor Polygraf. Der var 
Tider, da han havde det umaadelig knapt; men fra den 
Tid hans Stilling ved Universitetet blev god, saa levede 

^han til sin Død under rigtig gode økonomiske Kaar, 
hvilke han ved heldig Styrelse bestandig forbedrede. 
Holberg har forsaavidt levet et lykkeligt Liv. Han blev 
saaledes stillet, at han kunde give sig hen til de Ar- 
bejder og Beskjæftigelser, som behagede ham, og der er, 
som man siger, ikke en Kat, som har gjort ham For- 
træd^. Samme Aar, som hele »Peder Paars« udkom, til- 
faldt det Holberg, efter Professor Johan Bircherods Døå 
den 10. December 1720, at tage Plads i Konsistorium. 
Dette skete ogsaa kort efter, thi den »23. December var 
han af Rectore Magnifico tilsagt, hvorpaa han ogsaa 
mødte og tog sit Ste^ udi Consistorio som sextus 
Philosophus, hvortil de Alle ønskede ham Lykke*.« Der 
var vel dem blandt Professorerne, som havde deres egne 
Meninger om den nye Assessor Consistorii, men der kom 
Intet frem mod harii hverken den Gang eller senere; thi 
det var ikke Professor Ludvig Holberg, som havde skrevet 

^ »Peder Paars,« det var Hans Mikkelsen, Hvidtøls-Brygger i 
Kalundborg. Holberg passede sin Gjerning ved Universi- 
tetet efter Evne — hvorved menes, at den vistnok kunde 
have været udført bedre, thi han benyttede sig næppe ugjerne 
af Lejligheden, naar den tilbød sig, til at skyde Pligterne 
noget tilside — , undtagen da han blev Universitetets 
Reiitemester; og dog styrede han ikke altid Universitetets 
Økonomi med samme Omhu, som han maa have styret 
sin egen«. Et Hlle Vidnesbyrd om Holbergs Professor- 



^ Hverken Peder Paars, eller Skjemtedigtene, eller Komedierne, 

eller Metamorphosis bleve censurerede, før de udkom. 
^ Konsistoriums Forhandlings-Protokol. 
^ Se //. Matzen, Kjøbenhavns Universitets Retshistorie, IL, S. 344 ff. 

Bestilling kan anføres her. Den 14. Juli 1732 skrev han 
paa et Cirkulære: »Eveiå Disputationen angRSLV, da beder 
jeg at maa blive til sidst, endeel efterdi jeg har paataget 
mig at skrive præcepta historica et geographica in 
usum Juventuiis, som in hoc rerum statu absolute er 
nødigt, endeel ogsaa saasom jeg ingen Idee haver om 
arte disputandi og af alle Professoribus dertil mindst 
er beqvem.« 

Rostgaards Forsøg paa at faa »Peder Paars« forbudt 
faldt til Jorden, og »Hans Mikkelsen« led intet Ondt. 
Kun en eneste Gang var der i Holbergs Liv virkelig en 
Muhghed for, at der kunde være blevet skredet ind imod 
ham for et af hans Skrifters Skyld; det var da »Niels 
Klim« kom ud og Gejstligheden blev urolig. Men dét 
var saa langt fra, at de Gejstlige opnaaede Noget, at det 
ikke engang vides, at det lykkedes dem at sætte deres 
Misbilligelse i Stil og give den Form af en Anklage for 
Kongen eller for Generalkirke-Inspektions-Kollegiet ^ 
Holbergs Skrifter bleve modtagne med Glæde af det 
Publikum, han henvendte sig til, og han havde Grund 
til at være det taknemmeligt for den gode Modtagelse. 
Følte han sig nogensinde ulykkelig, kom der en hypo- 
chonder Stemning over ham, saa maa Grunden dertil 
søges i, at hans svage Legeme og hans Sygelighed affi- 
cerede ham, saa at Modgang bragte ham ud af Lige- 
vægten, hvilket f. Ex. skete, naar hans poetiske Arbejder 
ikke bleve forstaaede paa rette Maade, eller naar han 
blev modsagt; thi han vilde helst være ene om at tale. 
Dermed hænger det sammen, at Holberg var ikke saa 



^ Det skal have været de to meget formaaende Hofpræster 
Bluhme og Pontoppidan, som havde i Sinde at angribe Hol- 
berg for Niels Klim. Se: E. C. Werlauff^s histor. og liter. Op- 
lysninger til Niels Klim, i N, V. Dorph's Oversættelse af Niels 
Klim, 2. Udg., Kbh. 1857, S. 261. Sml. L. Koch, Kong Christian 
den Siettes Historie, Khh. 1886, S. 125-26. 

lidt forfængelig 1. Han forstod at sætte Pris paa sig selv 
og paa sine Skrifter, han ventede og forlangte helst udelt 
Beundring; Kritik, Opposition kunde han ikke lide, den 
plagede ham grundig og han betragtede sine »Censores« 
som sine Uvenner*. De mange Klager og Suk i den 
første Epistola ere utvivlsomt Overdrivelse og have i 
Virkeligheden ikke meget paa sig. Men lidt Komediespil 
virker altid oplivende. »Fornemme Herrers Dørtærskel 
slider jeg ikke, thi jeg er tilfreds med min Lod og har 
forlængst sagt Farvel til Hæders-Titler, som kun ere 
tomt Tant.« Saaledes taler Holberg i sin tredie Epistola*,« 
og hans Ord have her noget Fornemt, noget Stoisk 
over sig. Men den Maade, paa hvilken han i Slutningen 
af sin anden Epistola taler om Højvelbaarenhederne 
blandt sine fordums Ligemænd, tyder aabenbart paa, at 
han var jaloux paa dem og vilde have sat Pris paa at bære 
en Titel. Et andet Sted i den tredie Epistola siger Hol- 
berg*: »Gjerne og gladeHg række vi Halsen til, naar vi 
kunne skaffe os et Navn, der kan leve med Berømmelse 
efter vor Død, kjækt lade vi vore egne Øre skjære af, 
medens andre kunne faa Lovtalerne at høre over vor 
Kjækhed.« Jo, Holberg holdt nok af at blive berømmet, 
og det gottede ham utvivlsomt, naar han paa Cirku- 
lærerne, der gik rundt blandt Universitetets Professorer, 
saae Peder Horrebow og Kollegerne i deres Erklæringer 



^ Et saadant Udtryk, som Holberg bruger om sig, at han var 
* primus fere inter popuIares,< der havde skrevet rigtig Hi- 
storie, og der havde kaldt det moralske Studium op fra Under- 
verdenen, hvilket hidtil havde ligget begravet i vort Norden, 
var han vist ret glad over. Opuscula latina, U., S. 88. 

^ Stedet i Epistola HI. i Opuscula latina, U., S. 26: ^Utinam 
solum istud mtium mihi objicerent Censores meiy* er i Over- 
sættelsen, S. 184, blevet til: »Gid det var det Eeneste, som 
mine Uvenner kunde bebreyde mig.t 

^ Opuscula latina, H., S. 89. 

^ Opuscula latina, H., S. 21. 

nævne »Hr. Baronen.« Der var mange Sind i Ludvig 
Holberg. 



I det Festskrift om Ludvig Holberg, som Hr. Dr. phil. 
G. Brandes udgav i Aaret 1884 i Anledning af To- 
hundrede- Aarsdagen for Holbergs Fødsel, har Forfatteren 
udtalt sig paa følgende Maade om at Holberg, idet- 
mindste for en Tid, ophørte med at skrive Komedier. 
Han siger*: »Det kan vel se ud, som om han frivilligt 
vendte sin Virksomhed som dramatisk Digter Ryggen; 
han drev jo sine historiske^ og andre Studier med Lyst, 
og han havde jo allerede før 1730 ophørt pied den rast- 
løse dramatiske Produktion. Men det visse af Sagen er, 
at han allerede dengang var grundigt tvungen til at slaa 
alle Tanker paa Theatret af Hovedet, og ikke mindre 
tydeligt er det, at han, efter i det af hani skabte Theaters 
Tjeneste at have vist en Uegennyttighed 'uden Lige, først 
trak sig tilbage fra Skuespildigtningen i Mismod, da han 
saa sin bedste Stræben frugtesløs overfor Folkets Sløv- 
hed og de herskende Klassers dumme Ringeagt.« 

Et andet Sted hedder det om den Pause paa en Snes 
Aar, som fulgte efter den store dramatiske Produktion*: 
»Som om det danske Folk havde havt Raad til at miste 
tyve Aars dramatisk Produktion af en Holberg! Sandelig, 
skulde Datidens Danmark staa Eftertidens til Regnskab 
for, hvordan det har imødekommet og plejet det skandi- 
naviske Nordens største komiske Dramatikers Geni, vilde 
dets Ansvar ikke blive let.« 

Man kunde maaske være tilbøjelig til i disse strenge 
Domme at søge Spiren til den ovenfor omtalte norske 



^ Georg Brandes, Ludvig Holberg. Et Festskrift. Kbh. 1884, 

S, 282. 
^ Sammesteds, S. 285. 

Forfatters Forklaring af, hvorfor Holberg ikke skrev Ko- 
medier efter 1728. Men er den haarde Dom retfærdig? 
Ere de store, de skarpe Ord paa deres Plads? Det kan 
dbg være tvivlsomt. Der bruges Udtrykket »Folkets 
Sløvhed.« Men hvad havde egentlig »Folket,« dette Ord 
taget i bogstavelig Betydning, at gjøre med Holbergs 
Komedier ved Aaret 1728? »Folket« kjendte Holbergs 
Komedier fra de trykte Bøger, som indeholdt dem; thi 
om end adskillige Personer fra Landet saae Skuespil i 
Hovedstaden, f. Ex. ved Termins-Tiderne, saa kan man 
ikke tale om, at »Folket« gik i Theatret i Kjøbenhavn; 
»Folket« strømmede ikke til Kjøbenhavn for Komediernes 
Skyld, saaledes som idetmindste Dele af det for flere 
Aar siden gjorde, .for at se »Landsoldaten« paaetkjøben- 
havnsk Theater. Udtrykket maa begrændses, saa at det 
kommer til at gjælde det kjøbenhavnske Folk, som havde/ 
Theatret i sin By. Men kan der da med Rette tales om' 
»Sløvhed« hos det kjøbenhavnske Folk overfor Holbergs Ko- 
medier? Svar paa dette Spørgsmaal giver Holberg selv i sin 
»Epistola,« hvor han fortæller »som et Faktum*«, at hans 
Komedier fandt stort Behag hos Publikum og alternerede 
med de bedste af Moliéres, saa at Komedianterne profiterede 
meget, medens der ogsaa var dem, som »ansaae dem 
med skæve Øyen og baade hemmelig og aabenbare søgte 
at omstøde dem; men alt deres Arbeyde var forgjæves, 
thi mine Comoedier holder endnu [1726— 27] deres Priis.« 
Damerne, hedder det hos Holberg, vare ligesom gale 
efter hvad der var Fransk, og interesserede sig mere 
for Moliéres franske end for Holbergs danske Skuespil; 
saameget mere glædede Holberg sig over, at han havde 
holdt sig ved Siden af Moliére. Og hvor meget veed 
man om »de herskende Klassers dumme Ringeagt?« 
Man veed vist egentlig meget Lidt om disse Klassers 
Mening, seet i Almindelighed, om Holbergs Komedier. 



1 Epistola, S. 142—43. Oversættelsen, S. 106. 

Men det veed man, at Theatret fandt Støtte hos Per- 
soner af de fornemste Familier i Kjøbenhavn, og det gik 
den Gang som altid, at de Fornemme drog mange andre 
til Theaterforestillingerne S og det veed man, at Holberg 
i sin »Epistola« har sagt«, at hans »Comoedier ere 
agtede baade af høye og lave.« Holberg fortæller ogsaa, 
at ikke blot den højfornemme Mand var glad over den 
danske Skueplads, men mange med ham ; og disse mange 
maa man da vist tænke sig at have hørt til denne Mands 
Omgangskreds og Venner. Disse Holbergs Ytringer vidne 
om, at han var tilfreds med den Maade, paa hvilken 
Publikum havde modtaget hans Skuespil, ogsaa hvad det 
Pekuniære angik: »mine Comoedier fandt stort Behag 
og profiterede Comoedian terne meget.« Endelig bør det 
erindres, at de danske Skuespillere flere Gange spillede 
paa Theatret paa Kjøbenhavns Slot for hele Hoffet, Noget 
der paa den Tid maa have havt meget at sige. 

Der er det Karakteristiske ved Holbergs Selvbiografi, 
at han taler ikke saa lidt i den om sine Komedier, sit 
Forhold til dem, og Publikums Forhold til dem, men 
derimod saa godt som Intet har at sige om Theatret og 
om dets Tilstande og Skjæbner. Vort Kjendskab til 
Theatrets Historie er bygget op paa Meddelelser hentede 
fra Arkiver og fra Datidens Aviser, hvilke Meddelelser 
aldrig nævne Holberg ved Navn, medens den Mand, som 
dog vist vidste bedst Besked om Theatrets Fødsel, om 
det trange Arbejde for at holde det oppe, om de gjen- 
tagne Standsninger, som det var underkastet, om dets 
endelige Død, ikke har draget Fortællingen herom med 
ind i sin Autobiografi; han indskrænker sig egentlig til 



^ Allerede sidst i Februar 1728 var den Meddelelse naaet til 
Hamborg, at mange fornemme Kavallerer havde opfordret 
Montaigu til at give Komedier, og at Kongen vilde understøtte 
ham pekuniært. 

* Epistola, S. 143. Oversættelsen, S. 106. 



139 

at fremhæve Montaigu, der instruerede Skuespillerne, men 
havde mere Held med at lede Moliéres end Holbergs 
Skuespil. Han omtaler i sin første »Epistola,« at »Vir 
perillustris« forundrer sig over, at »vores Comoedier nu 
ophører,« fremsætter nogle Betragtninger herover, og 
slutter med at sige^, at »nu er jeg befriet for all den 
Allarm, Misundelse og Arbeyde, jeg stedse var beladt 
med, saa længe Comoedierne varede*,« medens han ingen 
Penge havde tjent ved dem, og at »derfore maa min 
Herre' snarere gratulere mig med, at mit besværlige og 
kostbare Arbeyde nu ophører.« Det er bestandig Hol- 
berg, ikke Theatret, Fortællingen drejer sig om. 

I den anden Epistel fortæller Holberg, at da Skue- 
pladsen blev aabnet paany, i Aaret 1728, vilde han ikke 
imødekomme sine Venners Opfordringer om at skrive 
nye Komedier, men at han indskrænkede sig til at rette 
paa nogle af de forrige og forærede Komedianterne 
»de nye, som jeg havde færdige.« Det er tidligere i 
denne Afhandling omtalt », hvilke disse »nye« Komedier 
vare, nemlig »Rasmus Berg« og »Hexeri eller blind 
Allarm,« som vare færdige allerede i Aaret 1723, »den 
honette Ambition« og »det lykkelige Skibbrud,« som an- 
tages at være skrevne efter den Tid, men før Holbergs 
Rejse til Paris 1725. Tilbage bliver »de Usynlige,« som 
vist er skrevet efter hans Hjemkomst. Dette sidste 
gjælder sikkert ogsaa »den pantsatte Bondedreng,« der 
kan være skrevet til Opførelse ved 11. Juni Termin 1726, 
medens »Pernilles korte Frøkenstand« bærer tydelige 
Spor af at være forfattet snart efter Holbergs Pariser- 
ophold i Vinteren 1725—26*; dette Stykke, som blev 



1 Epistola, S. 143—44. Oversættelsen, S. 106-7. 

* Nøjagtigere oversat: »Theatret endnu bestod.« 
^ Se ovenfor S. 69. 

* Hvad der her er sagt om »den pantsatte Bondedreng* og »Per- 
nilles korte Frøkenstand« er meget sindrigt udviklet af J, Mar- 
tensen^ Om Pernilles korte Frøkenstand, »Museum,« Kbh. 1894, 
1. Bd., S. 372 ff. 

opført første Gang den 3. Februar 1727, nævner Holberg 
i i^Epistola I.« Her nævner Holberg ogsaa »den pant- 
satte Bondedreng,« men ikke »de Usynlige.« 

Efter de Undersøgelser, der i den nyeste Tid ere 
gjorte om disse forskjellige Skuespils Tilbliven, maa man 
være forsigtig med at udtale med Bestemthed, at Holberg 
ikke har skrevet Komedier i Tidsrummet mellem 1725—30, 
eftersom der er Sandsynlighed for, at han i Tiden 
1726—28 idetmindste har skrevet tre Komedier. Om 
man heraf tør slutte, at Holberg, hvis Omstændighederne 
vedbleve at være gunstige for Theatret, fremdeles vilde 
arbejde sammen med det og skrive for det, eller om han 
betragtede sin Virksomhed som Komedieskriver i det 
Væsentlige som afsluttet med 1727, kan staa hen som 
et ubesvaret Spørgsmaal. Men der bør .dog vistnok 
fæstes Lid til Holbergs Ytring i Begyndelsen af den 
anden Epistel, at han havde besluttet ikke mere at ville 
skrive Komedier. Ligeoverfor den Opgave vilde han 
hvile. 

Omstændighederne havde hele Tiden været og ved- 
bleve at være i høj Grad ugunstige for den danske Skue- 
plads. Den ene Gang efter den anden maatte Theatret 
standse sin Virksomhed, hvilket blev foraarsaget ved at 
Indtægterne vare for smaa. Udgifterne for store, enten 
dette laa i at der var begyndt med Gjæld, eller i ugunstige 
Forhold ligeoverfor Ejerne af Theatret, eller i en urigtig 
anlagt Administration — Montaigu var vist ikke nogen øko- 
nomisk anlagt Theaterdirektør — eller i Skjødesløshed 
hos Aktørerne. En godt besøgt Theatersal hjalp ligesaa 
lidt som gode, originale danske Skuespil, thi det, der 
skulde til, var Penge, Penge, og atter Penge. Det var 
ikke at vente, at private Mænd skulde skyde Penge til 
til at opretholde Skuepladsen; thi som denne var noget 
Nyt og maatte gjennemgaa sine Veer, saa vilde det I 
have været noget ligesaa Nyt, om Private havde ofret 
Formuer paa et saadant Foretagende. Tilsidst kom der I 

Hjælp, og det var Kongen, Frederik den Fjerde, der 
blev Frelseren, idet han gav Theatret elter rettere Skue- 
spillerne et aarligt Tilskud^, — og Kongen maa dog 
regnes til de herskende Klasser. Theatret var nu paa 
god Vej til at gaa en sikker Fremtid imøde. I et An- 
dragende til Kongen, dateret den 19. Oktober 1728, om- 
talte Montaigu* »den fortieneste, de [o: »de Kongel. 
danske Acteurs«] i denne nu aller beleyligste tid, da alle 
folk meest forlanger de danske Skuespil, maaske kunde 
vente sig.« Men Dagen efter, den 20. Oktober 1728, 
indtraf Kjøbenhavns store Ildebrand, og efter den blev 
der Andet at tænke paa end paa at gaa i Theatret. — Her 



^ Følgende Avertissement, som næppe er blevet fremdraget i den 
nyere Tid, kan her finde en Plads. Det findes i Avisen »Nou- 
velles de divers Endroits,« 1728, Nr. 56 for 12. Juli: »Les 
Acteurs Danois pour repondre autant qu'il leur est possible, aux 
gracieuses & Royales bontez, dont le Roy leS a comblez, en 
leur accordant le privilegue d'estre k Coppenhague le seul 
spectacle autorisé, å l'exclusion de tout spectacle étranger, les 
dits acteurs se sont engagez å, donner une representation tout 
l'esté par semaine & deux par semaine en hyver, quand ils 
n'en seront pas empechez par les soins qu'ils seront obligez 
de donner aux plaisirs & aux ordres du Roy, de cette maniere 
la Cour sera servie, & la ville ne manquera pas de spectacles 
qui cultivant la langue auront leur utilité particuliére en re- 
formant les moeurs par la^Satire ce qui n'arriveroit pas dans 
uné langue étrangére.« Det er naturligvis Montaigu, som har 
skrevet dette Avertissement, der ikke er forefundet i nogen af 
de danske Aviser, som dengang udkom i Kjøbenhavn. Slut- 
ningen af det viser tydeligt, at det er danske Skuespil, der 
sigtes til. Nogle Uger forinden dette Avertissement fremkom, 
havde Montaigu faaet Beskyttelsen (Moratorium) imod sine 
Kreditorer forlænget paa tre Aar, og tidligere paa Aaret havde 
Kongen givet Aktørerne et aarligt Tilskud af 1500 Rdl. af 
Hofkassen. Om Anvendelsen af denne Sum, der kan sættes 
lig ca. 9,000 Kroner i Nutidens Penge, findes Oplysning i 
»Danske Samlinger,« 3. Ed., S. 279. 

2 »Danske Magazin,* IV. R., 6. Bd., Kbh. 1886, S. 315. 

kan tillige erindres om, at Regjeringen, hvor det havde 
været muligt, havde støttet det danske Theater og dets 
ledende Mænd med Privilegier o. L.* 

Det synes følgelig at være for stærkt sagt, at Folkets 
Sløvhed bidrog til at standse Holberg i hans dramatiske 
Forfattervirksomhed, eller at de herskende Klassers Ringe- 
agt for den var Aarsag deri. Standsede den,^ var det for 
en Del, fordi Theatret standsede, og om Standsningen af 
et saa nyt og brydsomt Foretagende bør der ikke fældes 
for haarde Domme. En saadan Ulykke som Kjøbenhavns 
Ildebrand 1728 med dens nærmeste Følger laa desuden 
udenfor menneskelig Beregning, ligesom ogsaa at Skue- 
spillernes Beskytter, Frederik den Fjerde, skulde dø kun 
59 Aar gammel den 12. Oktober 1730, ikke fuldt to Aar 
efter Kjøbenhavns Ildebrand. 

Saalænge Christian den Sjette regjerede, blev der ikke 
givet Theater-Forestillinger; et Theater var overhovedet 
ikke til, thi den pietistiske Retning, som var kommen til 
Magten, hindrede det. Følgelig var der i dette Tidsrum 
ikke Lejlighed for Holberg til at faa Komedier opførte, 
ligesom der heller ikke, saaledes menes der, var Anled- 
ning for ham til at skrive nye Komedier. Mon nu ikke 
den haarde Dom om Holbergs Samtid, som ovenfor er 
anført, i sin Grund er rettet imod Christian den Sjette 
og imod Pietismen? 

Det fortjener at fremdrages, at den Forfatter, som 
i den nyeste Tid med størst Indsigt og Dygtighed har 



^ Beviserne herfor findes i de mange Aktstykker til det danske 
Theaters Historie i dets ældste Periode, som fornemmelig ere 
udgivne af K. L. Rahbek i »Hesperus,« 5. og 6. Bind, Kbh. 
1821 og IS22, af Chr. Bruun i »Danske Samlinger,« 2. og 
3. Bd., Kbh. 1866—68, af G. Kringelbach i »Danske Magazin,« 
IV. Række, 6. Bd., Kbh. 1886, S. 309-15. Sammenlign Frem- 
stillingen »Om Theatret i Lille Grønnegade« af /. Martensen i 
»Museum,« Kbh. 1892, I., S. 293 ff. 

behandlet Holbergs Komedier, har udtalt i, i Overens- 
stemmelse med Holbergs nylig anførte Ytring, at Hol- 
berg af egen fri Vilje er holdt op med at skrive Ko- 
' medier, da han følte, at han havde givet hvad han kunde 
give: »Den sande Grund til, at han ikke vilde skrive 
flere Komedier, var, at han ingen Drift følte dertil. Alle- 
rede i et Par Aar havde han betragtet sin Komedieskriv- 
ning som afsluttet.« »Allerede da han havde skrevet de 
fleste af sine Komedier, havde han skrevet de bedste; 
det var ikke Tidernes Ugunst, der standsede ham i sin 
Udvikling som Komedieskriver, heller ikke Pietismen, der 
bredte sig efter Kjøbenhavns Ildebrand, der forhindrede 
ham fra at blive en større Komedieskriver, end han 
blev.« »Den danske Literatur har næppe hdt noget Tab 
ved, at der ikke fandt sceniske Forestillinger Sted under 
Christian den Sjettes Regjering. Theatret i Capions Hus 
havde gjort den Tjeneste, det skulde gjøre.« Denne Op- 
fattelse er vistnok rigtig. 

I et Festskrift, der handler om Holberg alene som 
Komedieskriver, kan man, hvis man ikke kjender de 
mange Aktstykker, som ere fremdragne til Oplysning om 
Theatrets Historie, og hvis man ikke fæster Lid til, hvad 
Holberg selv fortæller, komme til at tale paa den 
uheldige Maadé, som sket er. I et Festskrift om ham, i 
hvilket der handles om hele hans Forfattervirksomhed, 
bør Dommen udtales anderledes. Thi gik man glip af 
helt nye Komedier fra Holbergs Haand i den nævnte 
Periode, saa fik man andet Nyt af ham. Først kom der 
en ny Udgave af hans 25 Komedier i fem Bind, af hvilke 



^ /. Martensen, Om Theatret i Lille Grønnegade, »Museum,« Kbh. 
1892, L, S. 297. J. Martensen, Om Holbergs Komedier i de 
18 Aar, da der ikke gaves Theaterforestillinger i Kjøbenhavn. 
»Museum,« Kbh. 1893, 2. Bd., S. 61 ff. Sml. J.Martensen, Om 
Pernilles korte Frøkenstand. »Museum,« Kbh. 1894, 1. Bd. 
S. 373 ff. 

det sidste indeholdt de fem Komedier, som aldrig havde 
været agerede, og som følgelig vare nye for Publikum. 
Hvorvidt Holberg, saalænge Christian den Sjette regjerede, 
ikke har skrevet nogen ny Komedie, veed man ikke Noget 
om. Har han skrevet nogen, f. Ex. »Plutus,« — »som 
bærer Prisen for alle mine Comoedier^« — saa har det 
vistnok først været i de senere Aar af denne Konges 
Regjeringstid. 

Thi i denne Konges første Regjeringsaar var Hol- 
berg beskjæftiget med et Værk af en hel anden Natur, 
hvilket synes at have optaget alle hans Tanker, og dette 
Værk var hans »Dannemarks Riges Historie.« Han saae 
snart, at det var et vanskeligt Arbejde, han havde ind- 
ladt sig paa, »men,« siger han i »Epistola IL*,« »som 
jeg ofte har Lyst at seyle iblant Klipper, og jeg er vant 
til at trænge igiennem Difficulteter, bliver jeg af Tingens 
Vanskelighed selv opmuntret til at forsøge, hvorvidt 
Kræfterne til saa stor Byrde kunde strække sig.« Det 
var ham magtpaaliggende, at gaa, som man siger, til 
Kilderne, og han fandt Bistand hos flere af Datidens 
Samlere, hvis Bibhotheker han benyttede; og som han i 
Fortalen til første Del af Danmarks-Historien opfordrede 
til at man skulde sende ham Bidrag til Værket, saa 
kunde han i »Epistola IL« meddele, at hån »søgte i det 
heele Rige efter Historiske Monumenter, og alle, som 
vidste af mit Foretagende, de saa got som kappedes om 
at meddeele mig dem de havde 3.« 

Det ser næsten ud til, at Holberg selv blev forundret 
over, at han havde frembragt dette store Værk. Thi han 
nævner ikke blot Aarene, i hvilke hvert af de, tre Dele 
udkom, som omfatte hans »Dannemarks Riges Historie,« 



1 Holberg, Epistler, 5, Bd. S. 23, Udg. Kbh. 1875. 
^ Epistola II. i Opuscula latina, L, S. 224. Oversættelsen, S. 166. 
^ Der er uden Tvivl megen Overdrivelse 1 de stærke Ord, Hol- 
berg her bruger. 

men endogsaa Delenes Størrelse^: 1. Tome 1732, 856 
Sider, 2. Tome 1733, 922 Sider, 3. Tome 1735, 702 Sider, 
— foruden Fortaler og Register over alle 3 Tomer; en 
saadan Omhu for at fortælle om sin Forfattervirksom- 
hed havde Holberg hidtil ikke lagt for Dagen. Man 
tænke sig: i Løbet af fem Aar at skrive et Værk paa 
2480 Sider i 4^, at skrive om Danmarks Historie i Pe- 
rioder, som aldrig havde været behandlede, og det saa 
udførligt, at Frederik den Tredies Historie fylder det hele 
tredie Bind I Hans Tanker vare langt borte fra at skrive 
Komedier. 

Saa fulgte det ene Skrift efter det andet: »Bergens 
Byes Beskrivelse« 1737, »Almindelig Kirkehistorie« 1738 
— 40, »Berømmelige Mænds og Heltes sammenlignede Hi- 
storie« 1739, »Den jødiske Historie« 1742 2, »Heltinders 
sammenlignede Historie« 1745. Hvilken forbausende 
Produktion! Hvilket Bibliothek Publikum i Løbet af faa 
Aar modtog af interessante, læseværdige, belærende 
Skrifter, dette Publikum, som tidligere ikke havde ejet 
noget Lignende i det danske Sprog! Det danske Sprog! 
Ja det blev det andet Storværk i Holbergs Forfattervirk- 
somhed, at han lagde Grunden til et godt dansk Sprog i 
Prosa, at han viste sine Landsmænd Vejen, de her havde 
at følge. Foruden de allerede nævnte Skrifter udgav 
han i Aaret 1744 >-- Moralske Tanker,« et Skrift, som 
vakte den største Opsigt og næsten fortryllede Folk, 
vistnok ikke mindst paa Grund af det ypperlige danske 
Sprog og den gode Form, i hvilken denne Bog er skreven. 
Ikke længe efter Holbergs Død skrev Professor Christian 
Horrebow, der var Skifteforvalter i hans Bo, følgende 
Ord i Fortalen til den anden Udgave af tredie Del af 
»Dannemarks Riges Historie,« der er dateret 3. Februar 



1 Epistola II. i Opuscula latina, I., S. 224. Oversættelsen, S. 166. 

^ Dette Skrift er det sidste, som Holberg nævner i sin tredie 
Epistel til en højfornem Mand. 

Chr. Bruun: Om Ludvig Holberg. 10 

1755, medens der paa Titelbladet staar Aarstallet 1754, at 
Holberg »ved at skrive de ypperlige og høy lovlige danske 
Kongers Historie med saa net, utvungen og flydende 
dansk Stiil, haver giordt sit Navn hart ad ligesaa udøde- 
ligt, som de store Herrers Navne ere, om hvilke han har 
skrevet!« Horrebow havde godt Øje for Betydningen af 
Holbergs Prosa-StiP. 

Og saa kom i Aaretl741 »Niels Klims underjordiske 
Rejse, ^< skreven paa Latin. Denne Bogs Indhold stemmer 
saa lidt som det er muligt med den pietistiske Periode, 
i hvilken den er forfattet og i hvilken den uhindret saa 
Dagens Lys. Havde Holberg allerede ved sine andre 
Skrifter vundet et anset Navn, saa vandt han ved dette 
mærkelige Skrift europæisk Berømmelse. -— En Gang 
tænkte Holberg sig Muligheden af, at man vilde forundre 
sig over, at han fast hvert Aar lod et Skrift komme 
for Lyset, og han oplyste derfor om (1739)2, at »naar 
man er menagerlig paa Tiden, renoncerer paa uved- 
kommende Forretninger, Visiter og Selskab, er et Aar 
eller to af stor Betydelse; thi et hvert Aar bestaaer af 
365 Dage, og hver Dag af 12 til 14 brugelige Timer, og 
kand i saa Maade meget i den Tid forrettes.« 

Holbergs Samtid har ikke sørget over, og Holbergs 
Eftertid behøver ikke at sørge over eller dømme med 
Bitterhed over, at Holberg under Christian den Sjette 
intet Theater havde at skrive for og maaske ikke skrev 
nogen Komedie. Thi han lod ikke denne Periode gaa 
hen uden at tale til sine Landsmænd og føre dem fremad. 
Var der Lystighed tidligere, saa var der mere Alvor nu, 
og baade den ældre Retning og den nye bleve ijl Gavn 
og Løftelse for Folket, som kun havde Grund til i fuldt 
Maal at være ham taknemmeligt for begge Dele. 



^ De udhævede Ord ere ikke udhævede af Horrebow. 
^ Holberg, Heltehistorier, Udg. af F. L. Liebenberg^ I., Kbh. 1864, 
S. V. 

Suhm har følgende Notits om, hvorledes Jakob 
Langebek dømte om Christian den Sjettes Regjerings- 
tid*: »Langebek var ei meget for Friderich den Fierde, 
og sagde om ham: Den saa kaldte store Konge. Der- 
imod var Christian den Siette hans Konge. Hans for- 
trinlige Lyst for Søe-Etaten, hvorfor og Floden kom i en 
besynderlig god Stand under ham, Indrettelse af Banquen, 
den Priis han satte paa Lærdom og Ordentlighed, det 
alvorlige Væsen han indførte, endog hans Bygninger, 
kunde han ei nok rose. De duelige og lærde Mænd, 
som opstode under Friderich den Femte, tilskrev han 
Christian den Siettes Tider, da de uden at forstyrres ved 
Leg, Comedier og andet, kunde studere i Ro, og lægge 
sig efter Videnskaber; da man troede, det ei var nok at 
anvende Formiddagene vel, men da man og brugte Efter- 
middagene nyttig. Den Moderation, Kongen viste i Reli- 
gionsstridigheder, var vel ikke efter mange hidsige 
Hoveders Smag, men tiente vist til at udbrede Oplys- 
ning, Fordragelighed og Fred, uden hvilken Religionen 
er et blot Mundsveir.« 

Der er vel dem, som ville sige, at den Mand, der 
har dømt paa denne Maade, ret maa have været en Fi- 
lister, og at Dommen ikke kan have meget at sige, efter- 
som Langebek blev Student 1728 og altsaa ikke selv har 
oplevet (Jen rette Komedie-Periode, der begyndte 1722 og 
drog sig hen igjennem de nærmest følgende Aar. Allige- 
vel kan denne Dom, refereret af en yngre Samtidig af 
Holberg, der kjendte ham personlig, ikke helt overses; 
thi det er meget muligt, at han har udtalt hvad mange 
mente tillige med ham om Komedierne *. Der er et Ord i 



P, F. Suhms samlede Skrifter, 10. D., Kbh. 1793, S. 64. No- 
titsen er nedskreven 1791 eller 1792. 

Jakob Langebek holdt den 7. Oktober 1746 i det kongelige 
Selskab til det danske Sprogs og Historiens Forbedring en Tale 
om »Videnskabernes Tab i Christian den Sjetes Dødsfald.« I 
denne Tale, der er en Lovprisning af den afdøde Konge for 

10* 

Langebeks Dom, som maa fremhæves, og det er Ordet 
»Fred.« En af Langebeks Efterfølgere blandt de danske 
Historikere, Hr. Professor, Dr. Edvard Holm, sora i 
særlig Grad har behandlet Danmarks Historie under 
Frederik den Fjerde og Christian den Sjette, har i et af 
sine Skrifter herom fremhævet med Hewsyn til den først- 
nævnte Konge, at det, der for Danmarks Vedkommende 
ved Aaret 1720 trængtes til, var Fred, og at, mærkelig 
nok, samtidig med at en fredeUg Periode begyndte, kom 
der en Lysning frem, som varslede om en ny Tid, og 
det var Hans Mikkelsens »Peder Paars,« — der ligesom blev 
en Bebuder for det, der snart skulde komme : »den danske 
Skueplads.« Og den samme Forfatter har i sit Skrift om 
den sidstnævnte Konges Regjering, da der var Fred 
indenfor Landets Grændser, men der dog herskede stærke 
Brydninger i Landet, fremhævet* den store Del, Holberg 
havde i den nationale og aandelige Udvikling, som paa 



Alt, hvad der under ham var udført og indstiftet til Folkets 
Gavn og til dets Oplysning, lægger Langebek den største Vægt 
paa den Lykke det havde været, at Landet havde havt Fred 
og at Kongen havde elsket Fredens Gjerninger. Langebek om- 
taler naturligvis, hvorledes det danske Sprog var blevet plejet 
ved mange gode Skrifter, uden at han dog nævner Holberg. 
Den eneste samtidige Forfatter, han nævner, er ^Nordens 
Ægyptiske Reise,* en Rejse, der aabner de mange Expedi- 
tipner til Ægypten, og som næsten var et Fænomen for den 
Tid. Talen er, som bekjendt, strax bleven trykt. — I sin Minde 
tale over Christian den Sjette, holdt i det kgl. danske Vidensk. 
Selskab den 17. April 1747, dvæler Greve Christian Rantsau's 
Søn, Otto Mandrup Rantzau, ved denne Konges »frederige 
Regimente. < 

^ Edj5. Holm, Danmark-Norges indre Historie under Enevælden 
fra 1660 til 1720, IL, Kbh. 1886, S. 480 ff. 

^ Edi3. Holm, Danmark-Norges Historie fra den store nordiske 
Krigs Slutning til Rigernes Adskillelse (1720—1814), H. Dan- 
mark-Norges Historie under Kristian VL (1730—1746). Kbh. 
1894, S. 731, 736 ff. 

den Tid udfoldede sig, og som i saa høj en Grad skyldtes 
Holbergs danske Værker i Prosa. Ligeoverfor Holbergs 
digteriske Virksomhed under Frederik den Fjerde viste 
Folket ingen Sløvhed, og de herskende Klasser ingen 
dum Ringeagt; thi man modtog hans Skrifter som man 
modtager længe ventede kjære Gjæster; og under Christian 
den Sjette vare hans Skrifter efterspurgte og læste i en 
Grad, som Samtiden selv forundrede sig over. Begge 
Kongerne og deres Regjeringer lode Holberg uhindret 
vandre frem ad sin Forfatterbane, og de tillod ikke, at 
de, som ikke billigede Alt hvad han udgav, eller rettere 
misbilligede Adskilligt af det eller meget af det, fik Lej- 
lighed til at lægge Hindringer i Vejen for ham. Man kan 
sige, at skal der nævnes en dansk Forfatter, som har 
havt Lykke med sig og som har fortjent at have Lykke 
med sig, saa bliver det Ludvig Holberg. Man kan ogsaa 
sige, at det var en Lykke for hans Landsmænd, at de 
under disse to Kongers Regjeringer havde en Digter og 
fortællende Forfatter som Ludvig Holberg. 

Og saa kan denne Afhandling sluttes med at vende 
tilbage til Fortalen til »Epistola L«, at den Forfatter- 
virksomhed, som Holberg har fortalt om i sin Autobio- 
grafi i de trende Epistler til en højfornem Mand, har 
overbevist de Mennesker om deres Fejltagelse, som have 
sagt, at i det danske Sprog hverken blev der skrevet 
eller kunde der skrives. 



Tilføjelser. 



s. (IL) L. 11. Det kunde være nævnet, at Holberg i 
»Epistola I.« S. 168 nævner ^nobilissimus TottiuSy Consi- 
liarii intimi Tottii Jilius, vir non minus vitæ integritate 
ae solida eruditione qvam majorum imaginibus clarus, « Det 
er Otto Thott her nævnes, han som senere blev Statsminister 
og er berømt som Bogsamler. Sammen med ham besøgte 
Holberg Bibliotheket St. Victor i Paris, da han opholdt sig 
der 1725 — 26. Det er altsaa en Erindring fra Udenlands- 
rejsen, han fremdrager, medens han ikke omtaler Thott senere 
i sin Levnetsbeskrivelse, uagtet han dog vistnok er truffet 
sammen med ham i Kjøbenhavn. »Holberg giorde intet af 
Thott; da jeg engang sagde til ham, at Thott var en lærd 
Mand, svartehan: Ja, Boghandler.« Suhm, Samlede Skrifter, 
X., S. 39. 

S. 27, L. 17. Langehek fortæller Rostgaard i et Brev, 
"dateret den 5. Juni 1743, at Holbergs »Epistola tertia ad 
virum perillustrem« er »nyligen udkommen hos Høpffner,<i^ 
\Jacoh Langeheks Breve, Kbh. 1895, S. 66. Forholdet maa 
I da vist have været dette, at Høpffner, der var Bogtrykker, 
jbaade har trykt dette Skrift og forhandlet det i Kjøbenhavn, 
og at Wentzel, der var Boghandler, forhandlede Bogen i 
Leipzig. 

S. 38, Anm. 1. Her kunde være henvist til de smukke 
Ord, med hvilke Suhm har omtalt Laurids Schou. Suhm, 
Samlede Skrifter, X., S. 145. 

S. 47, L. 19. Skjøndt det ikke er af stor Betydning at vide, 
om Holberg rejste fra Kjøbenhavn i Juni eller i Juli 1 725, har det 
dog Noget at sige med Hensyn til at klare sig Forholdet 
mellem »Epistola I.« i den latinske Form og i den danske 
Oversættelse ; thi derved kan man, maaske, danne sig en Fore- 
stilling om Holbergs Stilling til den sidste. Holberg fortæller nu, at 
det i Begyndelsen af den Maaned, i hvilken han rejste bort, var 
et forfærdeligt Vejr, saa at det var med Fare han kom over 
Lillebelt. Ved denne Meddelelse er der peget hen paa en Vej 
man kan følge, for at opdage, om Juni eller Juli skal fore- 
trækkes, nemlig at søge Oplysning om Vejrliget i Forsommeren 
1725. 

Gjennemgaar man de fremmede Aviser fra den Tid, da 
vil man finde, at Vejrliget i disse Maaneder var meget uroligt. 
I Juni var der heftige Storme i England, hvilke fosaarsagede 
Oversvømmelser, hvorved mange Mennesker omkom og mange 
Tusinde Faar druknede (der nævnes Tallene 7000 og 10,000); 
i Mands Minde kunde man ikke erindre, at Vandet havde 
gjort saa stor Skade. Ogsaa fra Holland berettes der om 
Storme, og i Staden Posen havde en voldsom Storm anrettet 
store Ødelæggelser. Fra Leipzig meldes den 11. Juli, at det 
nu var blevet smukt Vejr, efter at det stormfulde Vejr havde 
hersket saa længe. Fra samme Tid meldes fra Antwerpen, 
at der holdtes Bededage og foranstaltedes kirkelige Proces- 
sioner i Anledning af det vedvarende slette Vejr. I Juli var 
der i Champagne Uvejr med Hagel og Regn i den Grad, at^ 
Høsten i 40 Sogne blev ødelagt. I Paris, hvorfra der i Juni] 
meldes om en forfærdelig Vandflod, var det i Hundedagene i 
en Kulde, som om det var i Oktober Maaned. I Schweitz 
som i Polen og andre Steder havde Stormvinden gjort ube- 
skrivelig Skade. 

De danske Aviser fra 1725 indeholde ingen Meddelelser 
om Vejrliget. I Holsteinischer Gorrespondent for Juni meldes 

fra Kjøbenhavn stadig om Regn og den 26. Juni om Storm; 
ogsaa i Avisen for Juli tales der jævnlig om Regn. 

For at komme til Klarhed om, hvorledes Forholdet var 
i Danmark, henvendte jeg mig til Hr. Ad, Paulsen, Bestyrer 
af det meteorologiske Institut, og spurgte, om han ikke efter 
gamle Optegnelser kunde give mig Oplysning herom. Dette 
kunde han ikke; men han henviste mig til to Skibsjournaler, 
som bevares i Rigsarkivet. Ved at spørge efter dem naaede 
jeg saa vidt, at Arkivaren for Provinsarkivet for Sjællands og 
Lolland-Falsters Stift, Hr. Dr. jur. V, A. Secher, var saa 
venlig at sende mig Udskrift af Journalerne, som for Tiden 
opbevares i dette Arkiv, for den første Halvdel af Juni og 
ligeledes for Juli. Og Resultatet blev da følgende. 

Af Journalen for Juni ført paa Fregatten Fønix, som i 
Dagene 1. — 8. Juni havde Station i Sundet, erfares, at i Dagene 
2. — 4. Juni var Vinden steget til stiv og stiv rebet Merssejlskuling, 
og at der herskede Regn med Byger; derefter stillede Vejret 
noget af, men Vinden tog atter fat den 8. og vedblev med 
haard Blæst, Merssejlskuling, stiv Merssejlskuling, ledsaget af 
Regn indtil den 13. Juni. Det sidste erfares af Journalen for 
Juni og Juli ført ombord paa Orlogsskibet Nordstjernen, som 
laa fortøjet indenfor Trekroner. Der noteres fra 1. Juli indtil den 
14. Juli kun to Dage stiv Merssejlskuling med Regn eller tyk og 
blandet Luft; ellers har Vindens Styrke ikke været stor og Luften 
dels været klar, dels blandet. — Luftens Temperatur er slet 
ikke noteret, og kun een Gang, den 7. Juh, er Vindens Ret- 
ning noteret; den var da sydlig. Vinden har vistnok ellers 
været vestlig. 

Tør man drage et Resultat af disse Notitser for Holbergs 
Vedkommende, maa dette bHve, at han er rejst fra Kjøbenhavn 
i Juni 1725. 

S. 65, L. 2 f. n. I den » Nye- Aars Prologus,« som blev 
præsenteret af den hele danske Bande 1723 for Hoffet, fore- 
komme disse Linier: 

»Med en Lovis le grand et Land Moliere bringer. 
Med en Elisabeth en Dryden spirer op.« 

Holbergs Gomedier ved F. L. Liebenberg, III., Kbh. 1870, 
S. 602. Den Del af Prologen, i hvilken disse Linier fore- 
komme, anses for at være skreven af Holberg. Men kan han 
virkelig have begaaet en saa stor Fejl, at føre Dryden, der 
var født 1631, og hvis Forfattervirksomhed falder i det 1 7. Aar- 
hundredes sidste Halvdel, hen til Elizabeths Levetid? Dron- 
ning Elizabeth døde 1603. 

S. 68, L. 15. Der kunde her være mindet om Holbergs 
Ytring i Fortalen til Skjemtedigtene, at »moxen hvert Blad 
koster mig en dygtig Hoved-Pine og tolv Skilling udi Café, 
at jage den paa Dør med.« Bemærkningen er sagt i en 
spøgefuld Form, men den indeholder vistnok megen Sandhed 
og vidner da om, at Holberg idetraindste ikke skrev Vers med 
Lethed. L. Holbergs mindre poetiske Skrifter. Udg. af 
F. L. Liebenberg, Kbh. 1866, S. 115. 

